
[image: ]Эл парию ҳурни дегай гумон қилғанча хўб,
Лек эрур ҳури парийзодим менинг юз онча хўб.
Давр ичинда фитна ҳам кўп, хўб ҳам беҳад, валек Бўлмағай мингдин бир ул сарфитнаи давронча хўб.
Кун била тун юз била хаттингча хўб эрмас яқин Бўлса бу гулшанда бўлғайлар гулу райҳонча хўб.
Ҳусниға ушшоқ агар менча ҳалок эрмас, не айб Ким, киши ул юзни кўрмайдур мени ҳайронча хўб.
Ҳуснидин тўймоғ эмас мумкинки, беҳад хўб эрур, Тўйғай эрдим, бўлса эрди Юсуфи Канъонча хўб.
Эй кўнгул, Фарҳоду Мажнун бўлғай эрди бизча зор, Бўлса эрди Лайлию Ширин бизинг жононча хўб.
Буки тарки ишқ этарлар ваъда ёлғон қилса ёр, Қилса бўлмас, бўлса ёр ул ваъдаси ёлғонча хўб.
Эй кўнгул, ҳуру парий васфин эшиттим, гўйиё Ҳеч қайси одамийлиғда эмас инсонча хўб.
Эй Навоий, кўйининг хори кўзумга гулча бор Ким, эрур оллимда кўйи равзаи ризвонча хўб.

(“Наводир уш-шабоб”, 43-ғазал)
Луғат
Хўб – 1) яхши; 2) гўзал; 3) афзал
Сарфитна – фитна қўзғотувчи, фитна бошловчи
Хатт – лаб устидаги туклар
Ушшоқ – ошиқлар
Хор – тикан
Равзаи ризвон – жаннат боғи
Кўй – кўча, маҳалла
Ғазалнинг насрий баёни:
1. Халқ пари ва ҳурни гўзал деб тасаввур қилади, лекин менинг ҳури паризодим улардан юз қатла чиройлироқдир.
2. Бу замонда гўзаллар ҳам, улар ҳақидаги фитналар ҳам кўп, лекин уларнинг ҳеч бири менинг фитна қўзғатувчи ёрим ҳақидаги фитналарнинг мингдан бирига ҳам тенг келол-майди.

[image: ]майдилар, нари борса уларга гулшандаги гул билан райҳон яқин (тенг) келиши мумкин.
4. Ёримнинг ҳуснини кўрган ошиқлар мендек ҳалок бўлмасалар, не ажаб, чунки улар ёримнинг юзида мендек телбаи ҳайрон кўрган гўзалликни қайдан кўрсинлар?
5. Ёримнинг гўзаллигига чегара йўқ, қанча тикилсам ҳам, унинг ҳуснига тўя олмайман, агар у Юсуфи Канъондек бўлса, тўйган бўлар эдим (у ҳатто Юсуфдан ҳам гўзал).
6. Эй кўнгил, агар Лайли билан Ширин бизнинг ёримиз каби гўзал бўлсалар эди, Фарҳод билан Мажнун ҳам ишқ йўлида биздек зор бўлар эдилар (уларнинг зору нолонлиги менинг изтиробларим олдида ҳеч нарса эмас).
7. Агар ёр ёлғон ваъда қилсаю, ваъдасини бажармаса, унинг ишқини тарк этадилар, ахир у ваъдаси ёлғон менинг ёримдек яхши бўлса, унинг ишқини қандай тарк этиш мумкин?
8. Эй кўнгил, ҳуру парилар тавсифини эшитдим, уларнинг ҳеч бири (қанчалик гўзал бўл-масинлар) одамийлик бобида инсон фарзандига тенг келолмайдилар.
9. Эй Навоий, унинг кўчасидаги тикан кўзимга гул бўлиб, ёрнинг маскани эса жаннат боғидек бўлиб туюлади.

Ғазалнинг умумий мазмун-маъноси
Ушбу ғазал мавзу жиҳатидан ошиқона бўлиб, услубан таърифу тавсиф йўналишидаги ғазаллар сирасига киради. Унда бошдан охиригача ёр гўзаллиги тараннум этилган. Ғазал-даги ёр ҳусн жиҳатидан ҳуру париларга, унинг макони эса жаннат боғига муқояса қилина-ди, баъзи ўринларда ҳатто улардан устунроқ қўйилади.
Маълумки, ҳурлар бу жаннатда яшайдиган гўзал қизлар бўлиб, улар жисмоний ва маъ-навий камчиликлардан холи деб қаралади. Парилар ҳам гўзалликда ҳурлар каби бўлиб, ғайб оламидаги мавжудотлардир. Улар ўзларининг гўзаллиги ва латофати билан одамлар-ни мафтун этиб, ақлдан оздирадилар. Уларни оддий кўз билан кўришнинг имкони йўқли-ги сабабли одамлар уларни ўз тасаввурларида гавдалантирадилар. Ғазалнинг матлаъсида шоир “эл гумон қилғонча хўб” деганда шу ҳолатга ишора қилар экан, ўз ёрини ҳуру пари-лардан ҳам гўзалроқ паризод деб таърифлайди.
Ғазалнинг иккинчи байтида айтилишича, бу замонда гўзаллар ҳам, улар ҳақидаги фит-налар ҳам кўп, лекин уларнинг мингдан бири ҳам фитна қўзғовчи ёрга тенг келолмайди, яъни лирик қаҳрамон ошиқ бўлган гўзал ҳуснда шунчалик мафтункорки, замон аҳли ора-сида турли фитналарга сабаб бўлади ва “сарфитнаи даврон” таърифи билан эсланади. На-воий бу ўринда сўз ўйини воситасида ёрнинг ҳам фитнагарлар, ҳам хўблардан эканлиги-ни айтиб, биринчи мисрадаги “давр”, “фитна”, “хўб” сўзларини иккинчи мисрада ўз ёрига нисбатан қўллайди ва бетакрор ташбеҳлар яратади. Учинчи байтда ёрнинг юзи нур тара-тиши жиҳатидан кун, яъни қуёшдан, лаблари устидаги туклари қоралиги жиҳатидан тун-дан устун қўйилади, уларга ташбеҳ сифатида фақат гулшандаги гул ва райҳон яқин кели-ши мумкинлиги таъкидланади.
Кейинги байтларда ёр гўзаллиги билан боғлиқ таърифу тавсифлар кучайиб боради. Шоир ўз ёрини мумтоз адабиётдаги гўзаллик тимсоли Юсуф алайҳиссаломдан ҳам ма-лоҳатлироқ деб ҳисоблайди. “Унинг ҳусни Юсуфи Канъондек бўлганида, тўймоқ мумкин эди” деб ёзар экан, машҳур ривоятга ишора қилади. Ушбу ривоятга кўра, Юсуф алайҳисса-лом Мисрда подшоҳ бўлган пайтларида етти йил қаҳатчилик бўлади, халқ Юсуф алайҳисса-ломдан озиқ-овқат сотиб олиб кун кўради. Ахийри озиқ-овқат ҳам тугаб, одамлар кўчалар-

[image: ]халққа кўриниш берадилар. Халқ тўрт ойгача у зотнинг гўзалликларидан беҳуш бўлиб, оч-
лик нималигини унутади. (“Қисаси Рабғузий”да келтирилишича, Юсуф алайҳиссаломга Ал-лоҳ томонидан бу оламдаги гўзалликнинг юздан тўқсон тўққизи ато этилган экан). Байтда ана шу ҳодисага ишора борлигини кўрамиз.
Навбатдаги байтда ошиқнинг ўз ёрига садоқати тасвирланган. Ишқ одобига кўра, маъ-шуқа қанчалик ситамкор ва жафокор бўлмасин, ёлғон ваъдалар бериб, ошиқни қийнама-син, ҳақиқий ошиқ унинг ишқини тарк этмайди, балки аксинча унга садоқат ва фидойилик билан жон фидо қилишда давом этаверади.
Ғазал мақтаъсида ёр кўчасининг тиканлари шоирга гул бўлиб, унинг яшаш маскани жаннат боғи бўлиб туюлиши тасодифий эмас, зеро ривоятларга кўра, жаннатнинг атрофи тиканлар билан ўралгандир.
Ғазалда қўлланилган тимсоллар уни бевосита мажозий маънода ҳам талқин қилишга имкон яратади: унда гўзаллиги таърифланган ёрни пири комил тарзида ҳам, Пайғамбари-миз (с.а.в.) ва айни пайтда Мутлақ муҳаббат мазҳари деб ҳам тушуниш мумкин.
Умуман олганда, Алишер Навоийнинг “хўб” радифли ушбу ғазали юксак бадиияти ва чуқур мазмунга эга эканлиги билан туркий ғазалиётнинг нодир намуналари сирасига ки-ради.

Юзи давринда қиронму зоҳир этмиш ул пари, Ё қуёш бирла қирон айлабтурур юз Муштари.
Йўқса анжум ҳалқа урдилар тамошо қилғали, Жилваи ҳусн айлаганда офтоби ховари.
Бу баҳона бирла рухсориға еткайменму деб, Риштаи жоним аро тортилди ашким гавҳари.
Гул уза шабнам эмас ул юзда дур монандиким, Инфиолидин ботибтур терга гул барги тари.
Жолаларнинг лолазор ичра йўқ онча зебиким, Лолагун рухсоринг атрофида дурлар зевари.
Дур била фахр этмаким, ул беш эмас бир қатра су, Панд дурриға қулоқ сол, эй санамлар сарвари.
Юзи васфида Навоий доғи айлабтур қирон, Назм силкигаки чекмиш дурри маъни ҳар сари.

(“Наводир уш-шабоб”, 591-ғазал)

[image: ]Қирон – 1) яқинлашиш, интилиш
2) икки сайёранинг бир буржда тўқнашуви, яқинлашуви;
Муштарий – Юпитер сайёраси
Анжум – юлдузлар
Офтоби ховарий – қуёш, шарқ қуёши
Ашк – кўз ёши
Инфиол – ҳаяжонланиш, уялиш, хижолат тортиш Жола – дўл, дўл доналари; бу ўринда шабнам, шудринг. Беш – кўп, ортиқ
Назм силки – шеър тизмалари

Ғазалнинг насрий баёни:
1. Ул пари юзи атрофига ошиқларни тўплаяптими ёки қуёш билан юз Муштарий орасида қирон (тўқнашув) содир бўлдими?
2. Ёки шарқ қуёши, яъни ёр ўз ҳусни билан жилва қилганда юлдузлар уни томоша қилиш учун ҳалқа, яъни доира ҳосил қилдиларми?
3. Шу баҳона мен ҳам унинг рухсоридан бебаҳра қолмай деб, жонимнинг ипи узра кўз ёшларим гавҳарини тиздим.
4. Гул устидаги дурга ўхшаш томчиларни шабнам деб ўйламанг, улар гул баргининг (ёр жамолидан) хижолат тортиб, терга ботгани оқибатида пайдо бўлган томчилардир.
5. Лолазордаги шабнамнинг гўзаллиги лоладек юзинг атрофида пайдо бўлган дурлар безагидан ортиқ эмас.
6. Эй санамлар сарвари, сен бу қимматбаҳо дур билан фахр этма, у аслида бир қатра сув-дан ортиқ эмас, ундан кўра панд-насиҳат дурига қулоқ солгин!
7. Навоий ҳам ёр юзи васфида ҳар томонга сочилган маънолар дурини бир-бирига яқин-лаштириш учун назм сафи билан қирон айлади.

Ғазалнинг мазмун-моҳияти
Мазкур ғазал ишқий мавзуда, васф характерида бўлиб, унда поэтик лавҳа яратиш билан боғлиқ хусусиятлар етакчилик қилади, бошқача қилиб айтганда, ғазалда ёр тавсифи учун табиат ҳодисаларининг муайян ҳолати тамсил қилиб олинган. Бир қарашда осмон жисмла-ри тасвири етакчилик қилгандай тасаввур қолдирадиган ушбу ғазалда шоир ўз муддаоси баёни учун самовий жисмлар (Қуёш, Муштарий, юлдузлар) ҳолатидан бадиий фон сифати-да фойдаланади. Ғазал матлаъсида ёр юзининг гўзаллигидан ошиқларда унга интилиш ҳо-сил қиладиган ҳолат Қуёшнинг Муштарий сайёраси билан яқинлашувига муқояса қилин-ган ва шоир “юз” сўзи билан боғлиқ ҳолда ажойиб ташбеҳ яратган: бири ёрнинг юзи билан боғлиқ бўлса, иккинчиси юзта Муштарий билан алоқадор. Байтнинг умумий маъноси: Ул пари юзи атрофида қирон (унинг юзини кўришга интилаётганлар билан) зоҳир этяптими ёки қуёш билан юз Муштарий орасида қирон (тўқнашув) содир бўлдими? Байтнинг иккин-чи мисрасида ийҳом (икки хил маънодан фойдаланиш) санъати мавжуд. Ундаги биринчи маънодан англашиладиган фикр илми нужум (астрономия) билан боғлиқ: унга кўра, икки сайёра бир бурж остида тўқнашган вақт қирон содир бўлади ва бу пайтда таваллуд топган шахс қирон соҳиби сифатида гўзал тақдирга эга бўлади ёки шу вақт бошланган муайян иш

[image: ]лашувга ишора бор. Иккинчи маъно: ёки Қуёш (ёр) билан Муштарий (харидорлар) ораси-
да яқинашув содир бўлдими, бошқача айтганда юзта муштарий (харидор) қуёш юзли ёр жамолига интилдиларми? Демак, бу ўринда Муштарий сайёрасининг танланиши тасоди-фий бўлмасдан, унинг “харидор”, “талабгор” маъноларини ҳам англатиб келишига ишора қилинган, “юз Муштарий” бирикмаси шу маъно билан боғлиқ ҳолда “юз харидор” (ошиқ) мафҳумини билдиради.
Кейинги байт бевосита шу фикрни янада тўлдиради ва ривожлантиради. Унда гўзал по-этик лавҳа чизилганлигига гувоҳ бўламиз: фалакдаги юлдузлар осмон маликаси – Қуёш жилва айлаб, ўз ҳуснини намойиш қилганда, уни томоша қилиш учун айлана атрофида бирлашадилар. Учинчи байтда шеърнинг лирик қаҳрамони, яъни ошиқ ҳам ёр ҳуснига талабгор сифатида шу баҳонада ўз жонининг риштасига кўз ёшларидан гавҳарлар териб, томошага отланади. Кейинги байтларда ёр гўзаллиги тасвири осмону фалакдан гулшанга кўчирилади: ошиқнинг фикрича, гул юзидаги томчилар бу шабнам эмас, балки ёр юзининг гўзаллигидан хижолат чеккан гулнинг юзидаги тер томчилари; лолазордаги шабнамнинг гўзаллиги ёр юзи атрофидаги дурлар безагидан ортиқ эмас.
Мақтаъдан олдинги байтда анъанавий навоийёна услуб етакчилик қилади: ёр тасвири асос қилиб олинган ғазал “мавъиза” (панд-насиҳат) руҳидаги байт билан зийнатлантири-лади, яъни Навоий байтда санамлар сарвари, у орқали эса барча замондошларига насиҳат қилиб, ўткинчи гўзаллик, ҳойу ҳавасга берилмасликни, балки панду ҳикматни мақсад би-либ, унга қулоқ тутиб яшаш зарурлигини уқтиради. Шоир ёр юзи васфида ҳар томонга со-чилган маънолар дурини бир-бирига яқинлаштириш учун назм сафи билан қирон айлага-нини айтиб, ғазални якунлайди.
Ғазалда қўлланилган тамсил (биринчи мисрада айтилган фикрга иккинчи мисрада ми-сол келтириш), тажоҳули ориф (билиб-билмасликка олиш), ташбеҳ (ўхшатиш) санъат-лари шоир ғоявий ниятини амалга оширишга хизмат қилдирилган. Эътибор қаратилса, одатда, Навоий ғазалларида мақсад қилинган фикрнинг баёни учун муайян бир шакл ёки тасвир воситаси асос қилиб олинади. Юқоридаги ғазалда шоир айлана ёки доира шаклини ўз тасвир объекти учун етакчи восита қилиб олганлигини кузатиш мумкин. Ғазалда ушбу шаклга эга тимсолларни санасак, қуйидаги манзара ҳосил бўлади: юз, Қуёш, Муштарий, ҳалқа, гавҳар, ашк, дур, жола ва ҳ.к. Уларнинг барчаси тавсифий характердаги ушбу ғазалда ёр гўзаллигини очиб бериш жараёнида муайян бадиий функцияни бажарган.
Умуман олганда, ушбу ғазал ёр гўзаллиги тасвири ҳамда табиат ва осмон ҳодисалари параллелизмидан иборат бўлиб, китобхоннинг бадиий тахайюлини оширишда муҳим аҳа-мият касб этади.

ТУН ОҚШОМ БЎЛДИЮ...

Тун оқшом бўлдию келмас менинг шамъи шабистоним, Бу андуҳ ўтидин ҳар дам куяр парвонадек жоним.
Не ғам кўргузса кўксум порасин чоки гирибоним, Кўрунмас бўлса кўксум ёрасидин доғи пинҳоним.

[image: ]Фалак ҳам тўлди кавкабдин, қуёш ҳам тушти ашҳабдин, Келиб тушмас бу маркабдин менинг хуршиди рахшоним.

Жаҳонни зулмат этти чаҳ, бу зулмат ичра ўлгум, ваҳ, Манга бўлсанг не Хизри раҳ, етиб, эй оби ҳайвоним.

Дема кўктин қуёш кетмиш, фалакка тийралик етмиш, Ул ой ҳажрида тор этмиш фалакни дуди афғоним.

Навоий киби ҳижрондин, бу оқшом ўлдум афғондин, Ғамим йўқ бўйла юз жондин, етиб гар келса жононим.

(“Ғаройиб ус-сиғар”, 403-ғазал)

Луғат:
Чоки гирибон – ёқанинг чоки Дурри макнун – яширин гавҳар Сиришк – кўз ёши
Музайян – безатилган
Ашки ғалтон – дона-дона кўз ёши
Кавкаб – юлдуз Ашҳаб – кулранг от Маркаб – от, улов
Оби ҳайвон – тириклик суви Тийралик – қоронғилик Дуд – тутун

Ғазалнинг насрий баёни
1. Оқшом бўлди, лекин менинг шамъи шабистоним – тунни ёритувчи шамим келмади. Бу ғамнинг оташидан жоним ҳар нафасда парвона каби куяди.
2. Агар кўксимнинг ярасидан яширин ғамим кўринмаса, не ғам?! Чунки кўксимнинг пора бўлганлигини либосим ёқасидаги чок кўрсатиб турибди.
3. Ёримнинг ғамидан яширин дурдек кўз ёшим Жайҳун дарёси каби оқди, бу кўз ёшим-нинг дона-дона томчилари жаҳонни худди юлдузли осмондек безади.
4. Осмон юлдузлар билан тўлди, қуёш ҳам ўз отидан тушди, яъни ботди, лекин менинг қуёшим, яъни ёрим Рахш отидан тушиб, ҳузуримга келмайдими?
5. Зулмат жаҳонни қудуққа айлантирди, энди бу зулмат ичида ўлмоғим тайиндир. Эй менинг оби ҳайвон (тириклик суви)дек ёрим, қанийди етиб келиб, Хизр каби йўлбошчи бўлиб, мени қутқарсанг.
1. Осмондан қуёш кетиб, атроф қоронғиликка чўмди деб ўйлама. Аслида бу менинг ой-дек ёрим ҳажридан чеккан фиғонларим тутунидир.

[image: ]менга жон қайғуси бегона (унинг йўлида юзта жонимни ҳам фидо қилишга тайёрман),
фақат жононим етиб келса бўлгани.

Ғазалнинг умумий мазмун-маъноси
Ҳазрат Алишер Навоийнинг ушбу ғазал ишқий мавзуда бўлиб, унда лирик қаҳрамоннинг ёрдан жудолик дамларидаги қайғу ва изтироблари қаламга олинган. Ғазал қофияланиш тизимига кўра қўш матлаъли, яъни ғазали зеби матлаъ ҳисобланади (унда ҳар икки байт ўзаро қофияланганлигини кузатиш мумкин). Шунингдек, ғазалнинг ритмик таъсирчанли-гини оширадиган яна бир ҳодиса унинг мусажжаъ (ички қофия) асосида яратилганлиги-дир. Бу ҳодисага кўра, матлаъдан кейинги байтлар тўрт бўлакка ажратилиб, дастлабки уч бўлак ўзаро мустақил тарзда қофияланади, тўртинчи бўлак эса асосий қофияга оҳангдош бўлади.
Ғазални ўқир эканмиз, унда ошиқнинг ҳижрон дамларида чеккан соғинчу изтироблари табиат ҳодисалари билан уйғун тарзда тасвирланганлигига гувоҳ бўламиз. Ғазал тун – оқ-шом бошланса ҳам, ёр, яъни ушбу тунни ёритувчи шамъ келмаганлиги, бу қайғу оташидан ошиқнинг жони парвонадай куйиши тасвири билан бошланади. Байт учун танланган тим-соллар шунчаки ошиқнинг руҳий ҳолатини тасвирлаш учунгина хизмат қилмасдан, кучли мантиқ асосига қурилганлиги билан эътиборни тортади. Байт мазмунига кўра, ошиқ ўз ёрини кун давомида кутади, тун кириб оқшом бошланса ҳам, ундан дарак бўлмайди. Ошиқ учун энди тун зулматга айланади, бу зулматни ёритувчи шамъ керак, чунки ошиқ парвона каби унинг атрофида айланмоқчи, лекин бу “шамъ” келгани йўқ. Шунга қарамай, ошиқнинг жони бир нафас ҳам куйишдан тўхтамайди ва бу куйиш ёр келмагани учун вужудга келган ғаму андуҳнинг оташи туфайли содир бўлади. Байтда қўлланилган таносуб (тун, оқшом, шабистон, шамъ, парвона), тавзеъ (оқшом, шамъ, шабистон) ташбеҳ, муболаға каби санъ-атлар матлаъдаёқ ғазалнинг таъсирчан чиқишига замин ҳозирлаган.
Кейинги байтлардан тасвир янада кучайиб боради. Ошиқ ўз ёқасининг чоклигини по-ра-пора бўлган кўкси остидаги яширин ғамининг намойиши сифатида изоҳлар экан, бай-тда ҳусни таълил (чиройли далиллаш) санъатининг бетакрор намунасига гувоҳ бўламиз. Учинчи байтдан бошлаб, ғазалда мусажжаъ санъати ( бу ўринда: макнундек, Жайҳундек, гардундек) етакчилик қила бошлайди ва бу санъат билан боғлиқ ритмик оҳангдорлик ғазал охиригача давом этади. Байтда ошиқ ёрининг ғамида шундай кўйга тушадики, кўз ёшлари Жайҳун (Сирдарё) бўлиб оқади, кўз ёшидан тушган дона-дона томчилар жаҳон-ни худди юлдузли осмондек безайди. Ошиқ ҳолатини табиат ҳодисаларига уйғун тарзда тасвирлаш кейинги байтларда ҳам давом этади: қуёш отидан тушиб, ўз маконига кирган, фалак юлдузларга тўлган, лекин лирик қаҳрамоннинг “қуёш”идан ҳануз дарак йўқ.
Ҳижрон туфайли жаҳон шундай қоронғу зулматга айланадики, энди ошиқ учун ягона чора оби ҳайвон (тириклик суви)дек ёрининг келиб, Хизр каби унга йўлбошчи бўлишидир. Қадимий ривоятларга кўра, ер остида зулмат дунёси бўлиб, унинг тубида оби ҳаёт булоғи (тириклик суви) мавжуд экан. Ушбу булоқдан ичган одам абадий ҳаётга муяссар бўларкан. Хизр ер остига тушиб, ушбу булоқ сувидан ичганлиги учун абадий ҳаётга мушарраф бўлган экан. Навоий бу ўринда ана шу ривоятга ишора қилар экан, ёрини тириклик сувига нисбат бериш орқали Хизр (пири комил) ёрдамида абадий илоҳий файздан баҳраманд бўлмоқлик-

Ёр висолига илинж ва умидворлик туйғулари мақтаъда ҳам давом этади: ошиқ айри-лиқ изтироблари ичида бу оқшом фиғон чекиб ўлмоқлик даражасига етди, лекин унга жон қайғуси бегона (унинг йўлида юзта жонини ҳам фидо қилишга тайёр), фақат жонони етиб келса бўлгани. Байтда “жон” ва “жонон” сўзлари воситасида вужудга келтирилган иштиқоқ санъати байтнинг лисоний жозибасини оширган.
Умуман олганда, Алишер Навоийнинг ушбу ғазали юксак бадиий маҳорат билан яра-тилган бўлиб, ундан ҳам дунёвий, ҳам мажозий маъно қатламларига доир фикрларни то-пиш мумкин.


БАҲОР СЕНСИЗ ЎЛУПТУР...

Баҳор сенсиз ўлуптур манга ажаб дўзах, Қизил гул анда ўту оқ шукуфалардур ях.
Баҳор сенсиз агар дўзах ўлса тонг эрмас, Биҳишт ичинда лиқо бўлмаса эрур дўзах.
Хаёли хайли кўзумга келургадур гўё, Юзумки йўл-йўл ўлуптур сиришкдин рах-рах.
Ғариб келмади ширин лабингға аччиғ сўз, Эмас ғариб чучук мева бўлса хаста талх.
Кўнгул фано кунжидин зўр бозу истарким, Вужуд панжасини англамиш бағоят шах.
Навоий эгни ялангдур демангки, бордур анга Фано ҳасири, бало хораси насиж ила нах.
Магар шаҳ ашҳаби оллинда пайк бўлди сипеҳр Ки, қилмиш ўн кечалик ойни эгнида ночах.
(“Ғаройиб ус-сиғар”, 108-ғазал)

Луғат Шукуфа – гул Ях – муз Лиқо – юз
Хайл – тўда, гуруҳ Сиришк – кўз ёши Рах – ажин
Талх – аччиқ

[image: ]Бозу – билак, қўл
Шах – дағал, қаттиқ
Ҳасир – бўйра, палос, кигиз Хора – абрешин мато Насиж – тўқилган
Нах –абрешин ипи
Ночах – кичик найза
Пайк – хабарчи, хабар етказувчи
Сипеҳр – фалак, осмон
Ашҳаб – кулранг ёки кўк от

Ғазалнинг насрий баёни:
1. Сенсиз баҳор мен учун дўзах кабидир, ундаги қизил гуллар олов, оқ гуллар эса муз сингаридир.
2. Сенсиз баҳорнинг дўзахга ўхшатилишида ажабланарли ҳеч нарса йўқ, чунки жаннатда Унинг жамоли (дийдор) бўлмаса, жаннат ҳам гўё дўзахга айланади.
3. Унинг хаёли кўз олдимда намоён бўлар экан, ҳажрида кўзёшим оқиб, юзимга ажинлар-дан йўл солган.
4. Хаста одамга ширин мева ҳам аччиқ кўринади, шундай экан, сенинг ширин лабингдан аччиқ сўз чиқса, бунга ҳайрон бўлиш керак эмас.
5. Кўнгилда фано бўлиш истаги шунчалик кучлики, у ўзини қутқаргувчи қудратли бир билак истайди, чунки у ўзи учун бу вужуд қаттиқ бир панжа эканлигини англаб етди.
6. Навоийни эгни яланг, яъни либоссиз, деб ўйламанг, чунки унда фанодан палос ва абре-шин ипидан тўқилган бало матоси бордир.
7. Шоҳнинг кулранг оти олдида осмон хабарчи фаришта бўлди ва у ўн кечалик ойни ки-чик найзага айлантирди.

Ғазалнинг умумий мазмун-маъноси
Бир қарашда ишқий мавзуда ёзилгандек тасаввур берувчи ушбу ғазалда ирфоний маз-мун устувор бўлиб, унда Ҳаққа етишиш учун Расули акрам буюрган йўлдан юриш керак, деган ғоя илгари сурилади.
Ғазал матлаъсида ошиқ учун ёр бўлмаса, баҳор фасли ҳам қиш каби туюлиб, кўкламда очилган қизил гул олов, оқ гул муз сингари бўлиши баён қилинмоқда (Шу ўринда мумтоз адабиётимизда ёр орқали маъшуқа, дўст, пири комил, Пайғамбар (с.а.в.) ва Оллоҳ назарда тутилишини эслатиш жоиз). Диний манбаларга кўра, охиратда гуноҳкорларга дўзах азоби икки бир-бирига қарама-қарши ҳодиса – олов ва қаттиқ совуқ (муз) орқали намоён қили-нади. Навоий бу ўринда дўзахдаги ана шу азобга ишора қилмоқда.
Навбатдаги байтда лирик қаҳрамон ёрга қарата “баҳор сенсиз қишга тенг бўлиши таби-ий ва бу ажабланарли эмас, чунки дийдор бўлмаса жаннат ҳам дўзах билан тенгдир”, дер экан, лиқо сўзи орқали жаннатда юз берадиган илоҳий жамолга ишора қилади. Диний ри-воятларга кўра, жаннатда Оллоҳ ўз дийдорини суюкли бандаларига намоён қилади: ушбу дийдор чоғида барча ҳушидан кетади. Ҳушларига келгач, улар яна шу илоҳий жамолни

[image: ]Байтда қўлланилган тамсил санъати ошиқнинг руҳий ҳолатини таъсирчан ифодалашга
хизмат қилган.
Учинчи байтда илоҳий жамолни ўйлар экан, лирик қаҳрамон қаттиқ ҳаяжонга тушади: кўзларидан ёш оқади, юзида ажинлардан йўл пайдо бўлади. Муболаға, тавзеъ (хаёли хай-ли) ва мукаррар (йўл-йўл, рах-рах) санъатлари билан зийнатланган тасвир орқали ошиқ-нинг илоҳий дийдорга қанчалик эҳтиёжманд ва интиқ эканлиги намоён бўлади.
Кейинги байтда Навоий ёрнинг ширин лабидан аччиқ сўз чиқса, ҳайрон бўлмаслик ке-рак, чунки хаста одамга ширин мева ҳам аччиқ бўлиб туюлади ва бунинг ажабланарли жойи йўқ, дер экан, ўзини ёр висолига ташна хаста ошиққа нисбат беради. Ушбу байтнинг ботиний мазмунига эътибор қаратсак, унда Алишер Навоий Расули акрамга (с.а.в.) ғойибо-на мурожаат қилаётганлигини сезиш мумкин. Маълумки, ул Зотнинг сўзлари ҳамиша ши-рин ва фасиҳ бўлган. Лекин гоҳида мушриклар учун (уларни ҳидоятга чорлаш мақсадида) аччиқ сўз айтганлар. Мушриклар бемор каби эдилар ва уларга саодатдан хабар бераётган, айбу нуқсонларини кўрсатиб, тузатишга ундаётган сўзлар ҳам аччиқ туюлган.
Ғазалнинг бешинчи байтида кўнгилнинг тан истакларидан қутулиб, фано бўлиш ва Ҳаққа эришиш истаги баён қилинади. Бунда у ўзини халос этадиган кучли билакка – зўр бо-зуга эҳтиёжманддир. Чунки вужуд панжаси руҳни озод қилиши учун унга бир кучли билак – пири муршиднинг ёрдами зарур. Байтда бозу, панжа каби уядош сўзларни қўллаш орқали вужудга келтирилган таносуб санъати, вужудни панжага қиёслаш билан ҳосил қилинган ташбеҳ санъати фикрнинг бадиий таъсирчанлигини оширган.
Навбатдаги байт ҳам юқоридаги фикрнинг давоми ҳисобланади. Унда ҳам Алишер Наво-ий лирик қаҳрамон истагини фано бўлиш билан боғлаб, халқ кўзига либоссиз бир бечора каби кўринаётган бўлса-да, аслида унда фанодан палос ва балодан мато бор эканлигини айтади ва шу орқали тасаввуфдаги жавонмардлик таълимотига ишора қилади.
Шу ўринда “Сабъаи сайёр” достонида келтирилган шанба куни қора қасрда Баҳромга айтиб берилган “Фаррух ва Ахий” ҳикоятини эсга олиш зарур. Ҳикоятда Ахийга туҳмат қи-ладилар, у бору будидан айрилиб, ҳатто кийимсиз қолиб, бир палос ёпиниб, дўсти Фаррух-нинг мамлакатига бориб қолади. Бу ерда Ахийнинг мард ва сахийлиги, ва энг асосийси, ҳамма нарсасидан ажралиб қолганда палос ёпиниб юрганлигига урғу қаратиш лозим. Ҳико-ят моҳиятан рамзий бўлиб, унда Ҳақ йўлидаги инсоннинг фидойилиги ва бу йўлда дуч кел-ган қийинчиликлари Ахий тимсоли орқали ёритиб берилган. Шу нуқтаи назардан олганда, байтда эгнимда палос бор, деган маънонинг мавжудлиги шоирнинг жавонмардлик таъли-мотига, ахийлик фаолиятига бўлган ижобий муносабати ва мойиллигини билдиради.
Сўнгги – мақтаъдан кейинги байтда рамзий ифода усули билан пайғамбарлар султони Расули акрамнинг (с.а.в.) меърожга кўтарилганларига ишора бор. Навоий Пайғамбаримиз-нинг меърож тунида минган отлари – ашҳаб (Буроқ)нинг олдида осмоннинг ой (пайки си-пеҳр)га айланганлигини айтиш орқали ислом рамзи ҳисобланган кичик найза устига ўр-натилган янги ойни назарда тутади. Маълумки, тасаввуфда фано бўлиш Расули акрамга эргашишдир. Чунки Муҳаммад (с.а.в.) меърожда фано бўлган эдилар. Демак, фано бўлган инсонга бутун илоҳий сирдан насиба берилади.
Умуман олганда, мазкур ғазал тузилиш жиҳатидан пароканда ғазалга яқин туради, чун-ки ундаги ҳар бир байт ўзича мустақил мазмунга эга бўлиб, хос ғоя ва ифода йўсинини ўзи-

[image: ]бирлаштириб турганига гувоҳ бўламиз.


НЕГА КЎРГУЗДИ САРИҒ ОҲУ...

Нега кўргузди совуғ оҳу сариғ рухсор субҳ,
Гар ниҳоний меҳридин мендек эмас бемор субҳ?
Гар ҳавойи бўлмаса мен телба янглиғ, бас недур, Кўнглакин чок айлабон тоғ узра мажнунвор субҳ?
Меҳридин мендек ниҳоний тоза доғи бўлмаса, Юзда невчун кавкаби ашкин қилур изҳор субҳ?
Дема шингарфий булут ҳар ён эрур қонлиғ момуқ, Тоза доғидин эрур мендек магар хунбор субҳ?
Ғам туни оҳим шароридин туташти кўкка ўт, Ким, анинг отин қўюптур гунбади даввор субҳ.
Кун шуоий хатлари эрмаски, тутмиш мотамим, Юзни анжум тирноғи бирла қилиб афгор субҳ.
Соқиё, тутқил сабуҳий бодаким, бу дайрдин, Биз кетиб бу навъ толиъ бўлғуси бисёр субҳ.
Эй Навоий, истасанг баргу наво бу боғ аро, Гулдек ўл рокиъ кеча, булбул киби бедор субҳ.
(“Ғаройиб ус-сиғар”, 104-ғазал)

Луғат Рухсор – юз Субҳ – тонг Меҳр – қуёш
Ниҳоний – яширин Шарор – учқун, аланга Ҳавойий – ҳавас, оҳанг Кавкаб – юлдуз Момуқ – пахта
Ашк – кўз ёш
Хунбор – қон йиғловчи Шингарфий – қизғиш Анжум – юлдузлар

[image: ]Гунбади даввор – осмону фалак
Шуоъ – нур, ёруғлик
Дайр – бутхона, зардуштийлар ибодатхонаси; мажозан: ориф инсонлар мажлиси, пири комил ҳузури.
Бу навъ – бу каби
Рокиъ – тиз чўкувчи, эгилувчи

Ғазалнинг насрий баёни:
1. Нима сабабдан тонг совуқ оҳ чекиб, юзини сариқ айлади? Ахир, у мен каби пинҳон меҳр – яширин офтоби ҳажрида бемор эмас эди-ку?!
1. Субҳ мен сингари телба бўлмаса, нима учун у ўз кўйлагини Мажнун каби тоғ узра чок қилиб пора-пора айлади?
2. Агар субҳнинг мен каби ўз қуёши ҳажрида яширин доғи йўқ экан, нима учун юзида юлдузлардек кўзёшларини намоён қилади?
3. Фалакда кезиб юрган булутларни сен қизил булут деб ўйлама, улар субҳнинг ошиқ каби ёр алами доғидан қон бўлган пахталардир.
4. Ғам тунида оҳим учқунидан бутун кўкка ўт кетди, буни осмону фалак “субҳ”, яъни тонг деб атади.
5. Бу қуёшнинг нурлари эмас, балки менинг мотамимдан юзини юлдуз тирноғи билан мажруҳ қилган тонгдир.
6. Эй соқий, энди бизга тонгги майдан тутгил, токи бу дунёдан кетганимиздан сўнг бу каби тонглар кўп келаверади.
7. Эй Навоий, агар бу боғда наво қилишни истасанг, гул каби рукуъ қилувчи – эгилиб тобелик изҳор этувчи ва тонгда булбул каби бедор бўл.

Ғазалнинг умумий мазмун-маъноси
Мазкур ғазалда субҳ – тонг тасвири етакчилик қилади. Алишер Навоийнинг туйғу ва ҳо-латларни муайян тушунча атрофида умумлаштириб ифодалаш борасидаги маҳорати ушбу ғазалда ҳам яққол намоён бўлади. Умуман, Навоий шеъриятида тонг мавзуси билан боғлиқ кўплаб ғазаллар мавжуд, зеро мумтоз адабиётда субҳ – илоҳий файз манбаи. Инсон руҳия-тининг субҳ билан уйғун ҳолдаги тасвирини кузатар эканмиз, ғазалда мутафаккир шоир-нинг мусаввирона нигоҳини ҳам ҳис этамиз.
Ғазалда шоир тонгни жонлантиради: субҳда тушадиган салқин туманни совуқ оҳ, зарғал-доқ тусда ранг олиб келаётган шафақни субҳнинг заъфарон чеҳраси сифатида тасвирлай-ди. Нима учун тонгнинг юзи сарғайган? Нега тонг совуқ оҳ тортади? Иккинчи мисрада ли-рик қаҳрамон ўз ҳолатини баён қилади: тонг мен каби севгилиси – офтоби нуридан маҳрум эмас экан, нима учун у бемор?
Иккинчи байтда ташхис ва ҳусни таълил санъатини моҳирона қўллар экан, шоир ўз руҳий ҳолатини тонг сувратини чизиш жараёнида тасвирлаб беради:
Гар ҳавойий бўлмаса мен телба янглиғ, бас недур, Кўнглакин чок айлабон тоғ узра мажнунвор субҳ?

[image: ]парчалаб ташлаши, тонгни ўз ҳолатига қиёслаш ҳамда тавзеъ санъатининг қўлланиши
(чок, айлабон, тоғ, мажнунвор сўзларида о товушининг такрорланиб келиши) ўзига хос маҳзун ритмни юзага келтирган.
Ташхис (жонлантириш) санъати байтдан байтга кучайиб боради, инсонга, айнан ошиққа хос бўлган ҳолатлар янада бўрттирилади: тонг ёруғида аста–секин сўниб бораётган юлдуз-ларнинг кўзёшларга ўхшатилиши орқали лирик қаҳрамоннинг ғамгин портретини яна ҳам аниқроқ тасаввур қиламиз.
Дастлабки байтларда шоир руҳий кайфиятни тонгдаги табиий ҳодисаларга муқояса қи-лиш йўлидан бориб, субҳнинг ғамгинлигини унинг ҳам ошиқ эканлиги билан далиллаган бўлса, кейинги байтга келиб, мазмун ва тасвир ифодаси шиддатли тус олади:
Ғам туни оҳим шароридин туташти кўкка ўт, Ким, анинг отин қўюптур гунбади даввор субҳ.

Субҳнинг ҳолатини байтма байт тасвирлаб келган шоир мазкур байтга келганда энди ўзининг ҳолатини аён қилади: аслида бу субҳ осмон ўйлаганидек отаётган тонг эмас, балки менинг оҳим алангасидан фалакка кетган ўтдир.
Шоир “кун” сўзи орқали қуёшни назарда тутади, ёруғликни офтобнинг хати, деб атайди. Тонг чоғида юлдузлар оппоқ бўлиб, само бўйлаб сочилиб ётаркан, бир қараганда тирноққа ўхшайди. Демак, тонг ошиқнинг изтироб чекаётганидан қийналиб, ўз юзини тирноғи би-лан тимдалайди ва қуёш нури ўша тирналган жароҳатдан чиққан қонга ўхшайди.
Кейинги байтда ғазалнинг орифона мазмуни кучаяди: ошиқ соқий (пири муршид)дан сабуҳий май сўрайди. Сабуҳий деганда кечқурун май ичилгач, тонгги бош оғриғини бар-тараф қилиш учун ичиладиган май тушунилади. Ишқдан изтироб чеккан ошиқ соқийдан сабуҳий май сўраш орқали ўз қалбини мана шу май (пок ишқ) орқали ёритишни илтижо қилади. Ушбу байтда дунёнинг ўткинчилиги, лекин унинг яралишида асос бўлган ИШҚ-нинг боқий эканлигига ҳам ишора бор.
Мақтаъда Навоий боғ деганда ишқ боғини назарда тутар экан, ҳақиқий ишққа эришиб, илоҳий файздан баҳраманд бўлиш учун гул каби хокисорлик, булбул каби фидойилик шарт эканлигини маълум қилади.
Эътибор берилса, ғазал тонг отиш тасвири билан бошланиб, байтма-байт ривожла-ниб боради: атроф туманли, шафақ зарғалдоқ тусда (1-байт), кейин тоғ томон ёришади (2-байт), самони оппоқ юлдузлар қоплаган (3-байт), булутлар қип-қизил тусга киради (4-байт), қуёш чиқишидан олдин бутун шафақ қон рангини олади (5-байт), ғарб тарафда қол-ган юлдузлар аста-секин сўнади, оламни қуёш нури забт этади (6-байт), тонг отиб, қуёш чиқади (7-байт) ва лирик қаҳрамон бу жараёндан ўзи учун ибрат чиқаради (8-байт).
Энди бу байтлар замиридаги ботиний маъноларга ҳам нигоҳ ташласак, қуйидаги уму-мий манзара пайдо бўлади: ошиқ илоҳий файз (Ҳақ жамоли)га интилади, лекин у кўздан яширин. Бу ҳолдан изтироб чеккан ошиқ ўз ҳолатини гоҳ ҳавойи Мажнунга, гоҳ қонли ёшлардан қизарган пахтага, гоҳ тирноқлардан жароҳатланган юзга ўхшатади. Тонг оти-шининг даражама даража тасвири ошиқ ишқининг юксалиб бориши билан ҳамоҳанг. Ғазал сўнгида ошиқ комилликка эришиши учун тунлари саждада, тонгда эса бедор бўлиши зарур деган фикр уқтирилади.

[image: ]Энг муҳими, ҳар бир байтдаги тадрижийлик баробарида ошиққа хос психологик тасвир
ҳам кучайиб бораверади.
Мазкур ғазал орқали Навоийнинг мусаввирона нигоҳи қанчалик ўткир бўлганлиги ҳақи-да яна ҳам ёрқин тасаввур ҳосил қилиб, унинг руҳий таҳлилни пейзаж орқали тасвирлаш маҳоратига яна бир бор гувоҳ бўлишимиз мумкин.


ЭЙ ОРАЗИ НАСРИН...

Эй орази насрин, сочи сунбул, қади шамшод, Булбул киби ҳажрингда ишим нолаву фарёд.
Сайд ўлди кўнгул кўзларинга, ваҳ, қутулурму Бир қушки, анинг қасдида бўлғай ики сайёд.
Ул мактаб ароким ўқудунг ноз румузин, Гўёки, вафо илмин унутмиш эди устод.
Ашкимни кўруб тез бўлур кўнгли жафоға Оре, итимас чунки суйи бўлмаса фўлод.
Мингдин бир эмас ўз юраги захмларидин, Ҳар нечаки тоғ бағрини захм айлади Фарҳод.
Ўлугни киши дафн эта олмас вале ҳар кун Юз тийғ қилур дафн кўзунг бўлғали жаллод.
Гул яфроғи тирноғлар эрур бу чаман ичра, Булбул пару болини юлуб бергали барбод.
Не айб, Навоий киби девоналиғ этса,
Ҳар одамиким, бўлса анинг ёри парийзод.
(“Ғаройиб ус-сиғар”, 118-ғазал)

Луғат
Ораз – юз, чеҳра
Насрин – оқ хушбўй гул
Сунбул – узун баргли ўсимлик ва унинг ғуж бўлиб очиладиган хушбўй гули
Сайд – ўлжа Сайёд – овчи Румуз –рамзлар Ашк – кўз ёш
Тез – шиддатли; ўткир

[image: ]Итимоқ – ўткир бўлмоқ
Фўлод – пўлат Захм – яра, жароҳат Пару бол – қанот

Ғазалнинг насрий баёни
1. Эй чеҳраси насрин гулидек гўзал, сочи сунбул, қадди шамшод ёр, Сенинг ҳажринг ту-файли менинг ишим нола ва фарёддан иборат.
2. Менинг кўнглим Сенинг кўзларингга ўлжа бўлди, у шундай бир қушки, унга икки овчи – икки кўзинг қасд қилмоқда, энди улардан қутулиб бўладими?
3. Сен мактабда ноз қилиш, инсон кўнглига ғавғо солиш сирларини ўргандинг, лекин менимча, устозинг вафо илмидан сабоқ беришни унутган бўлса керак.
4. Кўзимдаги ёшни кўриб унинг кўнгли жафо қилишга янада иштиёқманд бўлади, бу тўғридир, чунки сув бўлмаса пўлат ўткир бўлмайди.
5. Фарҳод тоғ бағридаги тошларни майдалаган ва тоғ бағрини тилка-пора қилган бўл-са-да, бу тоғнинг бағридаги ўйиқлар Фарҳоднинг юрагидаги дарду жароҳатнинг мингдан бири ҳам эмас.
6. Ўликни ҳар куни кўммайдилар, лекин кўзинг жаллодлик қилиб ҳар куни юз тиғ – ки-прикларинг билан мени ўлдириб кўмади.
7. Бу чаманда гулнинг барглари булбулнинг парларини ва қанотини юлиб, уни ҳалок этишни мақсад қилган тирноқдир.
8. Ҳар кишининг севган ёри паризод бўлгач, у Навоий каби девоналик, телбалик қилса, унда нима гуноҳ!

Ғазалнинг умумий мазмун-маъноси
Мазкур ғазал ишқий мавзуда бўлиб, унда ошиқнинг ёрга бўлган муҳаббат ва соғинчи бетакрор бадиий санъатлар: нидо, ташбеҳ, тамсил, ҳусни таълил, талмеҳ воситасида баён қилинган. Матлаъ ошиқнинг чеҳраси насрин гулидек гўзал, сочи сунбул, қадди шамшод ёрга мурожаати билан бошланади:
Эй орази насрин, сочи сунбул, қади шамшод, Булбул киби ҳажрингда ишим нолаву фарёд.

Иккинчи байтда шоир ўз кўнглини қушга, ёрнинг икки кўзини овчига ўхшатади. Бир қушни овлаш учун икки овчининг қасд қилгани ҳақидаги тасвир шеърдаги лирик кайфи-ятни, ундаги бадиий таъсирчанликни оширишга хизмат қилган.
Учинчи байтда ёрнинг ноз қилиш сирларини ёки ноз замиридаги маъноларни ўргатади-ган мактабда ўқиганлиги айтилади. Аммо шу мактабда дарс берган устоз вафо илмини ўр-гатмаган экан. Шунинг учун унинг шогирди бўлган париваш ўз ошиқларига садоқат кўрса-тишни билмайди. Енгил юморга асосланган ушбу байт китобхонда эстетик завқ уйғотади. Тўртинчи байтдан ёр бевафо эканлиги етмаганидек ўта бераҳмлиги ҳам маълум бўла-ди. У ошиқнинг кўзида ёш кўрса, яна унга озор бергиси келади. Шу ўринда шоир тамсил санъатини қўллайди. Биламизки, тиғли буюмлар – пичоқ, ханжар, қилич пўлатдан ясалса,

[image: ]қўйиб, болға билан текислаб, чархлагач, сувга солганлар, бундан уни янада ўткирлаш мақ-
сад қилинган. Навоий айни шу ҳолатга ишора қилиб, сув бўлмаса пўлат ўткир бўлмайди, ошиқ ҳам кўз ёш тўкмагунча ишқи камолга етмайди деган фикрни ифода этади:

Ашкимни кўруб тез бўлур кўнгли жафоға Оре, итимас чунки суйи бўлмаса фўлод.

Бешинчи байтда ошиқ талмеҳ санъати воситасида ўзини Фарҳодга қиёслайди. Фарҳод тоғ бағрини ўйиб, Ширин учун сув йўлини очган. Аммо унинг қалби ишқдан яра эди. Агар у ўйиб ташлаган тоғ билан унинг қалбини солиштирсак, юрагидаги жароҳатлар олдида тоғнинг ўйиқлари ҳеч нарса эмаслиги намоён бўлади. Юракда қандай жароҳатлар бор эди? Инсоний иллатлар – нафс, ғазаб, дунёга муҳаббат ва бошқаларга қарши бўлган ботиний ку-раш натижасида қолган жароҳатлар. Бу билан дардманд ошиқ ўзини Фарҳоднинг ҳолатида қолганлигига ишора қилади.
Навбатдаги байтда ёрнинг кўзлари жаллодлик қилиш учун ҳар куни киприк тиғлари билан ошиқни ўлдириб кўмиши тасвирланади:

Ўлугни киши дафн эта олмас вале ҳар кун Юз тийғ қилур дафн кўзунг бўлғали жаллод.

Еттинчи байтда шоир бу дунё чаманидаги ҳар бир гул барги, яъни дунёнинг ўткинчи гўзалликлари булбул – ошиқнинг пар ва қанотларини юлиб, ўзини ҳалок қиладиган тир-ноқ эканлигини баён этади. Чунки ошиқнинг ҳолатини ишқдан бебаҳра олам аҳли тушуна олмайди.
Мақтаъда шоир ўз ҳолатидаги жунун – телбаликни ўзи севган ёрнинг инсон боласи эмас, балки паризод эканлиги билан боғлайди. Маълумки, Шарқ халқлари оғзаки ижодида пари-лар одамларга дўстлик қилмайдиган, аммо ўзларига мафтун этиш борасида ўта устомон, васлига ҳеч қачон етишиб бўлмайдиган гўзалликда тенгсиз мавжудотлардир. Демак, пари-га ошиқ бўлган киши унга эриша олмайди ва ишқда чинакам телбага айланади:

Не айб, Навоий киби девоналиғ этса,
Ҳар одамиким, бўлса анинг ёри парийзод.

Ғазалда мажозий ишқнинг ҳақиқий ишққа айланиб бориш жараёни, яъни инсонга бўл-ган севгининг Аллоҳга бўлган ишққа эврилиши ёритилган. Ошиқ ёр тимсолида Аллоҳ-нинг жамолини, унинг нурини идрок этгач, ҳақиқий ишқ томон бетоқатлик билан қадам боса бошлайди. Ишқ йўли енгил эмас: ошиқ маъшуқасининг иштиёқида алангада ёнган-дек ёниб, изтироб чекади, ишқнинг моҳиятини ҳис қилади. Ғазал учун танланган Ҳазажи мусаммани ахраби макфуфи мақсур ошиқнинг ҳолати билан уйғунлик касб этган: Вазнда қисқа ҳижоларнинг кетма-кет жойлашиши ўйноқи ва шиддатли оҳангни юзага келтирган, бу ошиқнинг соғинчдан бетоқатлигини, ҳажрдан изтироб чекаётганлигини яққолроқ ифо-да этишни таъминлаган ҳамда шеърнинг бадиий таъсирчанлигини оширган.

[image: ]Сарви озодимни боғ ичра хиромон истарам, Сабзасин сарсабзу гулбаргини хандон истарам.
Дард жононимда, балким юз алам жонимдадур, Йўқки, жононимға, бал жонимға дармон истарам.
Тийрадур вайроним онсиз, ваҳ, яна бир қатла ҳам Ул қуёшни байтул-эҳзонимда меҳмон истарам.
Нафъ этар бўлса хино янглиғ кафи пойингға қон, Чок этиб кўксум ани бағримда пинҳон истарам.
Эй Хизр, ҳайвон суйи тут дам-бадамким ёр учун, Садқа қилмоқлиқ учун ҳар лаҳза бир жон истарам.
Муждае бергил мизожи сиҳҳатидин, эй табиб Ким, бу пайғоминг учун жонимни қурбон истарам.
Ўқ киби қаддин кўруб афтода чун кўр ўлмадинг, Эй Навоий, кўзларингда нўги пайкон истарам.
(“Наводир уш шабоб”, 427-ғазал)

Луғат
Сарви озод – хушқомат, чиройли ёр
Хиромон – ноз билан юрувчи
Сабза – 1) яшиллик, майса; 2) ёрнинг қоши ёки зулфи
Сарсабз – яшнаган, кўкарган; хурсанд, шод Гулбарг – 1) гул япроғи; 2) гўзал юз; 3) маъшуқа Тийра – қора, қоронғи
Байтул эҳзон – ғамлар уйи
Ҳайвон суйи – обиҳаёт, тириклик суви
Мужда – хушхабар
Пайғом – хабар, дарак
Афтода – дармонсиз, мажолсиз; нотавон, заиф
Нўги пайкон – тиканнинг ўткир учи; киприк

Ғазалнинг насрий баёни:
1. Хушқомат ёримнинг боғ ичида ноз билан юришини истайман, унинг зулфини яшна-ган, юзини эса хандон кўришни истайман.
2. Жононимга ёпишган дард (хасталик)дан менинг жоним юз ғаму алам ичидадир, шун-дан жононимга, йўқ, жонимга дармон истайман.

[image: ]маскан тутган уйимда меҳмон бўлишини истайман.
4. Агар хинога ўхшаш қон сенинг товонингга фойда етказадиган бўлса, кўксимни чок этиб, уни бағримга яширишга тайёрман.
5. Эй Хизр, менга дам бадам тириклик суви – обиҳаётдан тутгил, зеро, ёрим учун ҳар лаҳзада бир жонни садқа қилишни истайман (ёки қанча жон керак бўлса, шунчасини нисор қилишга тайёрман).
6. Эй табиб, унинг жисми сиҳат топаётганлигидан бир хушхабар етказки, мен бу хаба-ринг учун жонимни қурбон қилишни истайман.
7. Унинг ўқдай тик қоматини дармонсиз, мажолсиз кўриб, қандай кўзинг кўр бўлмади? Эй Навоий, энди сенинг кўзларингда тиканнинг ўткир учини кўришни истайман.

Ғазалнинг умумий мазмун-маъноси
Алишер Навоийнинг ушбу ғазали ошиқона мавзуда бўлиб, ҳасби ҳол характерига эга. Ғазалда ёрининг бетоблигидан изтироб чеккан ва унинг сиҳат топиши учун жонини ҳам беришга тайёр лирик қаҳрамоннинг руҳий кечинма ва изтироблари қаламга олинган. Агар ғазалнинг дастлаб биринчи расмий девон “Бадойиъ ул-бидоя”га ҳам киритилганлигини ҳисобга олсак, унинг ёшлик даври лирикасига мансублиги маълум бўлади.
Аввалги шарҳларимизда ҳам таъкидлаганимиздек, Навоий шеъриятида “ёр” аксарият ҳолларда умумлашма характерига эга. Тор маънода маъшуқа, севгили маъноларини ифо-далаб келувчи бу тушунча кенг маънода дўст, рафиқ, биродар, устоз, пир, Пайғамбар (с.а.в.), Аллоҳга нисбатан ҳам ишлатилади. Ушбу ғазалда эса таърифи келтирилган ёр маъшуқа тимсолини ифодалаш билан бирга шоирнинг бирор яқин кишиси ёки дўсти маъносини ҳам ўзида мужассамлаштиради.
Ғазал бир вақтлар соғ-саломат ва шоду хуррам юрган ёрини яна шу ҳолатда кўришни истаган лирик қаҳрамоннинг кечинмалари изҳори билан бошланади. Матлаъда ёр тасви-ри асосан истиора воситасида баён қилинади: биз унда конкрет маъшуқа тасвирини эмас, балки боғ, сарв, сабза, сарсабз, гулбарг сўзлари орқали ёр гўзаллиги ва унинг ҳолати бадиий талқин қилинганлигини кўрамиз. Кейинги байтлардан бошлаб руҳий кечинмалар тасви-ри кучайиб боради: лирик қаҳрамон ёрини хастаҳол қилган дард унинг жонига юз ғаму алам билан озор бераётганлигини, шундай экан, ўз жонига дармон исташ орқали жоно-нига сиҳат тилашини айтар экан, байтда жон ва жонон сўзлари воситасида уларнинг бир ўзакдан ясалганлигига ва бинобарин шу боғлиқлик орқали улар ўзаро уйғунликда, яхлит-ликдаги тушунчалар эканлигига ишора қилади. Учинчи байтда шоир ёр хасталиги туфай-ли ташриф буюрмай қўйган ўз кулбасини қоронғи вайронага, байтул эҳзон (ғамлар уйи)га ўхшатади. Мумтоз адабиётимизда “байтул эҳзон” бирикмаси асосан Яъқуб пайғамбарнинг Юсуфдан айрилганидан сўнг маскан тутган кичик бир кулбага нисбатан ишлатилган. На-воий бу ўринда ўз ҳолатини Яъқуб (а.)га ўхшатиб, қоронғи кулбасини қуёшдек ёритувчи ёри яна тузалиб, унинг уйида меҳмон бўлишига умид билдиради.
Тўртинчи байтдан бошлаб ғазалнинг таъсир кучи янада ортиб боради. Ёри учун жонини мамнуният билан фидо қилишга тайёр лирик қаҳрамоннинг ўтли ноласи китобхон қалби-га кўчиб ўтади, уни ошиқ билан бирга дард чекишга ундайди. Байтда лирик қаҳрамон ўз ёрининг шифо топиши учун кўксини ёриб, ўз қонидан унга малҳам боғлаш истагини бил-дирар экан, бу орқали шоир халқ табобатидаги бир ҳодисага ишора қилади: Шарқ халқла-

[image: ]кафт ёки товонга хина боғланган ва оғриган аъзо ўраб қўйилган. Навоий байтда ана шу
тиббий удумни ёдга олиб, ошиқнинг ўз кўксини ёриб, ундан оқиб чиққан қонни ёрнинг оёқларига хино қилиб боғлаб, унинг оёғини кўксига яширишга тайёр эканлигини айтяпти. Бешинчи байтда Хизр ва обиҳаёт сўзлари орқали машҳур ривоятга ишора қилинган.
Унга кўра, ер остида зулмат дунёси мавжуд бўлиб, унинг тубидан оби ҳаёт булоғи (тири-клик суви) жой олган экан. Ушбу булоқдан ичган одам абадий ҳаётга муяссар бўлар экан. Хизр эса ер остига тушиб, ушбу булоқ сувидан ичади ва абадий ҳаётга мушарраф бўлади. Навоий Хизрга мурожаат қилиб, унга обиҳаёт сувидан дам-бадам тутмоқликни сўрайди, зеро у қанча жон керак бўлса, унинг барчасини ёрига садқа қилишга тайёр.
Кейинги байтда ушбу фикр давом эттирилиб, лирик қаҳрамон ёрининг сиҳат топаёт-ганлиги ҳақида хушхабар айтган табибга жонини қурбон қилишга ҳам тайёр эканлигини айтади. Мақтаъдаги таъсирчан фикр унинг ҳусни мақтаъ даражасига кўтарилишини таъ-минлаган: Навоий ўзига мурожаат қилиб, “Ёрнинг ўқдай тик қоматини дармонсиз, мажол-сиз кўриб, қандай қилиб кўзинг кўр бўлмади? Энди сенинг кўзларингда тиканнинг ўткир учини кўришни истайман (кўзларингни ўйиб, кўр қилиши учун), зеро, бу ҳолинг ҳақиқий ошиққа муносиб эмас, чунки ошиқ ёрининг хаста ҳолини очиқ кўз билан кўришга дош бе-ролмайди” дер экан, фидойилик ва футувват (олижаноблик)нинг бетакрор тимсолини яра-тади.

Ёр бордию кўнглумда анинг нози қолиптур, Андоқки қулоғим тўла овози қолиптур.
Кўз хонасини қилди барандохта бу ашк, Кўз борди вале хонабарандози қолиптур.
Кўнглум қуши то сунбулунгуз домиға тушти, Булбул киби ҳар гул сари парвози қолиптур.
Ул қуш сафар айлаб не тараб гулбунин очқай Ким, боғ аро бир сарви сарафрози қолиптур.
Мен ишқ румузин демай ўлдум, сафар этким, Фарҳод ила Мажнуннинг ўкуш рози қолиптур.
Тақлид қилиб кўнглума ишқ аҳли чекар оҳ, Ул бордию эл ичра саровози қолиптур.
Ҳижрону висолин кўпу оз дема Навоий, Юз шукр деким, кўпи бориб, ози қолиптур.

[image: ]Барандохта – остин-устун
Хонабарандоз – хонавайрон қилувчи
Сунбул – бурама, ҳалқа-ҳалқа бўлиб ўсадиган хушбўй қора тусдаги ўсимлик; маж.: соч
Тараб – шодлик
Гулбун – гул бутаси
Сарафроз – боши баланд; мағрур, сарбаланд
Румуз – рамзлар, сирлар
Ўкуш – кўп
Саровоз – оммавий қўшиқ айтишда асосий ижрочининг овози

Ғазалнинг насрий баёни:
1. Ёр кетди, лекин қулоғим тагида унинг овози ҳалигача жаранглаб турганидек, кўн-глимда унинг нози ҳам қолибди.
2. Унинг ортидан селдек оққан кўз ёшларим кўз уйимни вайрон қилди; кўзим қароси кетди, аммо хонавайрон қилувчи ашким қолди.
3. Кўнглим қуши сунбул сочинг тузоғига тушгандан бери булбулдек гуллар томон пар-воз қиладиган бўлди.
4. Кўнгил қуши сафар этгани билан қайси шодлик гулининг очилишига гувоҳ бўлади-ким, боғда фақат сарв сарбаланд қолган бўлса.
5. Мен ишқ рамзларини айтмай ўлдим. Эй кўнгил, сен сафар айла, негаки Фарҳод ва Маж-нуннинг кўп сирлари қолгандир.
6. Ишқ аҳли менинг кўнглимга тақлид қилиб оҳ чекади. Кўнглим кетди, аммо унинг акс-садоси қолибди.
7. Навоий, “ёрнинг ҳижрони кўп, висоли оз”, деб нолима. Юз шукр қилки, кўпи кетиб, ози қолибди.

Ғазалнинг умумий мазмун-маъноси:
Ошиқ кўнгил изтиробларининг ифодаси бўлмиш бу ғазалга туркий тилнинг ифода им-кониятларини намоён этувчи сўзлар тизими, туркона зарб алоҳида жозиба ва дилтортар-лик бахш этган. Гап шундаки, мумтоз аруз қоидаларига кўра, форсий “ёр” сўзи ўта чўзиқ ҳижо ҳисобланади. Деярли барча шеърларида бу қоидага риоя қилган Навоий бу ғазалда атайин бу қоидани бузади – байтда “борди”, “қолиптур”, “андоқ” сўзларини қўллаб, ўзбек тилида “о” сўзи ҳамма вақт ҳам чўзиб талаффуз этилмаслигини чиройли тарзда кўрсатиб беради. Натижада аруз қоидасига кўра сакта ҳисобланган ҳодиса шеърнинг ҳуснига ҳусн қўшади.
Дастлабки байтда ёрининг кетганидан кейин қисқа муддатдаги висол онларидан, нозу истиғносидан сармаст, қулоғи тагида нозланиб айтган сўзлари жаранглаб турган умидвор ошиқнинг ҳолати тасвирга тортилган. Васл давлатидан беҳад шодланган кўнгил бу дамлар жуда қисқа бўлганидан маҳзун бўлиб, ёрнинг ёди билан кўз ёши тўкади:
Кўз хонасини қилди барандохта бу ашк, Кўз борди вале хонабарандози қолиптур.

[image: ]ишора қилиб ўтганимиздек, ёрнинг ҳижронида беҳисоб тўкилган ашк селдек кўз уйини
хароб этди. Кўп йиғлайверганидан кўз кўрмай қолди, аммо уни бу ҳолатга солган “хонаба-рандоз” (уйни вайрон қилувчи) кўз ёши ҳамон оқмоқда. Иккинчи маънони эса, матлаъ маз-мунига боғлиқ ҳолда ҳосил қилиш мумкин. Гап шундаки, дастлабки байтда “ёр борди”, дей-илса, иккинчи байтда “кўз борди” иборасига дуч келамиз. Ёрнинг образлар тилида кўзга ўхшатилишини ҳисобга олсак (машҳур “Қаро кўзум” ғазалини эслайлик), байтни шундай талқин қилиш мумкин: Ашким кўзим уйини вайрон этди. Кўзимнинг оқу қораси бўлмиш ёрим кетди, аммо умрим уйини хароб этувчи, кўз ёшларим тўкилишига сабаб бўлган муҳа-ббати, нозининг ёди кўнглимда қолди.
Учинчи байтда ошиқнинг кўнгли қушга ўхшатилади. Ҳур, озод яшаб юрган кўнгил ёр-нинг сунбул сочи домига тушганидан кейин энди чаман гулларидан Гўзаллик мазҳарининг нишонини излайди. Чаман гуллари аро булбул каби сайр этиб юрган кўнгил қушининг бу ҳолга тушишига сабаб – ёрнинг сунбул сочи. Бу байтда мажозий муҳаббат тараннумидан ташқари, тасаввуфий моҳият ифодаси мақсад қилинганини ҳам пайқаш қийин эмас. Ирфон тилида соч – моддий олам замирида яширинган илоҳий сирлар рамзи. Ориф кўнгил илоҳий сирларнинг моҳиятини англашга бел боғлаган экан, ғунчанинг очилишини билмоқчи бўл-ган булбул каби руҳий парвозга шайланган. Гўзалликни англаш – Моҳиятни, Ҳақиқатни билишга олиб келади:
Кўнглум қуши то сунбулунгуз домиға тушти, Булбул киби ҳар гул сари парвози қолиптур.

Аммо дунёнинг турли-туман ғунчаларнинг очилиб-сочилиши, қисқа муддатдан кейин хазонга юз тутганини кўрган кўнгил қуши маҳзунликка юз тутади. Унинг ҳузн ва андуҳига ягона тасалли ҳамишабаҳор сарв дарахтидир. Яъни Олам боғида хазон нималигини бил-майдиган, доимо яшнаб турадиган сарв (яъни, Худо)дан бошқа жамийки гулу гиёҳлар ха-зон бўлгувчи, фонийликка юз тутгувчидир:
Ул қуш сафар айлаб не тараб гулбунин очқай Ким, боғ аро бир сарви сарафрози қолиптур.

Кейинги байтда шоир кўнглига мурожаат қилиб, шундай дейди: “Мен ишқ рамзларини билмай ўлимга қарор бердим. Сен бу дунёдан сафар эт, негаки Фарҳоду Мажнунлар ошиқ-ликда ном чиқарган бўлсалар ҳам, улар ишқининг кўп сир-асрори очилмай қолган”.
Ишқ – илоҳий неъмат. Аммо у ҳаммага ҳам насиб этавермайди. Фарҳоду Мажнундек ишқ оламининг сарвари бўлиш саодатига айланиш, ишқ боғининг булбулидек таронапардоз бўлиш учун Навоийдек буюк қалб эгаси бўлиш керак. Бу шарафли мақомга интилганлар ҳақиқий ошиқларга тақлид қилиб оҳ чекадилар. Бу оҳлар бировнинг қўшиғини такрор эт-гандек бўлади:
Тақлид қилиб кўнглума ишқ аҳли чекар оҳ, Ул бордию эл ичра саровози қолиптур.

[image: ]тининг мантиқий ечими сифатида “Кўпи кетиб, ози қолди” идиомасини жамъ ва тақсим
санъати ёрдамида ҳижрон ва висол тушунчаларига боғлаб, гўзал ва бетакрор байт яратади:

Ҳижрону висолин кўпу оз дема, Навоий, Юз шукр деким, кўпи бориб, ози қолиптур.


ЁР КЕЛСА ДЎСТЛАР...

Ёр келса, дўстлар, оҳанги рафтор айламанг, Инфиолимдин нафас урмоқни душвор айламанг.

Ёлғуз уйда қайда ёро боқмағим рухсориға, Ҳолатим тағйиридин сирримни изҳор айламанг.

Токи кўнглум изтиробию таним титратмаси Сокин ўлмас, нукта айтурға мени ёр айламанг.

Соате чунким ўтуб, бу навъ келсам ҳолима, Сўз аро ошиқлиқ алфозини такрор айламанг.

Чунки бўлса мултафит чун ер ўпуб ўлгумдурур, Ҳар жафо қилсам ўзумға, манъ зинҳор айламанг.

Эмдиким ўлдум, таним ёр итларига ташлангиз, Лек ағёрин бу маънидин хабардор айламанг.

Қайси ошиқким Навоийдекдурур, эй аҳли зуҳд, Ишқ манъин айлабон кўнглига озор айламанг.

(“Наводир уш-шабоб”, 353-ғазал)

Луғат:
Оҳанги рафтор – бировнинг истиқболига чиқиш.
Инфиол – хижолат.
Душвор – қийин.
Ёро – тоқат, чидам, ҳадд.
Тағйир – ўзгариш.
Нукта – қисқа ва маъноли сўз.
Алфоз – сўзлар.
Мултафит – илтифот кўрсатиш.
Ағёр – бегоналар; душманлар.

1. [image: ]Дўстлар, агар ёр келиб қолгудек бўлса, истиқболига чиқиш учун ўрнингиздан қўзғал-
манг. Мени хижолатга қўйиб, нафас олишимни қийинлаштирманг.
2. У билан уйда ёлғиз қолгудек бўлсам, юзига боқмоққа ҳаддим сиғармиди?! Аҳволим ўзгаргудек бўлса, сирримни фош этманг.
3. Кўнглимдаги изтироб ва таним титратмаси тўхтамагунча, мени суҳбатга чорламанг.
4. Бирор соат ўтиб, ҳаяжоним босилгач, ўз ҳолимга қайтсам, илтимос, суҳбатда ишқ ва муҳаббат сўзларини келтириб, яна мени изтиробга солманг.
5. Мабодо ёр мен томонга юз буриб, илтифот кўрсатгудек бўлса, ер ўпиб ўлсам ё бошқа жафоларни ўзимга раво кўрсам, зинҳор мени бу жафолардан қайтарманг.
6. Ишқида ўлдим, энди танимни ёр итлари олдига ташланг. Аммо ағёр бу ҳолимдан зинҳор хабар топмасин.
7. Эй зоҳидлар, қайси ошиқ агар Навоийдек бўлса, уни насиҳат билан ошиқлик йўлидан қайтармоқчи бўлиб, кўнглига озор берманг.
Ғазалнинг умумий маъно-моҳияти
Ушбу ғазал висол остонасида турган ошиқнинг руҳияти, изтироб ва тўлғонишлари та-свиридан иборат. Маълумки, Навоийнинг кўплаб фироқномалари, ёрдан айру қолган маж-нуншеваларнинг кечмишлари ифодаси бўлмиш байту ғазаллари кўп. Келтирганимиз ушбу ғазал эса, висол онлари яқинлашган пайтда ошиқ кўнгилнинг турфа ҳолларга кириши та-свирига бағишланган.
Дастлабки мисрадаёқ Навоий ишқ аҳли орзиқиб кутадиган висол онлари яқинлигидан мужда берувчи сўзларни келтиради:
Ёр келса, дўстлар, оҳанги рафтор айламанг, Инфиолимдин нафас урмоқни душвор айламанг.
Байтнинг мазмунига қараганда, Навоий бир гуруҳ дўстлари билан ўтириб, барчага ман-зур ва маҳбуб бўлган ёрни кутяпти. Аввалги шарҳларимизда тилга олганимиздек, мумтоз адабиётда, хусусан, Навоий ижодида ёр тушунчаси маъшуқадан ташқари, дўст, рафиқ, устоз, пир, Пайғабаримиз (с.а.в.) ва ҳ.к. маъноларда қўлланилган. Ушбу ғазалда тилга олинаётган ёрни фақат маъшуқа маъносида тушуниш уни асл мазмунидан узоқлаштирган бўларди, зеро ғазалнинг кейинги байтлари бу ёрнинг атрофдагилар учун ҳам ғоят меҳр ва муҳаббат билан кутилаётган азиз зот эканлигини англатяпти. Бу зот Мавлоно Абдураҳмон Жомий, Султон Ҳусайн Бойқаро ёки Саййид Ҳасан Ардашер бўлиши мумкин. Бунинг унчалик аҳа-мияти йўқ. Муҳими – йиғилган жамоа ҳаммаси бу зотни яхши кўради, унга интиқ, интизор. Лекин Навоий бу ёрни дўстлардан фарқли ўлароқ, бутун вужуди билан яхши кўради, ар-доқлайди. Шу сабабли, ёрнинг келиши унга бошқача таъсир қилган: мабодо келиб қолгу-дек бўлса, уни чиқиб кутиб олишга ҳатто ҳоли йўқ. Бу ҳолидан хижолат терига ғарқ бўлиб, нафаси қайтиб, уйда ёлғиз қолганида ёр агар пешвоз чиққан дўстлардан олдин кириб кел-гудек бўлса, бош кўтариб юзига термулишга ҳам журъати етишмайди:
Ёлғуз уйда қайда ёро боқмағим рухсориға, Ҳолатим тағйиридин сирримни изҳор айламанг.

[image: ]муштоқликка ўрганган кўнгилнинг дийдор чоғида изтироб ва ҳайрати янада қувват ола-
ди, вужуд ҳам қишки уйқудан энди уйғонган дарахтдек титраб туради. Шунчалик тиришса ҳам, одатий-мўътадил ҳолатга қайтиш учун камида бирор соат лозим. Сиртдан ором ва осуда кўрингани билан кўнглида ишқ тўфони ғалаён кўтарилаётган кишидан нуктадон-лик кутиб бўлмайди. Ирода кучи билан пайдо бўлган сокинлик муҳаббат қиссаси ўртага тушгач, бир лаҳзада барбод бўлади:

Токи кўнглум изтиробию таним титратмаси Сокин ўлмас, нукта айтурға мени ёр айламанг.

Соате чунким ўтуб, бу навъ келсам ҳолима, Сўз аро ошиқлиқ алфозини такрор айламанг.

Шамъдек анжуманга файз ва нур олиб кирган ёр барчага илтифот кўрсатиб, “навбат менга келганда, подшоҳ қабулига мушарраф бўлган камтарин қулдек ерни ўпиб, ширин жонимни нисор этсам ёки бошқа жабру жафоларни ўзимга раво кўрсам, мени бу йўлдан қайтарманг”, дейди шоир. Негаки, у айнан шу лаҳзаларни кутиб яшади, шу дамлар умиди уни ҳижрон азоблари, фироқ қийноқларига сабр қилишга ундади, кўнглида ишқ гавҳари-ни покиза ва бегард асраб келди. Аммо орзу қилиб тилаган лаҳзалар воқеликка айланиб, дийдорга мушарраф бўлган чоғда шунча азоб ва изтиробга чидаган вужуд ва кўнгил ёрни муносиб равишда кутиб ололмагани учун ҳар қанча жабру жафога лойиқдир:

Чунки бўлса мултафит чун ер ўпуб ўлгумдурур, Ҳар жафо қилсам ўзумға, манъ зинҳор айламанг.

Кутилмаган бу илтифот учун энг азиз нарса – жонини фидо қилишга тайёр ошиқ ўз та-насини ёрнинг вафодор итлари олдига ташлашни васият қилади. Аммо бу ҳолатни ағёрдан пинҳон тутмоқни истайди. Негаки, муҳаббат дардидан бегона кимса бу фидойилик моҳия-ти, танаси ёрнинг итларига талаш бўлиш саодатини тушунмайди:

Эмдиким ўлдум, таним ёр итларига ташлангиз, Лек ағёрин бу маънидин хабардор айламанг.

Ғазалнинг дастлабки байтлари ҳаё тараннумидан иборат бўлса, сўнгги икки байтда ва-фодорлик ҳақида сўз юритилади. Одатда биз ҳаёни маъшуқаларга хос сифатлардан деб таърифлашга ўрганиб қолганмиз. Навоий талқини бўйича, ҳаё ва вафо инсонийликнинг ўзак нишоналаридан бўлиб, бу икки олийжаноб туйғу ишқ аҳлига баробар тегишлидир. Вафо ва ҳаё бири-бирини тақозо қиладиган тушунчалар ҳисобланади. Қолаверса, имон-нинг асоси ҳам шу икки хислатда жамланган. Жумладан, “Маҳбуб ул-қулуб”да бу ҳақда ёза-ди: “Вафосизда ҳаё йўқ, ҳаёсизда вафо йўқ. Ҳар кимда бу икки йўқ — имон йўқ ва ҳар кимда имон йўқ андин умид кўзин ёрутса бўлмас. Маҳбубки, бевафодур — андин жовид висоли та-маъ кутса бўлмас... Комиллар — аҳли ҳаё ва ноқислар беҳаё.”

[image: ]баларда “зуҳд” сўзини “з” – зеб-зийнат тарки, “ҳ” – ҳою ҳавас тарки, “д” – дунё тарки, деб
талқин қиладилар. Навоий тараннум этган муҳаббатга зеб-зийнатга ружу қўйиш, моддий манфаатпарастлик, ҳою ҳавас, дунёнинг турли жилваларига мафтун бўлиш каби маънавий иллатлар билан эришиб бўлмайди. Шу сабабли, шоир маънавий камолотга етказадиган, мис-ни олтинга айлантирувчи муҳаббат аҳли соҳибини насиҳат билан йўлдан қайтармоққа ури-ниш дилозорликнинг бир кўриниши эканлигини таъкидлаб, зуҳд аҳлига мурожаат қилади:
Қайси ошиқким Навоийдекдурур, эй аҳли зуҳд, Ишқ манъин айлабон кўнглига озор айламанг.

Умуман олганда, ушбу ғазал мазмунан воқеабандлик касб этиб, унда акс эттирилган мўъжаз лирик сюжет шоирнинг ҳасби ҳолию соҳир қалами билан уйғунлик касб этган.


ЮЗУНГ КЎЗГУСИДИН...
Юзунг кўзгусидин оламда юз нуру сафо пайдо, Қуёш андин анингдекким қуёшдин зарра нопайдо.
Сенинг кўюнг насимиға ўзин солдикки жон топтик, Масиҳ анфосидин гар хастаға бўлмас даво пайдо.
Азалдин то абад сатҳи вужудунг зарфи тўлмаским, Анга не ибтидо пайдодурур, не интиҳо пайдо.
Сен эттинг шамъу гулда жилваким, парвонаву булбул Бири куйди, бирига бўлди юз дарду бало пайдо.
Сенинг нашъанг эди Ширин ила Лайлодаким, Фарҳод Ўлуб, Мажнунға бўлди юз туман ранжу ано пайдо.
Мазоҳир истабон Асмоға ишқу ҳусн кўргуздунг Ки, пайдо хирмани ажз ўлдию барқи жафо пайдо.
Биров етти сангаким ўзлуги даштини тай қилди, Бақо истар киши аввал керак қилса фано пайдо.
Санга кўнглумдаги ҳожатни ҳожат йўқки, арз этсам, Улус кўнглида пинҳонлар эрур чунким санго пайдо.
Навоий гулшани вақтиға эҳсон ямғурун ёғдур Ки, анда гул била булбулға йўқ баргу наво пайдо.

(“Наводир уш-шабоб”, 3-ғазал)

[image: ]Нопайдо – кўринмайдиган, йўқ, ғойиб
Анфос – нафас
Сатҳи вужуд – вужуднинг юзаси, бу ўринда: Аллоҳнинг макони
Зарф – суюқлик солиб қўйиладиган идиш, коса
Нашъа – баҳра, завқ Ранжу ано – дарду алам
Мазоҳир – зоҳир бўлиш, ошкор қилиниш, пайдо бўлиш
Асмо – исмлар, бу ўринда Аллоҳнинг исмлари назарда тутиляпти
Ажз – ожизлик, заифлик, кучсизлик
Барқ – чақмоқ, яшин Бақо – абадийлик Фано – йўқлик
Тай – юрмоқ, кезмоқ

Ғазалнинг насрий баёни:
1. Юзинг кўзгусидан оламда юз нуру сафо пайдо бўлса, бу нур олдида ҳатто қуёш ҳам худди заррадек кўринмас бўлиб қолади.
2. Сенинг кўйинг насимидан баҳраманд бўлган чоғимиз жон топдик, Исо Масиҳнинг на-фаси ҳам хастага бунингдек даво бўлолмайди.
3. Сенинг маконинг чексиз ва чегарасиздир, унинг на боши ва на охири бор.
4. Сен шамъ ва гулда жилва қилган пайтингда, парвона куйди–ю, булбул юз дарду балога мубтало бўлди.
5. Сенинг гўзаллигинг Ширин ва Лайлода намоён бўлди, бундан Фарҳод ҳалок бўлди, Мажнунга эса юз минг дарду алам юзланди.
6. Ўзингни намоён қилишни истаб, Асмо (исмлар)да ишқ ва ҳуснингни намоён қилдинг, бундан мавжудлик хирмони ожиз қолди-ю, жафо чақмоғи оламни ёритди.
7. Сенинг даргоҳингга етмоқ истаганлар ўзлик даштини босиб ўтишлари зарур, зеро ким агар абадийликка эришмоқчи бўлса, ўзлигидан воз кечмоғи лозим.
8. Сенга кўнглимдаги ҳожатларимни изҳор айламоққа ҳожат йўқ, чунки Сен эл кўнгли-даги ҳар бир пинҳон сирдан воқифсан.
9. Навоийнинг гулшанига эҳсонинг ёмғирин ёғдиргилки, ушбу боғдаги гул билан булбул-га Сенинг марҳаматингсиз барг ҳам, наво ҳам йўқ.

Ғазалнинг умумий мазмун-моҳияти:
Мазкур ғазал мавзусига кўра ҳамд ғазал ҳисобланиб, “Наводир уш-шабоб” девонидан 3-рақам остида ўрин олган. Ғазалда илоҳийлик ва моддий борлиқнинг бир бутунлик касб этиши тажаллий назарияси асосида талқин қилинган. Яъни бу назарияга кўра, бу олам, ундаги борлиқ Аллоҳнинг зуҳурланиши, намоён бўлиши маҳсулидир. Илк мутасаввиф олимлардан Саҳл ат-Тустарий тажаллийнинг 3 турини келтириб ўтади: 1) зот тажаллийси – илоҳий моҳиятнинг намоён бўлиши; 2) сифот тажаллийси – илоҳий моҳиятнинг ўз сифат-ларида намоён бўлиши ёки нур таратиш; 3) феъл тажаллийси – илоҳий ҳукмнинг намоён бўлиши ёки келажак ҳаёт. Тасаввуф фалсафасига кўра, Аллоҳ доимо инсонларга нарса ва атрофдаги ҳодисалар кўринишида намоён бўлади, лекин Уни фақат илоҳий маърифатдан

[image: ]тарздаги бадиий талқини сифатида қабул қилиш мумкин.
Ғазалнинг биринчи байтида Аллоҳ жамоли кўзгусидан оламда юз нуру сафо пайдо бў-лиши, бу гўзаллик ва ёруғлик олдида қуёш худди бир заррадек кўринмас бўлиб қолиш тасвири тажнис (юз – 1) жамол; 2) миқдор, сон), ташбиҳ, тафрит (қуёшнинг заррадек кичрайтирилиши) каби бадиий санъатлар воситасида очиб берилган. Байтда “юзунг кўз-гуси” деган ибора қўлланилганлигини кўрамиз. Савол туғилади: бу қандай кўзгу? Саволга жавоб топиш учун “Лисон ут-тайр”да келтирилган “Ўз ҳуснини намойиш этиш учун кўз-гуни восита қилган шоҳ ҳақидаги ҳикоят”ни эслаб ўтиш мумкин. Ҳикоятга кўра, ҳуснда тенгсиз шоҳ сайр қилиш учун майдонга от солган вақтида, уни кўрган халойиқ ушбу ҳуснга дош беролмай, жон таслим қилар эканлар. Шунда шоҳ ўз ҳуснини намойиш қилиш ва бун-дан эл баҳраманд бўлиши учун ўз қасри атрофига кўзгу ясашларини буюради. Шоҳ бу кўз-гуга назар солганда, халқ ҳам бу гўзалликдан баҳра олар ва шу билан инсонларнинг жони омон қолар экан. Достонда ушбу ҳикоят орқали Мутлақ муҳаббат мазҳари ва Олий Қудрат-нинг бу оламда тажаллий воситасида намоён бўлишига ишора қилинади. Зоҳиран бу кўзгу Яратганнинг тажаллийси, ботинан эса инсон қалбининг кўзгуси. Ўз қалбини поклаган, уни кўзгудек тиниқ қилган инсонгина илоҳий файздан баҳра топиши мумкин.
Кейинги байтда Яратганга мурожаат қилиниб, “Сенинг кўйи насимингдан баҳра олган киши жон топади, бу қудрат олдида ҳатто Исо Масиҳ ҳам ожиздир” деган фикр илгари су-рилади. Ривоятларга кўра, Исо Масиҳ ўликларни ўз нафаси билан тирилтириш хусусиятига эга бўлган ва кўплаб хаста кишилар бу нафасдан даво топганлар. Лекин Аллоҳнинг яратув-чанлик қудрати олдида Исонинг бу мўъжизаси арзимас бир ҳолдир. Байтда, шунингдек, инсон танасига илк бора нафас орқали жон бахш этилганлигига ҳам ишора бор.
Учинчи байтда Аллоҳ маконининг чегарасизлигига, унинг аввали ҳам охири ҳам йўқ-лигига ишора қилинади. Кейинги байтда тажаллий назарияси янада ривожлантирилиб, Мутлақ Муҳаббат мазҳарининг шамъ ва гулда жилва қилиши, бу жилвадан парвонанинг ёниб кул бўлиши, булбулнинг эса юз дарду балога мубтало бўлиб, нола қилиши таъкид-ланади. Бунда шамъ ва гул ҳусн мазҳари бўлсалар, парвона ва булбул шу ҳуснга ошиқ бўл-ган ишқ мазҳарлари сифатида талқин қилинади: булбул гулга талпиниб, юз дарду балога ўзини гирифтор қилса, парвона ҳам шу ҳусн туфайли шамънинг шуъласига талпинади ва оловга қўшилиб ёнади. Навбатдаги байтда ишқ ва ошиқлик Ширин ва Лайло, Фарҳод ва Мажнун тимсоллари воситасида баён қилинади. Аллоҳнинг тажаллийси Фарҳодни Ши-ринга, Мажнунни Лайлига ошиқ қилади. Ширин ва Лайлининг жамоли – илоҳий мазҳар, бошқача айтганда тажаллиёт нури акс этган нуқтадир. Фарҳод ва Мажнун бу нуқталарда Илоҳнинг нурини кўриб, унга бехуд ва беқарор бўлиб талпинадилар, шу мазҳарга етишиш билан Яратганнинг Ўзига ошиқ эканликларини исботлайдилар, яъни сифатдан Зотга қа-раб борадилар. Олтинчи байтда Аллоҳнинг 99 гўзал исми, асмои ҳусно ҳақида сўз бориб, ушбу исмлар унинг сифатлари ва фазилатларини ўзида ифодалашига ишора қилинади.
Еттинчи байт бевосита тасаввуфдаги бақо ва фано тушунчалари билан боғлиқ. Бақо дей-илганда, Яратганнинг боқий дўсти бўлиб қолиш учун ўзидан воз кечиш, барча яхши сифат-ларни ўзида мужассам қилиш назарда тутилади. Фано эса ўзидаги барча ёмон сифатлар-ни йўқ қилиш йўли билан Аллоҳга яқинлик ҳосил қилишликдир. Тасаввуфда солик фано мақомига етгач, Аллоҳнинг ҳақлиги ва улуғлиги тўғрисидаги фикру зикрга ғарқ бўлиб, бу

[image: ]ра қилмоқда.
Мақтаъда Навоий Яратганга мурожаат қилиб, ундан эҳсон ва марҳаматини дариғ тут-масликни сўрайди, зеро бусиз унинг гулшанида гул билан булбулга баргу наво йўқ.
Хулоса қилиб айтганда, бу олам, ундаги барча яратиқлар: инсон зоти, уни ўраб олган муҳит, ҳаётнинг яшнаб туриши, бу оламдаги интилиш ва талпинишлар, ишқу ҳусн булар-нинг барчаси тажаллиётнинг намоён бўлиши билан боғлиқ. Бу сирни англаб етган одам эса бу оламнинг моҳиятини, инсонийлик маъносини чуқурроқ идрок этади, зеро мавжуд-ликдан мақсад Яратганни танишдир.


[bookmark: _TOC_250009]ЧУН КУЛАР ЁНИ...

Чун кулар ёни сўкулган жисми зоримни кўруб, Йиғлағайму ёни емрулган мазоримни кўруб.
Уйла ғам даштида туфроқ ўлмишамким, ул тараф Келмагай Фарҳод ила Мажнун ғуборимни кўруб.
Ҳажр ўти то ўртади кўнглумни ақлу ҳушу сабр, Иттилар ҳар ён қорарған рўзгоримни кўруб.
Ғурбат ичра мен ўлар ҳолатда деманг зинҳор, Келса ногоҳон биров ёру диёримни кўруб.
Уйла мажруҳ ўлмишамким, қилмадилар туъма ҳам, Айлаб итларга асар жисми фигоримни кўруб.
Соқиё, икки лаболаб жом ила тиргуз мени, Даҳр эли андуҳидин муҳлик хуморимни кўруб.
Эй Навоий, даҳр бўстониға мойил бўлма кўп, Ғам хазониға бадал бўлған баҳоримни кўруб.
(“Наводир уш- шабоб”, 56-ғазал)

Луғат
Уйла – гўёки, ўхшаш Итмоқ – йўқолмоқ Лаболаб – лиммо-лим, тўла
Туъма – озиқ, ем, луқма, овқат
Фигор – жароҳатли, мажруҳ
Соқий – май қуювчи, косагул; мажозан: пири комил, устоз
Муҳлик – ўлдирувчи, ҳалок қилувчи, ҳалокатли
Бадал – алмаштириш, айирибошлаш, эваз

1. [image: ]Менинг жароҳатдан тешик ҳосил қилган зор жисмимни кўриб кулган ёр, атрофи еми-
рилган мозоримни кўрса йиғлармикан?
2. Ғам даштида туфроқ кабиман, Фарҳод билан Мажнун ҳам менинг бу туфроғим чанги-ни кўриб, мен томонга келмайдилар.
3. Айрилиқ ўти кўнглимни шундай ёндирдики, унинг тутунидан қорайган турмушимни кўриб, ақл, ҳуш ва сабр йўқ бўлдилар (йўқолиб қолдилар).
4. Агар бирор киши менинг ёру диёримдан хабар келтирса, бу ғариблик (мусофирликда) мени зинҳор ўлар ҳолатда деб айтманг.
5. Шундай хаста ва мажруҳ ҳолатдаманки, ҳатто итлар ҳам менинг жароҳатланган ушбу жисмини кўриб, уни луқма ўрнида кўрмадилар.
6. Эй соқий, бу дунё ғаму аламларидан ҳалокатга юз тутган хуморимни кўриб, менга икки лиммо-лим тўла қадаҳ билан жон бахш эт.
7. Эй Навоий, менинг ғам хазонига юз тутган ушбу баҳоримни кўриб, бу олам бўстонига мойил бўлма.

Ғазалнинг умумий мазмун-маъноси
Алишер Навоийнинг ошиқона мавзудаги ушбу ғазали услубан шарҳи ҳол йўналишида бўлиб, унда лирик қаҳрамоннинг ёр (маъшуқа) ситамларию ишқнинг ранжу машаққатла-ридан чеккан изтироблари баён қилинган. Ғазал матлаъсидаёқ ёрнинг шўх, жафокор ва бераҳм эканлиги, ошиқнинг эса ишқ ва ҳажр изтиробларидан афтодаҳол эканлиги англа-шилади. Навоий лирик қаҳрамон (айни дамда шоирнинг ўзи)нинг ишқ дарди ва ҳижрон ғамидан озурда жисмини шарҳлар экан, “ёни сўкулган” деган ташбеҳни қўллайди. Одатда бундай жумла кийим ёки либосга нисбатан ишлатилади ва кийимнинг чоки сўкилган ёки йиртилган бўлиши ошиқнинг ишқ ғамидан паришон ва телбанамо эканлигига ишора қи-лади. Шоир бу ўринда ушбу ғамнинг муболағали ва кучайтирилган тасвирини баён қилиш учун либоснинг эмас, балки ошиқ жисми (бағри)нинг сўкулганлигини таъкидлаяптики, бу орқали китобхон тахаййулида ошиқнинг чокидан сўкилган кийимга ўхшаш жисми намоён бўлади.
Шоир шу ўринда жисмга нисбатан эзилган, мажруҳ ёки шунга ўхшаш бошқа бирор ифо-дани қўллаши мумкин эди, лекин унда ёрнинг мазах қилиб кулиши билан боғлиқ тасвир реаллашмай қолар эди, чунки бу ҳолат кулгудан кўра кўпроқ раҳм-шафқат ҳиссини уйғо-тади. Шоир ғазалда ёрнинг унга раҳм-шафқат кўрсатишини хоҳламайди: бу ғазалнинг кей-инги байтлари, хусусан, 4-байти мазмунидан ҳам англашилади (биз бунга қуйироқда тўх-таламиз). Иккинчи мисрада яна “ёни” деган сўз қўлланиляпти ва энди бу қабр ёки мозор-нинг атрофи деган маънони ифодалаб келяпти. Байтдан англашиладиган савол маъносига кўра, ёр ошиқнинг жароҳатдан яраланган зор жисмини кўриб ўзини кулгудан тўхтатолмас экан, унинг ўлимидан сўнг атрофи емирилган қабрини кўрса йиғлармикан? Халқ орасида-ги инончларга кўра, қабрнинг муайян қисмида ёриқлар пайдо бўлса ёки емирилса, қабр соҳибининг руҳи озорланаётган бўлади. Лирик қаҳрамон бу ўринда “Агар ёр ўз ошиғининг қабрда азоб-уқубатда ётганлигини ана шу ҳолат орқали билса, йиғлармикан?” деган савол-га жавоб излайди.

[image: ]чиққан ғуборнинг шиддатидан ҳатто “ишқ султонлари” Фарҳод ва Мажнун ҳам ҳайратга
тушиб, бу томонга келишга жазм эта олмаганликлари тасвирланганки, бу ҳолат лирик қаҳрамон ишқининг камолга етганидан (таъбир жоиз бўлса, Фарҳод ва Мажнун ишқи-дан-да юксакликка кўтарилганидан) далолатдир.
Айрилиқ ўти ошиқнинг кўнглини шундай ёндирганки, унинг тутунидан қорайган ҳа-ётини кўриб, ақл, ҳуш ва сабр ҳам уни ташлаб кетганлар. Ташхис ва муболаға санъатининг бетакрор уйғунлигидан вужудга келган тасвир аввалги байтнинг давоми бўлиб янграйди. Агар бундан олдинги байтда ошиқнинг ёнига Фарҳод ва Мажнун келишни исташмаган бўлса, энди ақл, ҳуш, сабр ҳам уни тарк этадилар. Бу ҳолни тасаввуф фалсафаси билан боғ-лиқ ҳолда талқин қилсак, шундай манзара хосил бўлади: ошиқ ишқда шундай даражага ет-ганки, энди унинг ҳолатини англашга ақл ожизлик қилади, ҳуш қолишга жой тополмай қо-лади, яъни ўз соҳибини тарк этади. Ошиқ руҳини бетоқатлик ва беқарорлик эгаллаб олади. Навбатдаги байтда лирик қаҳрамон атрофдагиларга ёлвориб, унинг ёру диёридан хабар келтиришса, бу ғариблик (мусофирликда) уни зинҳор ўлар ҳолатда деб айтмасликларини ўтинади. Ҳақиқий ошиқлар ишқ изтиробларини ўзлари учун илоҳий тақдир деб қабул қил-ганлар ва бошларига келган ҳар бир ранжу уқубатга таслимият келтирганлар. Ошиқнинг ўз ҳолини атрофдагилардан, одамлардан яшириши ишқ одобидан ҳисобланган. Байтда ғурбат (мусофирлик), ёру диёр тушунчаларининг келтирилишини мажозан Яратгандан айрилиқ билан боғлиқ ҳолда талқин қилиш мумкин, зеро инсон яратилганда унинг руҳи Холиқнинг нуридан вужудга келтирилган ва шу сабабли бу оламга келиб, айрилиқ (мусо-
фирлик)да қолган бу руҳ ўз асли – Мутлақ руҳ олами сари тинимсиз интилади.
Ғазал лирик қаҳрамон шарҳи ҳолининг янада кучлироқ тасвири билан давом этади: ошиқ шундай хаста ва мажруҳ ҳолатдаки, ҳатто итлар ҳам унинг жароҳатланган жисмини кўриб, уни луқма ўрнида кўрмайдилар.
Мақтаъдан аввалги байт риндона оҳангларда (шаклда) орифона мазмун касб этади. Унда лирик қаҳрамон соқийга мурожаат қилиб, ўзининг бу дунё ғаму аламларидан ҳало-катга юз тутган хуморини кўриб, унга икки лиммо-лим тўла қадаҳ билан жон бахш этиши-ни сўрайди. Савол туғилади: Нега бир эмас, иккита жом? Гап шундаки, бунда биринчи жом ошиқнинг хуморини (истак ва чанқоғини) қондириш учун хизмат қилса, иккинчи жом уни мастлик ҳолатига етказиши керак. Байтни ирфоний жиҳатдан талқин қиладиган бўлсак, илоҳий маърифатга чанқоқ солик пири комилга мурожаат қилиб, унга май қуйишни ва шу орқали мастлик ҳолатига эриштиришни сўраяпти. Тасаввуф намояндаси, Хожа Абдуллоҳ Ансорийнинг талқинига кўра, мастлик уч хил бўлади: 1) нафс мастлиги – ичкилик таъсири ёки нафсга хуш келувчи нарсалар (мол-дунё, куч-қувват, мансаб, зоҳир чиройи)дан ҳосил бўладиган мастлик. Ақл устидан ғалаба қилган ғафлат шароби туфайли нафс маст бўлиб, турли қабиҳ амалларга сабаб бўлади. Бундай мастлик кишини гумроҳлик ва ҳалокатга ет-казади. 2) Кўнгил мастлиги – тафаккур орқали нарсаларнинг моҳиятига етиш ҳамда маъ-рифат шаробидан сармаст бўлиш. 3) Руҳ мастлиги – фано босқичидаги сукр (беҳушлик) ҳолати (Алишер Навоий: қомусий луғат, 1-жилд). Навоий бу ўринда мастликнинг иккинчи ва учинчи турларини назарда тутяпти. Умуман олганда, Навоий ижодида май ва мастлик билан боғлиқ байтларнинг барчаси кўнгил ва руҳ мастлиги ҳақидадир.

[image: ]яъни дунёга мойил бўлмаслик, кўнгил қўймасликни сўраб қилган даъвати билан якунла-
нади, зеро ирфоний маънода дунё соликни йўлдан оздирувчи, ўткинчи гўзалликлари би-лан уни ўзига ром этувчи салбий куч бўлиб, шоир бунда ўзига мурожаат қилиш орқали ишқ аҳлини ҳақиқий мақсаддан чалғимасликка ва шунинг воситасида илоҳий неъматдан бебаҳра қолмасликка чақиряпти.


ЭЙ НАВБАҲОРИ ОРАЗИНГ...

Эй навбаҳори оразинг субҳиға жонпарвар ҳаво, Андин гулу булбул топиб юз барг бирла минг наво.
Тўбию шохи Сидрадур кўюнг гиёҳи, негаким Ушшоқ ашку оҳидин ҳар дам топар сую ҳаво.
Заҳри фироқингдин қаю ошиқки бўлди талхком, Нўши висолинг етмаса, Исо анга топмас даво.
Чун қозиюл ҳожотсен, даъвои меҳринг қилғали, Дарду фироқ андуҳидин келтурмишам икки гуво.
Қилмай қабул ижоднинг имкони йўқ, сўнгра яна Мақбулини рад айламак лутфунгдин ўлғайму раво.
Зоҳид, кўнгулнинг хилватин матлуб ғайридин орит, Сен сайр қилсанг қил, керак кўнглунгга бўлса инзиво.
Десанг, Навоий, жон аро маҳбуб бўлғай жилвагар, Аввал кўнгул кўзгусидин маҳв айла нақши мосиво.
(“Бадоеъ ул-васат”, 1-ғазал)

Луғат:
Ораз – чеҳра, юз.
Субҳ – тонг
Жонпарвар – жонлантирувчи, қувват берувчи Тўбий, Тубо – жаннатдаги дарахтнинг номи. Сидра – фалак ул-афлокдаги дарахт.
Кўй – кўча
Ушшоқ – ошиқлар.
Ашк – кўз ёш
Талхком – оғзи аччиқ; маж.: ўлим ҳолатига тушган.
Нўш – заҳарни қайтарувчи тарёк.
Қозиюл-ҳожот – ҳожатларни раво этувчи; Аллоҳнинг сифати.

[image: ]Матлуб – талаб қилинган
Гуво – гувоҳ
Инзиво – хилват тутмоқ.
Маҳв айламоқ – йўқ қилмоқ
Мосиво – Аллоҳдан чалғитувчи нарсалар.

Ғазалнинг насрий баёни:
1. Эй юзинг навбаҳори эрта тонгни жонлантирувчи Зот, бу ҳаводан гулу булбул юз барг билан минг наво топадилар.
2. Жаннатдаги Тубо ва олий фалакдаги Сидра дарахтларининг шохи Сенинг кўчангдаги бир гиёҳдирлар, бу гиёҳлар ошиқларнинг кўз ёшию оҳларидан сув ва ҳаво олиб, озиқлана-дилар.
3. Сенинг фироқинг заҳридан қайси ошиқнинг оғзи аччиқ бўлган, яъни ўлим топган бўл-са, висолингнинг нўши етмаса, ҳатто Исо ҳам унинг дардига даво бўлолмайди.
4. Сен Қозиюл ҳожот, яъни ҳожатларни раво қилувчисан, меҳрингнинг даъвосини қи-лиш учун дард ва айрилиқ ғамидан иборат иккита гувоҳ келтираман.
5. Ушбу гувоҳларни қабул қилмасликнинг иложи йўқ, қабул қилгандан кейин эса ушбу қабул қилинганни рад қилмоқ Сенинг лутфингга муносиб эмас.
6. Эй зоҳид, кўнглингни матлуб, яъни Аллоҳдан бошқаси билан банд қилма, ўзинг сайр қилсанг ҳам (қаерда бўлсанг ҳам), лекин кўнглингда Аллоҳ бўлсин.
7. Навоий, агар жонинг аро маҳбуб жилвагар бўлишини истасанг, кўнглинг кўзгусидан Ундан чалғитувчи (Унинг нақшидан бошқа) барча нақшларни ўчиргин.

Ғазалнинг умумий мазмун-моҳияти:
Мазкур ғазал мавзусига кўра ҳамд ғазал ҳисобланиб, “Бадоеъ ул-васат” девонидан 1–рақам остида ўрин олган. Ушбу девон “фусулнинг хазони, тириклик боғининг баргре-зининг нишони” бўлмиш ўрта ёшда ёзилган ғазаллардан таркиб топган бўлса-да, кузак фаслининг хусусиятларини Ягона Холиқ ва Барҳақ Маъбудга нисбат бериш мумкин эмас-лигини билган мутафаккир ижодий умрининг серҳосил палласида ёзилган девонининг дастлабки ғазалини Мутлақ Муҳаббат мазҳарининг “навбаҳори ораз”и тавсифи билан бо-шлаб, оламнинг гўзаллиги, табиатдаги яралиш ва ижод жараёнининг асл Ижодкорига сано йўллашда энг нозик иборалар, энг чиройли ташбиҳларни қўллайди. Жумладан, эрта баҳор тонги пайти табиат қишки уйқудан бедор бўлиб, шарқ томонидан эсадиган майин шамол туфайли дов-дарахтлар, гулу гулзорлар яшнаши жараёнида Олий Қудратнинг мўъжизала-рини мушоҳада этишга чорловчи мисраларда ҳам абадият оламининг таъсир нақшини се-зиш қийин эмас. Иккинчи мисрада гул, булбул, барг ва наво сўзларининг бир неча маънода қўлланилиши туфайли тажнис санъатининг бетакрор намунаси ҳосил бўлган. Барг ва наво сўзлари кўчма маънода мева, ҳосил, самара, ҳаёт кечириш учун энг керакли нарсалар эка-нини инобатга олсак, тасаввуф фалсафасига кўра, навбаҳор – илк яралиш тимсоли, ораз – илоҳий зуҳурот рамзи, субҳ – ваҳдат нурининг таралиши замони, гул ва булбул – ҳусн ва ишқ мазҳарлари сифатида талқин қилинади. Байтдаги сўзларни истилоҳий маънода қўл-лайдиган бўлсак, вужуд оламининг барча ҳикмат ва сир-синоати фақат ва фақат Аллоҳ ту-файли бўлиб, тирикликнинг моҳияти – гўзаллик ва муҳаббат ҳам илоҳий иноят шарофати

[image: ]диган бўлсак ҳам, ажиб бир нуктадонликка дуч келамиз. Гап шундаки, гул форс тилида
садбарг (юз барг), булбул эса ҳазордастон (минг наво) деб ҳам аталади. Гул ва булбулнинг форсий муқобилидан фойдаланиб, юз барг ва минг наво бирикмаларини маҳорат билан қўллаган Навоий байтда тўрт томонлама тажнис (устоз Нажмиддин Комилов таъбири би-лан айтганда, тажниси ширу шакар) яратишга муваффақ бўлган.
Кейинги байтда шоир диний адабиётларда кўп қўлланиладиган Тўбий ва Сидра (Сидрат ул-мунтаҳо) образларидан фойдаланади. Манбаларда келтирилишича, Тўбий (Тубо) бутун жаннатга соя соладиган, битта шохи соясидан чиқиш учун бир отлиқ етмиш йил кечаю кундуз юриши керак бўладиган азим бир дарахт бўлиб, унда дунёдаги жамийки дарахтлар меваси ва ўсимликлар намунаси мавжуддир. Сидра дарахти эса, фалак ул-афлок – еттинчи фалакда жойлашган дарахт бўлиб, бу дарахт борлиқ оламининг ниҳояси ҳамда фаришта-лар ва жамийки мавжудот илмининг охирги чегараси ҳисобланади. Ошиқларнинг кўз ёши ва дардли оҳидан озиқланган, ҳар бир гиёҳи Туби ва Сидрадек азим ва азиз, мукаррам ва муҳтарам бўлган бу даргоҳ ҳар қандай шарафланишга лойиқ. Аммо бу даргоҳдан висол шаҳдини тополмай, айрилиқдан азият чеккан ошиқ дардига ўликка жон бағишловчи Исо Масиҳнинг нафаси ҳам чора бўлолмайди. Исо Масиҳ агар жисмга жон бағишласа, Ёри азал-нинг висоли руҳни тирилтиради, унга абадийлик ва мангу маърифат чашмасидан сероб қилади:
Заҳри фироқингдин қаю ошиқки бўлди талхком, Нўши висолинг етмаса, Исо анга топмас даво.

Тўртинчи байт 20-жилдлик Мукаммал асарлар тўпламида ҳам, 10 жилдлик Тўла асарлар тўпламида ҳам қуйидаги шаклда келтирилган:

Чун қозиюл ҳожот сен, даъвои маҳринг қилғали, Дарду фироқ андуҳидин келтурмишам икки гуво.

Дастлабки кўринишда байт тўғри ўқилгандек, қози, маҳр, икки гувоҳ ўртасида ман-тиқий таносуб бордек таассурот қолдиради. Аммо маҳр – никоҳ пайти тўланадиган маблағ эканлиги, бу байт эса, ҳамд мавзусидаги ғазал таркибида келтирилгани, Аллоҳга нисбатан оиласи бор, дейиш мумкин эмаслигини ҳисобга олиб, қуйидагича ўқиш лозимлигини тав-сия қиламиз:

Чун қозиюлҳожот сен, даъвои меҳринг қилғали, Дарду фироқ андуҳидин келтурмишам икки гуво.

Демак, Навоий ҳожатларни раво этувчи Зотга муножот қилиб, унинг меҳри йўлида экан-лигига икки гувоҳ – дард ва фироқ андуҳини шафе келтиради. Меҳрибонликнинг асосий шарти – дардкашлик ва кўнгил маҳрамига талпинишдир. Кўнгли синиқ, аммо ўзгалардан беҳожат зотлар Худонинг чин дўстлари эканлигини билган ва бир умр шунга амал қилган шоир ўз муножотлари Илоҳнинг лутфу иноятига сазовор бўлишини истаб ёлворади:

[image: ]Олтинчи байтда Навоий анъанавий образлардан бири – зоҳидга мурожаат қилиб, ҳақиқий хилват – кўнгил хилвати эканлигини таъкидлайди. Гап шундаки, руҳий тарбия-нинг усулларидан бири – хилват ва узлат бўлиб, унга кўра, зуҳд ва тариқат йўлига кирган киши дунёвий машғулотлардан воз кечиб, ёлғиз ҳолда ибодат қилиши буюрилади. Абуба-кр Варроқ Термизийга кўра, ҳақиқий зуҳд уч рукндан – зеб-зийнат тарки (з), ҳою ҳавас тар-ки (ҳ), дунё ва унга бўлган муҳаббат тарки (д) дан иборат. Ҳақиқий зуҳдга эришиш ҳамда тамаънинг орадан қўтарилиши, ғийбат, риё, фитна ва ҳасаддан омон қолиш учун буюрила-диган хилват фақат кўнгил саломатлиги ҳолатида фойда беради. Қачонки, кўнгил кўзгуси Аллоҳдан ўзга нақшлардан пок бўлса, нақшбандий авлиёлар каби “хилват дар анжуман” орқали ҳам руҳ сафоси ва нафс поклигига эришиш мумкин.
Кўнгил кўзгуси – Ҳақ назаргоҳи. Ҳақ нури жилвагоҳи бўлиши учун бу кўзгудан дунёвий ҳаваслар, нафсоний истаклар, башарий хоҳишларни сидириб ташлаш, поклаш лозим бўла-ди. Ўшанда тажаллий нуридан мунаввар кўнгил вужудга сокинлик ва ором бағишлаб, бун-дай кўнгил соҳиби ҳақиқат сирридан баҳраманд бўлиб, барча ишларга басират кўзи билан назар солиш саодатига эришади. Ҳазрат Навоий эса ана шундай буюк қалб эгаси эдилар.


КЎРГАЛИ ҲУСНУНГНИ...

Кўргали ҳуснунгни зору мубтало бўлдум санго, Не балолиғ кун эдиким ошно бўлдум санго.
Ҳар неча дедимки, кун-кундин узай сендин кўнгул, Ваҳки кун-кундин батаррак мубтало бўлдум санго.
Мен қачон дедим: вафо қилғил манго, зулм айладинг, Сен қачон дединг: фидо бўлғил манго, бўлдум санго.
Қай пари пайкарға дерсен: телба бўлдунг бу сифат, Эй пари пайкар, не қилсанг қил манго, бўлдум санго.
Эй кўнгул, тарки насиҳат айладим, аввора бўл, Юз бало етмаски, мен ҳам бир бало бўлдум санго.
Жоми Жам бирла Хизр суйи насибимдур мудом, Соқиё, то тарки жоҳ айлаб гадо бўлдум санго.
Ғусса чангидин навое топмадим ушшоқ аро, То Навоийдек асиру бенаво бўлдум санго.
(“Ғаройиб ус-сиғар”, 6-ғазал)

[image: ]Ваҳки – э воҳ
Батаррак – ёмонроқ, баттарроқ
Бу сифат – бу каби
Пайкар – сурат, ҳайкал, қомат
Аввора – овора, сарсон
Жоми Жам – Жамшид (қадимги Эрон ҳукмдори)нинг жоми.
Хизр суйи – Хизр (оби ҳаётни ичган пайғамбар) суви, тириклик суви
Соқий – май қуювчи (бу ўринда: пири комил)
Жоҳ – мансаб, амал; бойлик, давлат
Ғусса – ғам, қайғу
Ғусса чанги – ғам чолғуси, қайғу куйини чалувчи чанг
Бенаво – навосиз; ғариб, бечора
Ушшоқ – 1) ошиқлар, 2) куй номи

Ғазалнинг насрий баёни
1. Сенинг ҳуснингни бир кўрай деб ўзингга зору мубтало бўлиб қолдим. Сенга ошно бўл-ган куним қандай балолик кун экан?
2. Сендан кўнгил узмоқчи бўлиб ҳар куни уриндим, лекин э воҳки, кундан кунга сенга янада кўпроқ боғланиб қолдим.
3. Қачон менга вафо қилгил, деб айтсам, зулм қилдинг, лекин сен қачон “Менга фидо бўлгил”, деб айтсанг, сенга ўзимни фидо қилдим.
4. Қайси пари суратли ёрга бу тарзда девоналарча ошиқ бўлдинг деб сўрайсан. Эй пари суратли ёрим, манга ҳар қанча жабру ситам қилсанг ҳам розиман, чунки севиб, ошиқ бўл-ганим бу сенсан.
5. Эй кўнгил, атрофдагиларнинг насиҳатига қулоқ осмадим, сен ҳам овора бўлдинг. Юз бало етмасмидики, мен ҳам сенга яна бир бало бўлдим.
6. Жамшиднинг жоми ва Хизрнинг обиҳаёт суви менга насиб бўлиши учун, эй соқий, молу дунёдан кечиб, энди дарвешлик йўлига кираман.
7. Навоий каби сендек ёрга асиру бенаво бўлмагунча ошиқлар орасида ишқнинг ғамгин куйини топа олмадим.

Ғазалнинг умумий мазмун-маъноси
Ушбу ғазал ошиқона мавзуда бўлиб, лирик қаҳрамон ва ёрнинг ўзаро суҳбати асосига қурилган. Ёрнинг ҳуснини бир бор кўрмоқчи бўлиб унга назар ташлаган лирик қаҳрамон охир-оқибат унга ошиқу мубтало бўлиб қолади ва ундан кўнгил узишга ҳар қанча уринма-син, кундан кунга унга янада кўпроқ боғланиб бораверади. Матлаъда келтирилган “муб-тало” қофиясининг кейинги байтда қайта қўлланиши, яъни иккинчи байтда радд ул қо-фия (қофияни такрорлаш) санъатининг истифода этилиши тасодифий бўлмай, ошиқнинг руҳий ҳолатини ифодалашга хизмат қилган. Биринчи байтдаги “мубтало” сўзи ошиқ бў-лиш маъносини ўзида акс эттирса, иккинчи байтда энди ишқнинг юксалиб, авжланиб бо-ришини – ошиқнинг ёрга тобора боғланиб қолганлигини ифодалайди. Ёр қанчалик жафо кўрсатмасин, ошиқ ишқ йўлида шунчалик фидокор ва вафодор. Ошиқнинг телбаларча ҳо-лати ёрнинг кулгиси ва ҳайратига сабаб бўлган. Ёрнинг “Бу каби девоналигингга қайси

[image: ]ушбу девоналикдан рози эканлигини мамнуният ила баён этади. Мумтоз адабиётда “пари”
ва “девона” жуфтлигининг ёнма-ён келиши анъанавий ҳолат касб этиб, ёрнинг афсонавий ҳусни-ю, ошиқнинг бу ҳусндан телба бўлиш даражасига етишини ифодалашга хизмат қи-лади. Бу ифода ғазалда тасвирланаётган ёрнинг илоҳий мазҳар эканлигига ҳам ишорадир. Атрофдагиларнинг ошиққа ақл-ҳушни йиғиб олиш билан боғлиқ қилаётган насиҳатлари беҳуда (ишқ ақлга бўйсунганини ким кўрибди), ўртада кўнгил сарсон, юз бало устига яна бир бало. Матлаъда бошланган “балолиғ кун” ифодасининг энди ошиққа нисбатан “бир бало” тарзида қўлланилиши ғазалнинг бадиий жозибасини янада оширган.
Олтинчи байт “навоийёна услуб”нинг яна бир жилвасини ўзида намоён қилади: ошиқо-на ғазал таркибига орифона маъно юкланади. Байтда талмеҳ санъати воситасида Жамшид жоми ва Хизр суви билан боғлиқ воқеаларга ишора қилинади. Ривоят қилишларича, қа-димги Эрон шоҳи Жамшид майни ихтиро қилгандан сўнг ҳакиму донишмандларга бир жом ясашни буюради. Бу жомнинг ўзига хос хусусияти бўлиб, унга май қуйилса, бутун олам унда акс этар ва Жамшид оламдаги воқеа-ҳодисаларни шу жом орқали кўриб турар экан. “Хизр суви” бирикмаси ҳам ўзига хос маъно-моҳиятга эга. Унга кўра, ер остида зулмат дунёси бор, унинг тубида оби ҳаёт булоғи (тириклик суви) мавжуд. Ушбу булоқдан ичган одам абадий ҳаётга муяссар бўлади. Хизр ер остига тушиб, ушбу булоқ сувидан ичган ва абадий ҳаётга мушарраф бўлган зотлардан. Навоий ана шу ривоятларга ишора қилиб, Жамшид жоми ва Хизр суви соқий (пири комил)нинг пок қалби эканлигини, бу қалб Яратганнинг ишқи билан мунаввар бўлишини таъкидлайди. Шоирнинг фикрича, агар инсон мансабу давлатни тарк этиб, пири комил раҳнамолигида дарвешлик йўлига кирса, ана шу абадий илоҳий файз унинг насибасига айланади. Мақтаъда ушбу фикр давом эттирилиб, ишқ йў-лига кирмагунча, яъни ҳақиқий ошиқ бўлмагунча, мақсадга эришиш душвор эканлиги таъ-кидланади. Шоир ўз тахаллусидаги “наво” сўзини турли шакл ва кўринишларда қўллаб, иштиқоқ (наво – Навоий - бенаво), таносуб (наво – чанг – “Ушшоқ” (куй номи), таъдид (асиру бенаво), ийҳом (бенаво – навосиз, бенаво – бечора, ғариб) санъатларининг бета-крор намуналарини яратади.

ХЎБЛАР МИНГ БЎЛСАЛАР...

Хўблар минг бўлсалар, мен хастаға бир ёр бас, Анда меҳр атворининг мингдин бири гар бор, бас.
Айтмонким, ҳар вафо қилсам, жафое қилмасун, Ҳар вафоға минг жафо гар айламас изҳор, бас.
Ҳар вафоға минг жафо ҳам қилса қилсун, мунчаким, Ёр анга маҳруму маҳрам бўлмаса ағёр бас.
Эй висол аҳли, сизу иззат саририким, менга – Ҳажр кўйи итлари оллида бўлмоқ хор бас.

[image: ]Эй кўнгул, ғамгин эсанг кўп, қуйса соқий оғзингга Зарфни, сипқармағунча қилмағил зинҳор бас.

Юз бало келса бошингға сабр қилғил, эй кўнгул, Ё халойиқ ихтилотин қил Навоийвор бас.

(“Наводир уш-шабоб”, 240-ғазал)

Луғат:
Хўблар – гўзаллар
Меҳр атвори – меҳр кўрсатиш
Айтмон – айтмайман Маҳрум – узоқда қолмоқ Маҳрам – яқин бўлмоқ Ағёр – рақиб, душман Сарир – тахт
Ҳажр –ҳижрон, айрилиқ
Кўй – кўча
Нўши лаб – лабдан бўса олиш Қути ҳаёт – ҳаёт неъмати Ғамза - киприк
Зарф – жом, қадаҳ
Соқий – май қуювчи
Халойиқ ихтилоти – одамларга аралашиб юриш

Ғазалнинг насрий баёни
1. Гўзаллар мингта бўлса ҳам, мен хастага бир ёрим бўлса кифоя, агар унда меҳр фазила-тининг мингдан бири бўлса ҳам, шунинг ўзи менга етарли.
2. Мен қилган вафоларга жафо қилмасин, демайман. Аммо бир вафо қилсам, унга жаво-бан минг жафо кўрсатмаса, бас.
3. Майли, мен кўрсатган ҳар вафога минг жафо қилса қилсин, фақат мени шу жафодан маҳруму, ағёрни бу жафоларга маҳрам қилмаса бўлгани.
4. Эй висол аҳли, Сизга иззатдан тахту, менга ёр ҳижрони кўчасининг итларига хор бў-лиш мартабаси муносиб (етарли)дир.
5. Мен ким бўлибманки, сенинг лабинг бўсасидан ҳаёт неъматини истасам! Киприкла-ринг найзаси мени қатл этса, шу етарли.
6. Эй кўнгил, агар қайғуда бўлсангу, соқий оғзингга май қуйса, жомдаги май тугагунча тўхтамасдан ичавер!
7. Эй кўнгил, бошингга юз бало келса ҳам, сабр қил ёки Навоий каби халойиққа арала-шиб юришни бас қил!

[image: ]Умумий маънода ушбу ғазал Навоийнинг ошиқона ғазаллари туркумига киради, лекин
унда ишқий мавзу билан орифоналик муайян маънода бирлашиб кетган. Мумтоз шеърият, хусусан Навоий ижодида ишқ-муҳаббат бир вақтнинг ўзида олам ва ундаги яратиқларга ҳамда Яратганга қаратилган бўлиши мумкин. Бошқача қилиб айтганда, ғазалдаги ёр тим-соли орқали маъшуқа, дўст, пири комил тушунилади ва унга муҳаббат орқали илоҳий қу-драт кашф этилади. Ғазалнинг дастлабки икки байтида ошиқнинг вафодорлиги-ю, ёрнинг жафокорлигини таъкидлаш орқали илоҳий ишқ йўлининг ранжу изтироб ва машаққатлар-га тўла эканлигига ишора қилинади. Учинчи байтда ошиқ ёр унга минг жафо кўрсатса ҳам бунга рози, фақат рақиб ёрга маҳрам (дўст) бўлиб қолишидан хавотирда эканлиги баён қилинган. Байтда вафо – жафо, ёр – ағёр, маҳрум – маҳрам каби жуфтликларни келтириш орқали тазод санъатининг бетакрор намунаси яратилган. Кейинги байтда ошиқ ёр висо-лига етганларга мурожаат қилиб, уларга иззат тахти, ўзига эса ҳижрон кўчасининг итлари олдида хор бўлиш муносиб эканлигини таъкидлайди. Бешинчи байтдан ошиқнинг ҳолати бевосита рамзий тил орқали ифода қилинади. Нўши лаб бирикмаси остида пири комил-нинг ҳаётбахш суҳбатлари англашилса, зарф (қадаҳ) орқали ошиқнинг ишққа ташна қал-би, соқийнинг қадаҳга май қуйиши воситасида эса пири муршиднинг ишқ йўлида соликка раҳнамолиги назарда тутилади. Тасаввуф таълимотига кўра, тариқатга кирган солик ўз инон-ихтиёрини муршидга мутлақо топшириши талаб қилинади. Муршид унинг қалби-ни тарбиялайди, руҳини нопокликдан, ножўя хаёллардан тозалаш йўлларини ўргатади. Лирик қаҳрамон ўз кўнглига қарата соқий тутган жомни сўнгига қадар бўшатишни айтар экан, бу орқали муршиднинг амрларини сидқидилдан адо қилиш шартлиги ифода этилган. Мақтаъда айтилган юз бало бирикмаси замирида нафсга келадиган синовларни, мур-шид тарбияси туфайли қалб покланиб, Ҳаққа бўлган муҳаббат кучайгач, уйғонадиган ҳа-жрни тушуниш мумкин. Шоир буларнинг барчасига сабр қилиш зарурлигини уқтиради ёки
халқдан ажралиб зикр қилишга ундайди.
Албатта, халойиқ ихтилоти – одамлардан ажралиш тушунчасини бу ўринда тўғри-дан-тўғри қабул қила олмаймиз. Чунки Навоий мансуби бўлган нақшбандия тариқатида халойиқдан айри тушиш хилват дар анжуман – анжуман аро хилватда бўлишдир. Бунда солик одамлар орасида бўлади, кундалик вазифаларини адо қилади, элу халққа қўлидан келгунча манфаат етказади, лекин бир лаҳза ҳам Ҳақни зикр қилишдан тўхтамайди. Шунда у ҳамиша Ҳақ билан хилватда бўлиш мақомига эришади. Мақтаъда ҳазрат Навоий халойиқ ихтилоти ҳақида сўзлар экан, айнан мана шунга ишора қилган.
Умуман олганда, Алишер Навоий ғазалларидаги рамзийлик замирида акс этган бу каби маъноларни англаш китобхондан тасаввуф тарихи, унинг қонун-қоидалари ҳақида ҳам му-айян билимга эга бўлишни талаб қилади.


ОШИҚ ЎЛДУМ, БИЛМАДИМ...

Ошиқ ўлдум, билмадим, ёр ўзгаларга ёр эмиш, Оллоҳ-оллоҳ, ишқ аро мундоқ балолар бор эмиш.

[image: ]Элга новак урди, мен ўлдум, эрур бу турфаким, Жоним эткан реш эл бағриға кирган хор эмиш.
Риштаким муҳлик ярам оғзиға тиктим, англадим Ким, кафан жинси қироғидин сувурғон тор эмиш.
Кўйи деворидин оғриқ танға тушкон соядек, Сели ғамдин эмди соя ўрниға девор эмиш.
Жонға тахвиф айладим тиғи ҳалокидин анинг, Билмадим, бу иштин ул ўлгунча миннатдор эмиш.
Эй Навоий, хўбларни кўрма осонлиғ била
Ким, бировким солди кўз, узмак кўнгул душвор эмиш.
(“Наводир уш-шабоб”, 268-ғазал)

Луғат
Оллоҳ-оллоҳ – Ё тавба
Майл – истак, хоҳиш
Озурда – озор чеккан, ранжиган
Новак – ўқ, камон ўқи Реш – яра, жароҳат Хор – тикан
Муҳлик – ўлдирувчи, ҳалок қилувчи Сувурғон – юлинган, суғурилган Тор – тола, ип
Тахвиф – қўрқитиш
Тиғ – ханжар, пичоқ, кескир асбоб
Душвор – қийин.

Ғазалнинг насрий баёни
1. Бир ёрга ошиқ бўлган эдим, лекин у бошқа бировга ёр экан, ё тавба, ишқ йўлида бун-дай азоблар борлигидан бехабар эканман.
2. Менинг кўнглим ул ёрнинг қаддига бошқаларнинг ҳам ошиқ эканлигидан озор чекяпти, у “алиф”дек тик қоматли ёрга зорлар фақат озор кўрар эканлар.
3. Ёр эл (ошиқлари)га камондан ўқ узган эди, менга тегди, ҳайратланарлиси шундаки, менинг жонимга жароҳат етказган санчиқ элнинг бағрига кирган тикан экан.
4. Бир ипни олиб ҳалокат етган ярамнинг атрофини тиккан эдим, шуни англадимки, бу ип кафанлик мато четидан суғурилган тола экан.
5. Жароҳат етган танамга ёр кўчаси деворидан тушган соя каби ғам селидан энди соя ўрнига девор пайдо бўлган.

[image: ]бу ҳолатдан хурсанд ва миннатдор эканлигини англатди.
2. Эй Навоий, гўзалларга шунчаки бир назар солма, чунки бир марта уларга кўз солган-дан сўнг кўнгил узмоқ осон иш эмас экан.

Ғазалнинг умумий мазмун-маъноси
Мазкур ғазал ошиқона мавзуда бўлиб, унда ишқ йўлига кирган ошиқнинг ранжу ма-шаққатлари ҳақида сўз боради. Ғазалнинг лирик қаҳрамони бир гўзалга ошиқ бўлган, ле-кин маълум бўлишича, у бошқа бировнинг ёри экан, бу ҳолдан ҳайрон ошиқнинг қалби изтиробда. Ёрнинг “алиф”дек қомати фақат бир лирик қаҳрамоннинг эмас, балки кўплаб ошиқ (эл)ларнинг кўнглига ҳавас солган, ёрга зор бўлганларнинг топадигани фақат озор-дир. Навоий иккинчи байтда ғоят усталик билан сўз ўйини орқали “алиф” воситасида “зор”-нинг “озор”га айланишига ҳам ишора қилади. Ёрнинг иши элга жафо етказишдан иборат, унинг элга отган ўқлари ошиқни ҳалок қилади. Элнинг бағрига кирган тикан ошиқнинг жонига жароҳат етказади. Навоий барча ғазалларида бўлгани каби ушбу ғазалга ҳам ижти-моий маъно юклаб, учинчи байтда халққа қилинган ҳар қандай ранж-ситам унинг қалбига жароҳат етказишини айтиб ўтмоқда.
Тўртинчи байтда айтилишича, лирик қаҳрамон ўз жароҳатини тикмоқчи бўлган ип ас-лида кафаннинг четидан юлиб олинган тола экан. Навоий бу ўринда ҳақиқий (илоҳий) ишқ йўли ғоят машаққатли бўлиб, унга жонни фидо қилгачгина эришиш мумкин деган ғояни илгари сураяпти. Ёрнинг кўчаси деворидан ошиқнинг оғриқ танасига соя тушади, лекин ғам сели шунчалик қуюққи, энди соя ўрнида ундан қалин девор ҳосил бўлган. Навоий бу байтда ҳам сўз ўйини воситасида биринчи мисрада аввал девордан соя ҳосил бўлишини, иккинчи мисрада эса ғамнинг кўплигидан энди соя ўрнида девор пайдо бўлаётганлиги-ни айтади. Бошқача айтганда, ошиқ ёр кўчасида шундай саргардонки ёки ёр девори таги-га шундай жойлашганки, унинг танасига ушбу деворнинг сояси тушади. Ошиқ ўз жонини ёрнинг ҳалок қилувчи тийғи билан қўрқитмоқчи, лекин жон бу ҳолдан хурсанд, ҳаттоки миннатдор. Ишқ йўлида тақдирдан не келса, рози бўлиш – ҳақиқий ошиққа хос сифатлар-дан, ишқ одобидандир. Навоий мақтаъда нидо санъати воситасида ўзига мурожаат қилиб, ошиқлик йўли мураккаб эканлигини, унга бир киргач, қайтиб чиқиш душвор эканлигини кўз ва кўнгил тимсоллари воситасида ифодалаб беради.

ЭЛ ДАРДИ ЁРДИН КАМ ЎЛУР...

Эл дарди ёрдин кам ўлур, менда ёр йўқ, Кўнглумда юз туман ғаму бир ғамгусор йўқ.
Жон риштасини чирмадим ўқунгға, войким, Тиғинг бағирни ёрдию тикмакка тор йўқ.
Деманг ғамида йиғлама кўп ихтиёрсиз, Беихтиёрлиқда манга ихтиёр йўқ.

[image: ]Десамки, тарки ишқинг этай бутма, эй парий Ким, телбалар ҳадисиға кўп эътибор йўқ.

Чиқ рўзгор аҳлидин осойиш истасанг Ким, мунда ғайри тафриқаи рўзгор йўқ.

Ўзни Навоий айлама усрук бу базм аро Ким, даҳр айши бодасида жуз хумор йўқ.

(“Бадоеъ ул-васат”, 312-ғазал)

Луғат
Ғамгусор – ғамни кетказувчи, ғамхўр
Чирмамоқ – боғламоқ
Ришта – ип
Тор – ип
Не суд – не фойда
Рамида – чўчиган, қўрққан Бутма – бу ўринда: ишонма Ҳадис – сўз
Осойиш – тинчлик, хотиржамлик
Ғайр – ўзга, бошқа
Тафриқа – бўлиш, айириш, тарқатиш Рўзгор – замона, ҳаёт, турмуш Рўзгор аҳли – замондошлар
Усрук – маст
Даҳр – дунё, замон
Бода – май
Жуз – бўлак, қисм

Ғазалнинг насрий баёни
1. Инсоннинг дарду ғами ёр билан енгиллашади, менинг эса ёрим йўқ, кўнглимда юз ту-ман ғам бору, лекин бу ғамларимни кетказувчи бир ғамхўр йўқ.
2. Жонимнинг риштасини сенинг ўқингга боғладим, лекин додки, сенинг тиғинг (хан-жаринг) бағримни ёрди-ю, аммо ушбу жароҳатни тикишга бир ип топилмади.
3. “Унинг ғамида кўп йиғлайверма”, - деманглар, не қилайки, бу ишда менинг ихтиёрим ўзимда эмас.
4. Бир нафас унинг олдимда бўлишидан фойда йўқ, э воҳ, чунки бу ҳадиксираган кўн-глимда ўша нафасда қарор бўлмайди.
5. Эй пари, агар сенинг ишқингни тарк этаман десам, ишонма, чунки девоналар сўзига кўп ҳам эътибор бериш керак эмас (бу сўзни айтганимда ҳушим жойида бўлмайди).

[image: ]ташвишларидан бошқа нарса йўқ.
7. Эй Навоий, ўзингни бу дунё базмида маст айлама, чунки бу олам айшининг майидан хумор (маст) бўлиш имкони йўқ.

Ғазалнинг умумий мазмун-маъноси
Мазкур ғазал, асосан, ишқий мавзуда бўлиб, унда ёридан айрилган лирик қаҳрамоннинг ҳис-туйғулари ифодаланган. Лекин унда бир вақтнинг ўзида орифона мазмун ҳам мужас-самлашганлигини кузатиш мумкин. Чунки мумтоз шеърият, хусусан Алишер Навоий ижо-дида ишқ-муҳаббат бир вақтнинг ўзида олам ва ундаги яратиқларга ҳамда Яратганга қара-тилган бўлиши мумкин. Бошқача қилиб айтганда, ғазалдаги ёр тимсоли орқали маъшуқа, дўст, пири комил тушунилади ва унга муҳаббат орқали илоҳий қудрат кашф этилади. Бу ҳолат ғазал матлаъсидаёқ намоён бўлади: лирик қаҳрамон дарду аламга дучор бўлганли-ги ва инсонлар бундай вақтда ёру дўстларидан тасалли топишлари, лекин унинг ёрию, бу ғамларини аритиш учун бир ғамхўри йўқлигини айтиб ўтади. Иккинчи байт ёр озоридан шикоят тарзида кечади: лирик қаҳрамон ўз жонининг риштасини ёр ўқига нишон қилиб боғлаган ва натижада ёрнинг тиғи қаҳрамоннинг бағрини яра қилган, лекин бу жароҳатни тикишга бир ип йўқ. Кейинги байтларда ошиқ ёр ғамида тинмай кўз ёш тўкиши, ёр жа-фолари ва ситамларидан энди унда қарор ва ихтиёр қолмаганлигини айтади ва бу ҳолат иштиқоқ (ихтиёрсиз – беихтиёрлиқ – ихтиёр), такрир (қарор, нафас – нафас, қарор) санъ-атлари воситасида баён этилади. Бешинчи байтда аввалги байтлардаги маъно кучайтири-лади: ошиқ ишқда шундай беқарорки, изтироб зўридан баъзан ёр ва унинг ишқидан воз кечмоқчи ҳам бўлади, лекин ҳуши ўзига келгач, энди ишқдан эмас, балки айтган сўзидан воз кечади, яъни: “”Эй парисифат ёрим, агар сенинг ишқингни тарк этаман десам, ишонма, чунки девоналар ҳушлари жойида бўлмаганидан, нимани сўзлаётганларини билмайди-лар”.
Мақтаъдан аввалги байт Навоийнинг ўз таъбири билан айтганда, “мавъизатангиз байт”
бўлиб, шоир “Бадоеъ ул-бидоя” девонига ёзган дебочасида ғазаллар таркибига маърифат ва мавъиза мазмунидаги байтларни киритишни девон тартиб бериш шартларидан бири сифатида айтиб ўтган эди. Шу маънода ушбу байт шоирнинг замон аҳли ва замона ҳақида-ги ҳикматомуз фикрларини ўзида акс эттиради. Ундаги хулосага кўра, бу олам ташвишла-ридан осойиш топмоқчи бўлсанг, замона аҳлидан кўнгил уз, зеро ҳақиқий ҳаловатга фақат Ҳақ ёди ила эришиш мумкин. Ғазал мақтаъсида ушбу фикр янада ривожлантирилади: бу олам учун маст ва бехуд бўлиш ярамайди, чунки ҳақиқий беҳушлик фақат Унинг ёди билан бўлади.
Кўринадики, ёрсизлик ва ишқ азобларидан шикоят тарзида бошланган ғазал охир-оқи-бат орифона мазмун акс этган хулоса билан интиҳо топди, зеро буюк мутафаккир бадиий услубининг инсониятни ҳайратга соладиган сирларидан бири ҳам шундадир.

[image: ]КЎКРАГИМДУР СУБҲНИНГ ПИРОҲАНИДИН ЧОКРОК...

Кўкрагимдур субҳнинг пироҳанидин чокрок, Кирпиким шабнам тўкулган сабзадин намнокрок.

Бу кўнгул ғамнокидин то шодмон кўрдум сени, Истарам ҳар дамки, бўлғай хотирим ғамнокрок.

Лайли андин қўйди Мажнун кўнглида рахти ғамин Ким, йўқ эрди манзил ул водийда андин покрок.

Уйла мужгон ханжариға ёпишибдур дурри ашк, Ким, магар андин ятиме йўқтурур бебокрок.

Лабларингдин жон олурда барча эл қулдур санга, Жон берурда бир қулунг йўқ бандадин чолокрок.

Одамилиқ туфроғин берса фано елига чарх, Оҳким, йўқтур киши аҳли вафодин хокрок.

Неча ўқласанг Навоий кўнгли захминроқ бўлур, Кўрмадук захмеки тиккан сойи бўлғай чокрок.

(“Наводир уш-шабоб”, 240-ғазал)

Луғат
Субҳ – тонг
Пироҳан – кўйлак, либос Сабза – яшиллик, майса Шодмон – хурсанд
Рахт – юк, нарса, буюм
Уйла – гўё Мужгон – киприк Ашк – кўз ёши
Ятим – 1) дур; 2) ботир, қўрқмас
Бебок – қўрқмас Чолок – чаққон Фано – йўқлик Чарх – фалак, дунё Захм – яра
Сойи – сайин, сари

1. [image: ]Менинг кўкрагим тонгнинг кўйлагидан ҳам ямоқлироқ, кипригим эса шабнам тўкил-
ган майсадан кўра намлироқдир.
2. Кўнглимнинг ғамгинлиги сенинг хурсандчилигингга сабаб бўлар экан, ҳар дамда қал-бимнинг янада ғамнок бўлишини истайман.
3. Лайли ўз ғамининг юкини Мажнуннинг кўнглига шу сабабдан жойладики, бу водийда ушбу манзилдан кўра покроқ бошқа жой йўқ эди.
4. Кўзёш дури киприк ханжарига шундай ёпишганки, бу худди ханжардан қўрқмайдиган ботир кишини эслатади.
5. Сенинг лабларингдан жон олиб тирилиш учун барча эл сенга қул кабидир, лекин ла-бларинг учун жон беришда бу бандангдек чаққон ва тезкор бошқа қул йўқдир.
6. Одамийлик тупроғини бу чарх фано – йўқлик шамолига берса, оҳким, вафо аҳли каби хок – тупроқ бўлган киши йўқдир.
7. Қанча ўқ отсанг, Навоийнинг кўнгли янада жароҳатли бўлади, тикилган сари янада парча-парча бўладиган бундай ярани ким кўрган?

Ғазалнинг умумий мазмун-маъноси
Мирзо Ҳайдарнинг “Тарихи Рашидий” асарида маълумот берилишича, ушбу ғазалнинг матлаъсини Навоий Мавлоно Соҳиб деган бир дарвешдан сотиб олган. Матлаъ шоирга шу даражада манзур бўлганки, уни ғазал шаклига келтириб, кейинчалик ўз девонига кирит-ган.
Ушбу ғазалда мажоз йўли билан Илоҳга бўлган муҳаббат ифода этилган бўлиб, унда ошиқнинг руҳий ҳолати гўзал тасвир билан акс эттирилган. Матлаъдан бошланган ишқ изҳори мақтаъга қадар юксалиб, авжланиб боради.
Дастлабки байтда “субҳ пироҳани” ҳақида сўз боради. “Пироҳан” сўзи либос, кийим маъ-носини англатади. Ушбу байтга кўра тонг пироҳани чокдир, яъни бу кийим парчаланган. Чунки қуёшнинг чиқиши натижасида шафақ алвон тусга кирган. Офтобнинг ташрифи субҳ пироҳанини қонга ботирган. Ошиқнинг кўкраги эса тонгдан кўра чокроқ. Саҳарда шаб-нам майсаларга дур каби сочилади. Ошиқнинг киприклари шабнам тушган майсалардан намлироқ.
Биринчи байт кўз олдимизда ғамгин ошиқ қиёфасини гавдалантиради. Иккинчи байтда эса ошиқнинг ғамгинлигидан маъшуқнинг шодланиши маълум бўлади. Севгилиси янада хурсанд бўлиши учун ошиқ ҳамиша ғамнок юришга тайёр. Маъно жиҳатидан ўзаро қара-ма-қарши бўлган икки сўз – “ғамнок” ва “шодмон” ёрдамида ошиқнинг ёрга бўлган муҳаб-бати ёрқин шаклда акс эттирилган.
Ошиқнинг қалбида ишқ ғами бор. Бу пок ғамдир. Лайли бу ғамни қўйиш учун “ул водий-да” фақат Мажнуннинг қалбини муносиб топди. Зотан, ишқ кирган қалб – покизадир. Бу ифода орқали ишқ ғами аслида саодат эканлиги англашилади.
Кейинги байтда шоир киприкни ханжарга қиёслайди. Бу ханжарга кўзёш дур каби осил-ган. Навоий сўз ўйини воситасида дастлаб “ятим” сўзининг “дурри ятим” – ноёб гавҳар маъносига ишора қилса, ятимнинг бебоклигини кўрсатиш орқали унинг “ботир, қўрқмас” маъноларига эътибор қаратади. Байтда келаётган “мужгон ханжари” ишқ тимсоли, унга осилган “дурри ашк”эса ошиқ маъносини ифодалаб келади.

[image: ]ришда лирик қаҳрамон каби чаққон бир ошиқ йўқ. Мазкур тасвир орқали ошиқнинг қалби-
даги муҳаббат кучи ифодаланган. Чинакам ишқ соҳиби учун ўлим ҳам саодатдир.
Одамийлик тупроғи – камтарлик, фидойилик, содиқликдир. Тақдир бу тупроқни фано шамолида учирса, вафо аҳли каби ҳеч ким бу қадар хок (тупроқ) бўла олмайди. Бу фикр орқали шоир мажозан вафо аҳлининг фано мақомига эришмоғи ҳақида ҳам сўзлаган, деб айтиш мумкин.
Ишқ сабабли отилган ҳижрон ўқлари ошиқ қалбини чок-чок қилиб юборган, бу ярани қанчалик тикиб, даволашга интилсалар ҳам, у янада парчаланиб бораверади, зотан Ҳаққа бўлган муҳаббат висолига бу дунёда эришмоқ имконсиздир. Алишер Навоий мақтаъ орқа-ли айнан шу ғояни илгари сурган.
Умуман олганда, Алишер Навоийнинг ушбу ғазали бадиият ва мазмун уйғунлиги жиҳа-тидан мумтоз шеъриятимизнинг ноёб дурдоналаридан бири десак, янглишмаймиз.


БЎЛСА ИКИМИЗНИНГ ЮЗИ...

Бўлса икимизнинг юзи акси суда пайдо,
Ул су не тараф борса, очилғай гули раъно.
Зулфунг ғами кўнглумни белинг фикрига солди, Кўрким, не тахайюлға солиптур ани савдо.
Ғавғо қилур эл маҳвашлар кўйида, лекин Маҳвашлар иши қилмоқ анинг кўйида ғавғо.
Аҳволима Фарҳод ила Мажнунға таажжуб, Ишқ этти хирад аҳли қошида мени расво.
Ҳар сори тамошоғаким, ул шўх қилур азм, Йўқ анга тамошоки, эрур элга тамошо.
Даврон санга зулм этса, қадаҳлар тўла май ич, Қон ютсанг аёғлар тўла, давронға не парво.
Ул шўхки майдон аро кўрганга солур тийғ, Кўрмасга солур, етса Навоий сари, амдо.
(“Ғаройиб ус-сиғар”, 35-ғазал)

Луғат Зулф – соч
Тахайюл – хаёл Савдо – қора, савдо Маҳваш – ой юзли ёр

[image: ]Азм – қарор
Аёғ – қадаҳ
Амдо – қасддан, атайлаб, жўрттага

Ғазалнинг насрий баёни:
1. Иккимизнинг юзимиз акси сувда пайдо бўлса, бу сув қайси тарафга борса, ўша ерда раъногули очилади.
2. Сенинг зулфинг ғами кўнглимга белингнинг орзусини солди, кўргилки, бу ишқ савдо-си мени қандай хаёлга солди?!
3. Одамлар маҳваш (ой юзли ёр)ларнинг кўчаларида ғавғо қиладилар, лекин маҳвашлар-нинг иши Унинг кўчасида ғавғо қилмоқдир.
4. Аҳволимни кўриб ҳатто Фарҳод ва Мажнун ҳам ажабландилар, кўргилки, ишқ мени оқиллар қошида қандай расво қилди.
5. Томоша қилиш учун ул шўх ёр турли томонларга боради, аммо унга томоша йўқ, балки эл уни томоша қилади.
6. Даврон сенга зулм қилса, қадаҳларни тўлдириб май ич, агар сен қадаҳ тўла қон ютсанг ҳам, даврон бунга барибир парво қилмайди.
7. Ул шўх майдонда кўринган кимсагага тиғ уради, аммо Навоийга келганда, атайлаб ўзини кўрмаганга солади.

Ғазалнинг умумий мазмун-маъноси:
Мазкур ғазал юксак бадиияти ва ифодаланган ғояси билан шоирнинг нодир асарлари сирасига киради. Ғазал зоҳиран қараганда мажозий ишқ тараннуми ўлароқ таассурот қол-диради. Аммо матн билан яқиндан танишар эканмиз, мажоз воситасида ҳақиқий ишққа ишора қилинганига ҳам гувоҳ бўламиз.
Дастлабки байтда шоир ўзи ва маъшуқасининг ҳолатини тасвирлайди: гўёки у ва ёри-нинг юзи аксланиб, сувга тушса, бу сув оқиб борган жойдан раъногуллар очилар эмиш. Са-вол туғилади: нима учун айнан раъногул? Чунки раъногулда қизил ва сариқ ранг омухта бўлган. Шоир гулдаги бу хусусиятни ҳисобга олиб, унинг қизиллигини ёрнинг чеҳрасига, сариқ рангини эса ўзининг заъфарон юзига қиёс қиляпти.
Иккинчи байтда ошиқ ўзининг ишқ савдосида ақлдан озганини айтади. Унга кўра, ёр-нинг сочини кўрган ошиқ унинг белидан қучишни орзу қила бошлайди. Аммо бел бошқа, зулф бошқа-ку! Демак, ишқ унинг эсидан оғдириб, шундай хаёлларга банди қилиб қўйган. Алишер Навоий бу нозик ифода орқали ошиқнинг асл кайфиятини ёрқин акс эттирган.
Мазкур икки байт ошиқнинг маъшуқага бўлган чексиз муҳаббатини ифодалайди ва бу ўринда биз мажозий муҳаббат изҳорини кўриб турибмиз. Лекин навбатдаги байт ғазал-нинг мазмунини кескин ўзгартиради ва унинг асл моҳиятини очиб беради:

Ғавғо қилур эл маҳвашлар кўйида, лекин Маҳвашлар иши қилмоқ анинг кўйида ғавғо.


[image: ]257

[image: ]қилган экан. Ҳолбуки, халқ маҳвашларнинг ишқида ғавғо, тўполон қилади. Савол туғила-
ди: маҳвашларни ҳам ўзига мафтун этган ким? Бу китобхон учун, албатта, қизиқ.
Ошиқ ишқ кўйида ўз ҳолатининг ғариблигини баён қилар экан, ҳатто, ошиқлар тимсоли бўлган Фарҳод ва Мажнун ҳам унинг бу ҳолидан таажжубда эканликларини баён қилади, ишқ уни оқил кишилар орасида шундай расво қилиб қўйган.
Ғазалнинг ушбу нуқтасига қадар қуйидаги аниқ ҳолатлар баён этилди: 1) ошиқ маъшуқа-сини севади, агар иккиси сувга қараса, сув борган жойда гулираъно очилади; 2) одамлар ой каби гўзал бўлган маҳвашларга ошиқ, аммо маҳвашлар ҳам ғазалда тасвир этилаётган гўзалга ошиқдир; 3) ошиқ – лирик қаҳрамон ёрнинг ишқида хирад аҳли – ақлли инсонлар ўртасида расво бўлган, чунки у ишқ йўлида эс-ҳушидан айрилган.
Алишер Навоий биз ўқийдиган кейинги байтда Ёрнинг муҳим белгисини келтирган, яъни ул шўх – Ёр оламни томоша қиламан деса, жамики халойиқ уни томоша қила бошлай-ди:
Ҳар сори тамошоғаким, ул шўх қилур азм, Йўқ анга тамошоки, эрур элга тамошо.

Бир қараганда оддий тасвир: Навоийга хос ўта нуктадонлик билан Ёрнинг гўзаллиги ифода этилган. Аммо бу байт Ёрнинг кимлигини бизга аниқлаб берадиган калитдир. Гап шундаки, Алишер Навоийнинг деярли барча асарларида бутун олам, коинот Оллоҳнинг қу-дратини кўрсатиб турувчи кўзгу деб таърифланган. Масалан, “Ҳайрат ул-аброр” достонида Оллоҳ оламни ўзи учун кўзгу этиб яратди, ўзи ҳам нозир (назар солувчи), ўзи ҳам манзур (назар солинган) деган фикр илгари сурилган.
Шу маънода, инсон атрофга назар солиб, Оллоҳнинг қудратини, Оллоҳнинг жамоли ну-рини кўриши мумкин. Байтда тилга олинган Ёрнинг томоша қилгани ҳар сори бориши Ол-лоҳ таолонинг қудрати бутун оламни қамраб олганига ишорадир. Эл эса уни томоша қили-ши – инсон Оллоҳнинг қудратига, санъатига лол қолишини билдиради.
Демак, англашиладики, лирик қаҳрамоннинг қалбидаги ишқ бу дунёвий, авомга хос бўл-ган ишқ эмас, балки ўзини яратган Зотга бўлган муҳаббатдир. Аммо бу муҳаббатнинг ҳи-жрони оғир, ғами оғир. Бу тоифа ошиқ тақдирнинг – давроннинг зулмини ҳаммадан кўра кўпроқ ҳис этади, бу зулмдан қутулиш учун эса, қадаҳ тўла май ичиш керак, яъни Оллоҳ зикри ила қалбини дунё ғамларидан озод этиш керак, шу энг мақбул йўл. Чунки давронга инсонлар қон ютадими, май ичадими фарқи йўқ:
Даврон санга зулм этса, қадаҳлар тўла май ич, Қон ютсанг аёғлар тўла, давронға не парво.

Мақтаъда Алишер Навоий ул шўх – Ёр майдон аро ким унга қараса, тиғ билан ҳалок эта-ётганини тилга олган, аммо у атайлаб ўз ошиғига қарамайди, яъни унга тиғ урмайди. Бу ердаги тасвир тасаввуфдаги инсоннинг ҳоли билан боғлиқ. Яъни зикр билан қалби маст бўлган кишининг кўнглида Оллоҳнинг нури акс этади, бу нур эса уни оламдан узади. Шоир Ул шўхки майдон аро кўрганга солур тийғ мисраси орқали ушбу ҳақиқатга ишора қилган, Кўрмасга солур, етса Навоий сари, амдо мисрасида айтилганидек, Ёр лирик қаҳрамонни

[image: ]кин бунга эриша олмаётганини баён этган.
Кўриб ўтганимиздек, мазкур ғазал Алишер Навоийнинг бадиияти юксак, мазмуни чуқур асарлари сирасига мансуб бўлиб, унда ҳам мажозий, ҳам ҳақиқий ишқ тасвирига оид маъно қатламларини топиш мумкин.

Ёрдин ҳижрон чекар ушшоқи зор, эй дўстлар, Неча тортай ҳажр, чун йўқ менда ёр, эй дўстлар.

Ёр ишқин асрағил пинҳон, дебон саъй этмангиз, Ваҳ, не навъ этгум йўқ ишни ошкор, эй дўстлар.

Ишқ бирла гар биров лофи вафову аҳд урар, Ишвагарлар аҳдиға йўқ эътибор, эй дўстлар.

Айламанг бекаслигимни таън, бир кун бор эди Менда ҳам бир нозанин чобуксувор, эй дўстлар.

Ёрсиз вайронда қон йиғлармен охир, сиз қилинг Ёр бирла гашти боғу лолазор, эй дўстлар.

Ёрсиз ифрот ила гар йиғласам, айб этмангиз Ким, эрур бу иш манга беихтиёр, эй дўстлар.

Дўстлуқ айлаб тутунг гаҳ-гаҳ лаболаб жомким, Қасди жон қилмиш манга дарди хумор, эй дўстлар.

Май ичингким, даҳр эли ичра кўп истаб топмадуқ Аҳду паймонида бўлғон устувор, эй дўстлар.

Ёрингиз васлин ғанимат англабон шукр айлангиз Ким, Навоий ўлди бекасликда зор, эй дўстлар.

(“Бадоеъ ул-васат”, 140-ғазал)

Луғат:
Ушшоқ – ошиқлар
Ҳажр – айрилиқ, фироқ
Саъй этмоқ – ҳаракат қилмоқ, уринмоқ
Не навъ – қандай қилиб
Бекас – ёлғиз, кимсасиз
Ишвагар – нозу карашма қилувчи

[image: ]Чобуксувор – от минувчи, чавандоз; бу ўринда: ёр
Ифрот – ҳаддан ошиш, кўпайиш, тўлиб-тошиш
Лаболаб – тўла, лиммо-лим
Даҳр эли – дунё аҳли

Ғазалнинг насрий баёни:
1. Эй дўстлар, ошиқ аҳли ёрнинг фироқида изтироб чекади, менда эса бундай изтироб йўқ, чунки менинг ёрим йўқ.
2. Эй дўстлар, “ёр ишқини овоза қилма, сир сақлагин” деб панд-насиҳат қилишга урин-манг, ахир қандай қилиб йўқ нарсани ошкор қилишим мумкин?
3. Эй дўстлар, агар бирор кимса ишқ йўлида аҳду вафо ҳақида лоф урса, эътибор берманг, чунки ишвагарлар аҳду вафосига жиддий қараб бўлмайди.
4. Эй дўстлар, менинг ёлғиз эканлигимни таъна қилманг, менда ҳам бир вақтлар бир нозанин ёр бор эди.
5. Эй дўстлар, мен вайронада ёрсиз қон йиғлаб, изтироб чекаман, сиз эса ёрингиз билан боғу лолазорни сайр қилинг.
6. Эй дўстлар, ёрсизликда ҳаддан ортиқ кўп йиғласам, мени айб қилманг, чунки бу ҳол менинг ихтиёримдан ташқарида рўй беряпти.
7. Эй дўстлар, дўстлик кўрсатиб, менга ҳар дам май тўла жомдан беринг, чунки хумор дарди жонимга қасд қиляпти.
8. Эй дўстлар, сиз ҳам май ичинг, чунки бу дунё кишилари орасида аҳду паймонида усту-вор бўлган кимсани учратмадик.
9. Эй дўстлар, ёрингиз висолидан баҳраманд эканлигингизни ғанимат билиб, шукур қи-линг, чунки Навоий ёлғизу кимсасизликда (ёрга) зор бўлди.

Ғазалнинг умумий мазмун-маъноси
Мазкур ғазал лирик қаҳрамоннинг руҳий ҳолати ва изтиробларини ифодаловчи “шарҳи ҳол” йўсинида ёзилган бўлиб, шоирнинг ўрта ёш лирикасига мансубдир. Ғазалда “эй дўст-лар” радифи орқали замон аҳлига мурожаат қилинади ва бу мурожаат шеърда бошдан оёқ нидо санъатининг етакчилик қилишини таъминлайди. Шеърда шоир ўзининг бекас, ким-сасизлиги ҳақида сўз юритар экан, ўз ўтмишидаги яширин бир нуқтага ҳам ишора қилиб кетади, яъни “менинг ёлғиз эканлигимни таъна қилманг, менда ҳам бир вақтлар бир ноза-нин ёр бор эди”. Бу байт навоийшуносликдаги “Алишер Навоий ёшликда бир гўзалга кўн-гил қўйган” деган қарашларнинг асосли эканлигини кўрсатади. Шунингдек, шоир умри-нинг охирларида ёзилган “Лисон ут-тайр”даги
Бир неча кун умрдин топсам амон, Шарҳи ишқим назм этай бир достон. Анда билгай кимгаким инсофдур Ким, сўзум чинмудурур ё лофдур,

каби мисралар ҳам юқоридаги фикрларни тасдиқлайди.

[image: ]шунилса, бешинчи байтдан бошлаб ёр тимсолининг ифода қатлами кенгая боради, энди
бу тимсол орқали дўст, пири комилни тушуниш мумкин бўлади ва унга муҳаббат орқали илоҳий қудрат кашф этилади.
Кейинги байтлар “навоийёна услуб”нинг яна бир жилвасини ўзида намоён қилади: шарҳи ҳол йўналишидаги ғазал таркибига орифона маъно юкланади:
Ёрсиз вайронда қон йиғлармен охир, сиз қилинг Ёр бирла гашти боғу лолазор, эй дўстлар.

Бир қарашда ушбу байтда ошиқнинг вайронада ёрсиз қолиб, қон йиғлаётгани тасвири келтирилаётгандек. Аслида байтдаги “вайрон”дан мақсад бу дунё, “ёр бирла гашти боғу ло-лазор” қилиш эса пири комил васлидан баҳраманд бўлишдир. Кейинги байтларда Навоий “ёрсиз”лик азоби тасвирини кучайтирар экан, бу азобнинг чораси сифатида май ичмоқлик-ни тараннум этади, зеро май бу ўринда илоҳий файз рамзи. Шоирнинг фикрича, бу дунёга кўнгил қўйганлар орасида вафо аҳлини топиш қийин, фақат илоҳий файз туфайлигина абадий саодатга эришиш мумкин.
Умуман олганда, ҳазрат Навоийнинг ушбу ғазали орифона мазмунни мажозий тасвир ва нозик ишоралар орқали баён этиши билан мумтоз шеъриятимизнинг ноёб дурдоналари сирасига киради.


КЎНГЛУМ ЎРТАНСУН...

Кўнглум ўртансун агар ғайрингға парво айласа, Ҳар кўнгул ҳамким сенинг шавқингни пайдо айласа.
Ҳар киши васлин таманно айласам навмид ўлай, Ҳар киши ҳамким сенинг васлинг таманно айласа.
Ўзгалар ҳуснин тамошо айласам чиқсун кўзум, Ўзга бир кўз ҳамки ҳуснунгни тамошо айласа.
Ғайр зикрин ошкоро қилса лол ўлсун тилим, Қайси бир тил ҳамки зикринг ошкоро айласа.
Рашкдин жонимға ҳар наргис кўзи бир шуъладур, Боғ аро ногаҳ хиром ул сарви раъно айласа.
Йўқ оғиздин нукта айтур маҳвашимдек бўлмағай, Гар қуёш ҳар заррасидин бир Масиҳо айласа.
Офият жонимға етти, эй хуш ул муғким, мени Бир қадаҳ бирла харобот ичра расво айласа.

[image: ]Субҳдек бир дамда гардун қўймағай осорини, Ногаҳ аҳли сидқ кўнгли меҳрин ифшо айласа.
Даҳр шўхиға, Навоий, сайд бўлма нечаким, Кун узори узра тун зулфин мутарро айласа.

Луғат:
Ғайр – бегона, ўзга
Навмид – ноумид
Таманно – истак, хоҳиш, орзу
Нукта – сўз
Жунун – телбалик, девоналик
Офият – тончлик, хотиржамлик
Муғ – мажусий, ошташпараст; мажозан бу ўринда ориф инсон Харобот – вайрона, мажозан бу ўринда пири комил маскани Парийхон – дуохон, азайимхон, сеҳр жоду қилувчи
Ансаб – муносиб
Узор – юз, чеҳра
Ифшо – фош қилинган, ошкор қилинган
Сайд – ов
Мутарро – тозаланган, паришон
Аҳли сидқ – валийлар Даҳр шўхи – дунё гўзали Субҳ – тонг
Гардун – фалак

Ғазалнинг насрий баёни:
1. Агар Сендан бегонага эътибор қилсам ва бошқа кўнгил ҳам Сенинг шавқингни уйғот-са, менинг кўнглим ўртансин, куйсин.
2. Агар бошқа ёрларнинг васлини орзу қилсам, ноумид қолиб кетай, агар бошқа киши ҳам Сенинг васлингни истаса, у ҳам ноумид бўлсин.
3. Ўзгаларнинг ҳуснини томоша қилсам, кўзим чиқсин. Агар бошқа бир кўз ҳам Сенинг ҳуснингни томоша қилса, у ҳам кўр бўлсин.
4. Агар бошқа бировнинг номини айтадиган бўлсам, тилим соқов бўлсин. Мабодо, бошқа бир тил ҳамки, Сенинг исмингни зикр қилса, у ҳам шундай бўлсин.
5. Боғда ногаҳон ул сарви раъно хиром қилса, унга термилган ҳар бир наргисдан рашк қиламан, наргис кўзи шуъла каби жонимни куйдиради.
6. Агар қуёш ўзининг ҳар бир заррасидан тирилтиргувчи бир Масиҳ пайдо қилса ҳам, йўқ оғиздан чиройли сўзловчи маҳвашимдек бўлолмайди.
7. Агар у оташпараст руҳоний бир қадаҳ билан мени вайрона ичра расво қилса, жоним ором топган бўлар эди.

[image: ]шайдо қилса, уни даволагани албатта, парийхон керак.
9. Агар сидқ аҳли – авлиё инсонлар кўнгли Унинг меҳрини фош этса, осмон тонг ёғдуси каби ўз нурини бир лаҳза қўймай тўкаверади
10. Кун юзига тун ўз зулфини паришон қилиб ёйса ҳам, эй Навоий, дунё гўзалига асир бўлма!

Ғазалнинг умумий мазмун-маъноси
Алишер Навоийнинг ушбу ғазалини устоз олим Нажмиддин Комилов “Рашкнома” деб атаган эди. Чунки ғазалда ошиқнинг қалбини куйдирган рашк алангаси яққол сезилиб ту-рибди.
Ғазалда мажозий йўл билан Ҳаққа бўлган муҳаббат акс этган. Бир қарашда бу китобхон-га сезилмайди. Бироқ қайта-қайта мутолаа қилиш давомида бу ҳолатни ҳис қилиш мумкин. Дастлабки байтлар инсоний муҳаббат изҳорлари сифатида янграйди: Кўнглум ўртансун агар ғайрингға парво айласа... Кейинги мисра ҳам буни тўлдиради ва ошиқнинг муҳаббати мақомини, садоқатини янада аниқроқ кўрсатади: Ҳар кўнгул ҳамким сенинг шавқингни пай-до айласа.
Ғазалнинг марказида уч қаҳрамон ҳаракатланишига гувоҳ бўламиз. Бу қаҳрамонларнинг ҳолати, вазияти ва мақоми ҳақида бемалол тасаввур ҳосил қилиш мумкин. Биринчи қаҳра-мон – ошиқдир. У чин маънода ошиқ. Севгилиси ҳажрида куйиб-ёнаётган мажнун. У ўз ҳо-латини баён этади. У маъшуқасига қарата шарҳи ҳол қилади. Ўз-ўзидан ғазалда иккинчи қаҳрамон – маъшуқа кўзга ташланади. У гарчи бирор сўз айтмаса ҳам, ошкора мулоқотга киришмаса ҳам, ошиқнинг изҳорлари орқали унинг кайфияти, таманноси англашилади. Маъшуқа шубҳасиз гўзалликда тенгсиз, мисли паридир.
Шу маънода ғазални шартли равишда икки қисмга бўлиш мумкин. Биринчи қисм (даст-лабки тўрт байт)да ошиқнинг ўз маъшуқасига қарата дил изҳори баён қилинади, яъни ошиқ ва маъшуқанинг мулоқоти бўлиб ўтади. Иккинчи қисм (бешинчи байт)дан бошлаб ошиқ учинчи бир киши билан суҳбатга чоғланади. Энди унинг хитоб қилувчиси ўзгаради: ғазалнинг бешинчи – тўққизинчи байтларида шоир ўз ҳолати ҳақида кўзга кўринмаётган бир мусоҳибга мурожаат қилиб, ўз ҳолатини тушунтиради:
Рашкдин жонимға ҳар наргис кўзи бир шуъладур, Боғ аро ногаҳ хиром ул сарви раъно айласа.

Еттинчи байтда лирик қаҳрамон ўз муддаоси пири комил ҳузури эканлигини муғ ва ха-робот тимсоллари орқали баён қилади.
Саккизинчи байтда шоир бевосита ўз суҳбатдошига ҳатто илтимос ҳам қилади:

Келтурунг дафъи жунунумға парийхон, йўқ табиб Ким ул ансабдур пари ҳар кимни шайдо айласа.

Мақтаъда шоир ўзига ўзи мурожаат қилади, дунё гўзалига алданиб, унинг қўлига асир тушмаслик зарурлигини уқтиради. Бу ўринда шеърда шоирнинг ўзи ошиқ сифатида гавда-ланар экан, унинг позицияси яққол намоён бўлади.

[image: ]маънода талқин қилиш ҳам мумкин. Маълумки, мумтоз адабиётимизда, айнан Алишер На-
воий ижодида маъшуқа кўп ҳолларда Ҳақнинг жамолини, ҳуснини ифодалаб келади.
Шоирнинг кўплаб ғазалларида, айниқса, “Хамса” достонларида оламни йўқлик зулмати-дан борлиқ гулшанига келиши Ҳусн қуёшининг порлаши сабабидан бўлди дейилган. Шу маънода, ғазалдаги маъшуқа айнан Ҳақ жамолининг тажаллийси деб тасаввур қилиш мум-кин. Ҳақ жамоли эса уни зикр қилган қалбларда жилва қилади. Шундан келиб чиқиб, даст-лабки икки байтга кўра, кўнгил Ҳақдан бегонага парво қилса, ошиқ бу кўнгилнинг куйиб кетишини истайди. Ёки бу кўнгил Ҳақ зикридан чалғиб, бошқа бир кўнгилга шайдо бўлса, шубҳасиз, ўртангани маъқул.
Оламда Ҳақнинг қудрати акс этар экан, буни кўрмайдиган ва ўзга бир кўзга ўз ҳолатини кўрсатиб қўйса, ошиқ кўзининг кўрмай қолгани яхши.
Ҳақ зикри пинҳон бўлиши керак. Уни одамларга билдириш ошиққа хос эмас. Аммо агар у ёки бошқа яна кимдир шундай қилса, тил гунг бўлсин.
Ул сарви раънонинг боғ аро хиром қилиши ошиқнинг рашкини кўзғатади. Чунки боғда-ги наргис гуллари унга термилган. Уларнинг кўзлари шуъла каби ошиқ қалбини ёндиради. Байтдан байтга кўчаркан, туйғулар ва ҳол тасвири теранлашиб боради, ошиқнинг ҳа-жрда қолган қалбини, пири комилга бўлган эҳтиёжини ҳис қиламиз. Мақтаъдан олдинги байтда Алишер Навоий сидқ аҳли – валийлар кўнглидаги қуёшни тилга олган. Уларнинг кўнглидаги қуёш Ҳақнинг зикридир. Агар бу зикр фош бўлса, қуёш порлагани сайин тонг не қадар зудлик билан ғойиб бўлса, бу оламга, ўткинчи дунёга бўлган муҳаббат ҳам шу қа-
дар йўқ бўлади, ундан асар ҳам қолмайди.
Ғазал мақтаъсида таъкидланган даҳр шўхи – дунё гўзаллигидир. Унга алданиб қолмас-лик керак. Гарчи у ўз чиройини намойиш қилса ҳам.
Хулоса тарзида шуни айтиш мумкинки, ушбу ғазалда мажозий муҳаббат тасвири воси-тасида Ҳаққа бўлган муҳаббат сувратлантирилган, соликнинг қалбидаги жазба сўзга кўчиб ўтган.
Адибнинг туйғулари нозик ва теран бўлса, кўнгли нафис ва покиза ҳисларни ўзида акс эттирса, ана шундай гўзал ғазаллар ёзилади. Шубҳасиз, бу ғазал ҳам Алишер Навоий му-шоҳадасининг яна бир бетакрор намойишидир.


БЕДИЛИНГ ХАЙЛИ РУСУЛ...

Бедилинг хайли русул, сенсен аларға дилрабо, Ё набий, руҳий фидок аҳлан ва саҳлан марҳабо.

Гоҳ давлатлиқ бошингдин кетмайин чатри саҳоб, Гаҳ фалакрав маркабингға етмайин пайки сабо.

Шоми васлинг топмағанға субҳи содиқ ҳар саҳар, Панжайи хуршид ила пироҳанин айлар қабо.

[image: ]Шери гардун ул кишига бўйни боғлиғ бўлғай ит Ким, эшигинг итларин топқай ўзига ақрабо.
Бўлмағай эрди муяссар “Хамса”, яъни панж ганж, Қилмаса эрди мадад ҳолимға беш оли або.
Эй Навоий, чорайи дардингни қилғай улки бор
Ҳам расулу ҳам амин, ҳам мустафо, ҳам мужтабо.
“Наводир уш-шабоб”, 7-ғазал

Луғат
Бедил – ошиқ, мафтун
Хайли русул – пайғамбарлар гуруҳи
Руҳий фидока аҳлан ва саҳлан марҳабо – Жоним Сенга фидо бўлсин, хуш келибсан, марҳабо!
Чатри саҳоб – булут чодири Фалакрав – фалак бўйлаб юрадиган Маркаб – улов
Пайки сабо – тонгги шамол элчиси
Субҳи содиқ – ҳақиқий тонг (саҳар вақтидан аввалги ёришув вақти)
Хуршид – қуёш
Пироҳан – ёқа
Қабо – эркакларнинг узун ва кенг устки либоси
Остонбўс –остона ўпиш, хизматкорлик
Ҳабо – чанг, тўзон; беҳудага кетказмоқ
Шери гардун – осмон (тақдир) шери; илми нужумга кўра, осмоннинг ўн икки буржидан бири (асад)
Ақрабо – яқинлар, қариндошлар
Оли або – Пайғамбаримизнинг тўнлари остидаги беш киши
Амин – ишончли, Расулуллоҳнинг (соллаллоҳу алайҳи ва саллам) лақаблари
Мустафо – танланган, сайлаб олинган, Расулуллоҳнинг (соллаллоҳу алайҳи ва саллам) лақаблари
Мужтабо – танлаб олинган, Расулуллоҳнинг (соллаллоҳу алайҳи ва саллам) лақаблари

Ғазалнинг насрий баёни:
1. Барча пайғамбарлар сенинг мафтунингдирлар, Сен улар учун дилрабосан. Ё Набий (соллаллоҳу алайҳи ва саллам), Сенга жон фидо бўлсин, марҳабо, хуш келибсан!
2. Давлатли бошингдан булут чодири кетмайди, гоҳида фалакларни кезадиган уловин-гга тонг шамолининг элчиси ҳам етолмайди.
3. Васлинг шомини топмаганидан ҳар саҳар вақтида субҳи содиқ қуёшнинг панжалари билан ўз қабосининг ёқасини чок айлайди.

[image: ]ранжимга бир мурувват кўрсат, бу ранжларимни беҳудага чиқарма.
5. Кимки Сенинг эшигингдаги итларни ўзига яқин, қариндош деб билса, ҳатто осмон шери ҳам унинг қўлида худди бўйни боғланган итга ўхшаб қолади.
6. Агар ул олий оиланинг беш нафар улуғи ҳолимга мадад бўлиб турмаса, менга “Хамса”, яъни беш хазина муяссар бўлмас эди.
7. Эй Навоий, дардингга чора қиладиган бир одам бор, у ҳам расул, ҳам амин, ҳам муста-фо, ҳам мужтабодир.

Ғазалнинг умумий мазмун-маъноси:
Мумтоз адабиётимизда пайғамбаримиз Муҳаммад (соллаллоҳу алайҳи ва саллам) мақто-вига бағишлаб ёзилган асарлар наът деб аталади. Алишер Навоий ижодида наът мавзуси-даги шеърлар икки йўналишда: Расулуллоҳ (соллаллоҳу алайҳи ва саллам) васфи ва меъ-рож туни таърифи билан боғлиқ ҳолда битилган.
Васф наът ғазалларда Расулуллоҳнинг (соллаллоҳу алайҳи ва саллам) турли сифатлари васф этилади. Бунда у кишининг ташқи кўринишларидан тортиб, юксак ахлоқлари тилга олинади, қиёмат куни Оллоҳ таолодан ўз умматларининг гуноҳлари учун афв тилашлари айтилади.
Меърожнома наът ғазалларда эса Пайғамбаримиз (соллаллоҳу алайҳи ва саллам) Оллоҳ-нинг амри ила Буроқ номли уловга миниб, арши аълога кўтарилганлари баён қилинади. Бу воқеа рўй берган тунни Навоий “шоми уруж” (юксалиш кечаси) деб атайди. Мазкур ҳодиса фақат пайғамбар учун эмас, балки инсоният учун ҳам ўта аҳамиятли эканига урғу қарати-лади. Баъзан мана шу икки хил мазмуннинг бир ғазалда ифода этилганини ҳам кузатиш мумкин. Биз ўрганаётган ғазал ана шундай наът ғазаллар сирасига киради.
Ғазалнинг матлаъси – биринчи байтида Алишер Навоий Расуллулоҳнинг (соллаллоҳу алайҳи ва саллам) инсониятга юборилган барча пайғамбарларнинг афзали, балки улар-нинг султони, энг гўзали, энг улуғи эканини баён қилган: “Бедилинг хайли русул, сенсен аларға дилрабо”.
Яъни шоир бедилинг хайли русул дейиш билан Пайғамбаримизга (соллаллоҳу алайҳи ва саллам) мурожаат қилмоқда: “Эй Расулуллоҳ (соллаллоҳу алайҳи ва саллам)! Барча пай-ғамбарлар Сенинг мафтунингдир, чунки Сен улардан афзалсан, фазилатлисан, шунинг учун уларга Сен дилрабосан!”
Ё набий, руҳий фидока аҳлан ва саҳлан марҳабо мисраси орқали Алишер Навоий Расулул-лоҳга (соллаллоҳу алайҳи ва саллам) ўз жонини фидо қилишга тайёрлигини изҳор этган: “Эй Оллоҳнинг элчиси! Жоним Сенга фидо бўлсин, хуш келибсан, марҳабо!”
Иккинчи байтнинг илк мисрасида Расулуллоҳ (соллаллоҳу алайҳи ва саллам) Оллоҳ то-монидан улуғликка муносиб кўрилгани айтилади: “Давлатли бошингга соя қилиб туриш учун булут чодири кетмайди”.
Навбатдаги мисра мазмунан уни давом эттиради: “Фалакларда қадам босиб юрадиган уловингга тонг элчиси ета олмайди”.
Манбаларда Пайғамбаримизга (соллаллоҳу алайҳи ва саллам) соя қилиб туриш учун бир булут у кишининг бошида доимо эргашиб юргани ва ҳеч қачон тарк этмагани айтил-ган. Булутни фақат пок, эътиқодли инсонлар кўра олишган. Мисрада ана шу мўъжизага ишора қилинган.

[image: ]266

[image: ]аълога чиққач, ул Зотга ҳамроҳлик қилган элчи фаришта Жаброил (алайҳиссалом) шундай
дейди: “Мен бу чегарадан ўта олмайман, шу ерда қоламан, қолганига ўзингиз борасиз”.
Навоий Гаҳ фалакрав маркабингға етмайин пайки сабо мисрасида фалакрав маркаб де-ганда Буроқни, пайки сабо деганда Жаброилни (алайҳиссалом) назарда тутган.
Ҳар икки мисра бошида келаётган гоҳ... гоҳ... айирув боғловчисидан мақсад – бу каби мўъжизалар Пайғамбаримиз (соллаллоҳу алайҳи ва саллам) учун одатий ҳол бўлганини таъкидлашдир.
Навбатдаги байтда шоир Алишер Навоий Расулуллоҳга (соллаллоҳу алайҳи ва саллам) мурожаат сифатида давом этиб, васл шомини топа олмаганлар учун армон борлигини таъ-кидлар экан, Расулуллоҳнинг (соллаллоҳу алайҳи ва саллам) Меърож кечасида Оллоҳ билан роз айтишганларига ишора қилади. Байтда меърож ҳодисасининг тунда бўлиб ўтганлиги ва унга етиша олмаганларнинг ҳолати панжаи хуршид (қуёш панжаси) воситасида тасвир-ланиши қуёшнинг тунни кўра олмаслигига ишорадир. Байтда “шоми васлинг топмаған” дейилганда зоҳиран коинотдаги барча жисмлар, ҳодисалар, фаришталар ва қисман Жабро-ил (алайҳиссалом) назарда тутилган деб ҳам айтиш мумкин, чунки юқорида айтилганидек, Пайғамбаримиз Оллоҳ васлига эришганларида атрофда улардан бошқа ҳеч кимса йўқ эди. Мустамлий Бухорийнинг “Шарҳи ат-тарруф” асарида келтирилишича, айнан меърож ҳоди-сасидан сўнг иймон келтирганлар ва куфр аҳли орасидаги чегара аниқ бўлган. Шунга кўра, қуёшдек ёрқин ҳақиқатни тан олгиси келмай, кофир бўлган кимсаларнинг ҳолати ботинан “шоми васлинг топмаған” ибораси орқали келтирилганлигини кўриш мумкин.
Кейинги байтдан бошлаб шоир ўз ҳолини баён этади. У пайғамбар остонасига юз қўй-ишни истайди, бу йўлда унинг юзи бамисоли тупроқ бўлган. Шоир бу йўлда чеккан шунча заҳмати бекор кетмай, лутф кўришни умид қилади.
Бешинчи байтда шоир Пайғамбарнинг эшигидаги итлари ҳам мартаба юзасидан осмон шери (асад)дан юксакда эканлигини таъкидлар экан, ушбу итларни ўзига яқин, қариндош деб билган кишига ҳатто осмон шери ҳам тобе бўлиши мумкинлигини айтиб ўтади.
Кейинги байтда шоир “Хамса” ёзишда руҳоний қувват бериб турган оли абони тилга ола-ди ва уларнинг беш киши эканлигини таъкидлайди. “Алишер Навоий қомусий луғати”да айтилишича, оли або деганда “...беш киши: Муҳаммад пайғамбар (с.а.в.), Али ибн Абу То-либ, Биби Фотима – Пайғамбаримизнинг қизлари ҳамда Имом Ҳасан ва Имом Ҳусайн – Пай-ғамбаримизнинг неваралари назарда тутилади. Жомийнинг “Шавоҳид ун-нубувва” асари-да берилишича, оли або Аббос ибн Абдумутталиб ва унинг оиласи аъзоларига нисбатан ҳам қўлланилган”. Навоий бунда сўз ўйини воситасида “Хамса”нинг беш достондан иборат эканлигига ҳам ишора қилган. Ушбу байт мазкур ғазалнинг шоир бешлиги якунлангани-дан кейин яратилганлигини билдиради.
Мақтаъда шоир ўз дардига фақат расул (элчи), амин (ишончли), мустафо, мужтабо (тан-лаб олинган) каби сифатлар эгаси бўлган пайғамбаримиз Муҳаммад (соллаллоҳу алайҳи ва саллам) чора топиб беришларини таъкидлар экан, шу орқали ўзининг ул Зотга бўлган чек-сиз меҳр-муҳаббати ва у кишининг шафоатига муяссар бўлиш истагини ҳам баён қилади.
Гарчи ушбу ғазал шоирнинг йигитлик даврига оид девони – “Наводир уш-шабоб”дан ўрин олган бўлса ҳам, унда шоир томонидан “Хамса”ни якунлашдан қониқиш ҳиссининг баён қилинганлиги мазкур ғазалнинг 1485 йилдан кейин яратилганлигини ва “Хазойин

[image: ]лиш тамойили шартли эканлигини кўрсатади.


БОРМАКИМ, БИР ДАМ ЎЗУМНИ…

Бормаким, бир дам ўзумни била олмон сенсиз, Келки, бир лаҳза таҳаммул қила олмон сенсиз.
Чиқма кўнглумдин, ўлар вақтким ул ғурбатда, Жону тан кишваридин айрила олмон сенсиз.
Бода базмида нишотим тиласенг, соқий бўл Ки, майи кавсар ичиб, очила олмон сенсиз.
Майи ишқинг била бехудмен, агар ҳуш манга Истасанг, кел бериким, ойила олмон сенсиз.
Гулу булбулдек отим сенсиз эмас эл тилида, Шукрким, сўзда доғи айтила олмон сенсиз.
Не ғам оворалиғим, жоним аро чун сенсен, Истаган элга доғи топила олмон сенсиз.
Чун Навоий сени кўрмай нафасе билмас ўзин, Бормаким, бир дам ўзумни била олмон сенсиз.
(“Бадоеъ ул-васат”, 221-ғазал)

Луғат:
Таҳаммул – сабр-тоқат, чидам Ғурбат – ғариблик, мусофирлик Кишвар – мамлакат, ўлка
Бода – май
Нишот – шодлик, хурсандлик
Соқий – май қуювчи
Кавсар – жаннат сувининг номи, жаннатдаги булоқ
Бехуд – ўзидан кетган, ҳушсиз Ойилмоқ – ҳушёр бўлмоқ, ўзига келмоқ Доғи – тағин, яна
Нафасе – бир дам

Ғазалнинг насрий баёни:
1. Кетма (эй ёр), сенсиз бир дам ҳам ўзимни била олмайман. Келгилки, бир лаҳза ҳам сенсиз сабру тоқат қила олмайман.

[image: ]бўлсам, бу жисм мамлакатидан сенсиз айрила олмайман.
3. Агар май базмида менинг хурсандчилигимни истасанг, май қуювчи (соқий) бўл, чунки сен бўлмасанг, жаннат сувини ичсам ҳам, шод бўлолмайман.
4. Сенинг ишқинг майи билангина ҳушсиз (маст) бўламан, агар менинг ақл ҳушдан бего-на бўлмаслигимни истасанг, бери келки, сенсиз ҳушёр ҳам бўлолмайман.
5. Халқ ошиқлар ҳақида гапирганда, “гулу булбул”ни тилга олади, шукурлар бўлсинки, сенсиз эл тилида номим ҳам айтилмайди.
6. Ишқ йўлида овораю сарсон эканимдан сира ғамим йўқ, чунки жоним ичра жон сенсан. Мени қидирганлар ва кўрмоқ истаганлар сенсиз асло топа олмайдилар.
7. Навоий сени бир нафас кўрмаса, ўзини билолмай қолади. Кетма (эй ёр), сенсиз бир нафас ҳам ўзимни била олмайман.

Ғазалнинг умумий мазмун-маъноси
Алишер Навоийнинг ушбу ғазали ишқий мавзуда бўлиб, ёрга мурожаат тарзида ёзилган. Маълумки, мумтоз адабиёт, хусусан Алишер Навоий ижодидаги анъанага кўра, “ёр” жум-ласи остида гўзал маъшуқа билан бирга дўст, пири комил, Пайғамбаримиз (с.а.в.), Аллоҳ ҳам назарда тутилади. Мазкур ғазал юқоридаги маъно қатламларининг ҳар бирини муай-ян тарзда мужассамлаштира олиш хусусияти билан шоирнинг ўзига хос ғазаллари сираси-га киради. Ғазал лирик қаҳрамоннинг ёрсиз бир лаҳза ҳам яшай олмаслик ҳақидаги иқро-ри билан бошланиб, яна шу иқрор билан якун топади. Бу иқрор ғазалда раддул матлаъ санъати воситасида намоён бўлган. Яъни ғазални бошлаган “Бормаким, бир дам ўзумни била олмон сенсиз” мисраси бевосита яна унинг якунини таъминлаган, бошқача айтганда, ғазални бошлаган мисра ғазални якунлаган. Мумтоз адабиётдаги ишқ талқинига кўра, ёр ошиқнинг кўнглида макон тутади, кўнгил эса жисм мамлакатининг шоҳидир. Агар ёр кўн-гилни тарк этса, жон жисмни тарк этгани билан баробардир, ғазалнинг иккинчи байтида ана шу маъно мужассамлигини кўриш мумкин. Учинчи байтда лирик қаҳрамон ёрнинг май базмида соқий бўлишини истаяпти, чунки фақат ёр май қуйсагина, ошиққа шодлик онла-ри насиб этиши мумкин. Агар мажозий маънода соқийни устоз ва пири комил деб талқин қилсак, байт мазмуни ойдинлашади: илоҳий ишқ файзидан фақат устоз ёрдамидагина баҳраманд, бу баҳрамандлик орқали эса шодумон бўлиш мумкин. Байтда “ёрсиз жаннат майини ичиб ҳам маст бўла олмаслик” билан боғлиқ фикрларнинг келтирилиши ҳақиқий ошиқнинг мақсади жаннат эмас, балки Ёр (Аллоҳ) висоли эканлигига ишорадир. Кейинги байтда ушбу маънонинг янада кенгайиб, чуқурлашиб борганлигини кўриш мумкин.
Халқда, шу орқали адабиётда ошиқ маъшуқларни гулу булбулга менгзаш бор. Эл тилида гул булбулсиз, булбул гулсиз таъриф қилинмайди. Бешинчи байтда лирик қаҳрамон ёрга мурожаат қилиб, агар у бўлмаса, ўзининг ошиқ сифатидаги номи ҳам халқ орасида тил-га олинмаслиги, навоийёна таъбир билан айтганда, “сўзда айтила олмас”лигига шукрона келтиради. Ғазалнинг ушбу ва юқоридаги байтларида шоирнинг ғоят усталик ва маҳорат билан “сенсиз” радифини ёрсизлик билан боғлиқ барча ҳолатлар учун қўллаб, ажойиб по-этик ташбеҳлар яратганлигини кузатиш мумкин. Кейинги байт ҳам шу фикрни далиллай-ди: ошиқ ёрсиз овораю сарсон, бундан унга ғам йўқ, ким уни топмоқчи бўлса, энди изла-ганнинг ўзи овора бўлади, чунки ошиқни ёрсиз топиш амри маҳол. Мазкур икки байт энди ғазалдаги дунёвий мазмуннинг торайиб, мажозий маъно қатламлари кенгайиб бораётган-

олмаслиги ёки сўз ўйини тарзида қарасак, нафас ҳам ололмаслиги (“нафасе билмас”) билан боғлиқ иқрор билан якунлайди.
Умуман олганда, мазкур ғазал Алишер Навоийнинг бадиияти юксак, мазмуни чуқур асарлари сирасига мансуб бўлиб, ундан ҳам дунёвий, ҳам мажозий маъно қатламларига доир фикрларни топиш мумкин.


МАНГА ЎЛМАКЛИК ЭРУР...

Манга ўлмаклик эрур ҳажрда осон сенсиз, Ўлайин, лек даме бўлмайин, эй жон, сенсиз.
Жонсиз имкони нафас йўқ кишига, ваҳки, манга Не учун тинмас экин бир нафас афғон сенсиз.
Барқ ила раъдчадур тоғ уза мен мажнунға, Кечалар оҳ била нолаи пинҳон сенсиз.
Тушмасин кимсага бу навъ қатиқ кунки, манга Буйлаким, қолмишам ўз ҳолима ҳайрон сенсиз.
Қилмағай танға ажал дарду балоси жонсиз, Жонға зулмики қилур меҳнати ҳижрон, сенсиз.
Чарх ҳажрингда яқиндур бошима емрулгай, Кўр, нелар келтурадур бошима даврон сенсиз.
Бўлса васлингда Навоий йўқ ажал мумкин анга, Лек бир лаҳза ҳаёт анга не имкон сенсиз.
(“Фавойид ул-кибар”, 221-ғазал)

Луғат
Даме - бир нафас Афғон - фиғонлар Барқ - яшин, чақмоқ Раъд - момақалдироқ Пинҳон - яширин
Бу навъ - бу каби Буйлаким - гўёки Меҳнат - машаққат Чарх - фалак
Емрулмоқ - қуламоқ, емирилиб тушмоқ

1. [image: ]Менга сенсиз ҳижронда қолмоқликдан кўра ўлмоқлик осондир, эй жон, ўлишга рози-
ман, лекин бир нафас ҳам сенсиз қолмоқликка рози эмасман.
2. Инсон жонсиз нафас олишга қодир эмас, лекин э воҳ, менинг ҳолатим шундайки, бир нафас ҳам фиғон қилишдан тўхтай олмайман.
3. Сенсизликда мендек мажнун (телба)нинг кечалар чеккан оҳим ва яширин нолам худ-ди тоғ устидаги чақмоқ ва момақалдироққа ўхшайди.
4. Ҳеч кимнинг бошига менинг кунимдек қаттиқ кун тушмасин, сенсизликда шундай ҳолдаманки, ўз аҳволимга ҳайронман.
5. Ажалнинг дарду балоси жонсиз танга ваҳм сололмайди, лекин ҳижрон машаққати жонга зулм қилиб, изтироб солади (Ёки ҳижрон машаққати жонга шундай изтироб солди-ки, энди бу жонсиз вужудга ажалнинг дарду балосидан қўрқув йўқ).
6. Айрилиқ шундай давом этадиган бўлса, яқин кунларда бу фалак менинг бошимга қу-лаб тушса керак, кўргилки, бу даврон бошимга сенсиз не кунларни соляпти.
7. Агар сенинг васлинг муяссар бўлса, Навоий учун ажал йўқ, лекин сенсизликда бир лаҳ-за ҳам яшашнинг имкони йўқ.

Ғазалнинг умумий мазмун-моҳияти:
Алишер Навоийнинг мазкур ғазали ошиқона мазмунда бўлиб, услубан шарҳи ҳол йўна-лишида ёзилган. Унда мураккаб тасаввуфий истилоҳлар, чуқур ботиний маънолар кўзга ташланмайди. Шоир содда ва равон усулда ёр ҳажрида кўнглидан кечган ҳиссиётларини ажойиб ташбеҳ ва бадиий тасвир воситалари орқали баён этган. Ғазал лирик қаҳрамон-нинг ёрсиз айрилиқда яшагандан кўра ўлмоқликни афзал кўриши ҳақидаги иқрори билан бошланиб, яна шу иқрор билан якун топади.
Биринчи байтда шоир “эй жон” бирикмаси орқали ёр (жонон)га мурожаат қилиб, унинг кўнгилга жондек яқин ва азиз эканлигига ишора қилади. Лирик қаҳрамон жонсиз қолишга розию, лекин жононсиз қолишга асло рози эмас.
Иккинчи байтда ошиқ ўз ҳолатининг турфалигидан ажабланади: жонсиз қолган инсон нафас олиш имконига эга бўлмаслиги керак, лекин ажабланарлиси шундаки, ғазалнинг лирик қаҳрамони бир нафас ҳам фиғон қилишдан тўхтамаяпти. Бунда “нафас” сўзи икки маънони ифодалаб келаётганлигини кўриш мумкин: биринчи мисрада нафас олмоқ ва ик-кинчи мисрада “бир” сўзи билан биргаликда муддат, вақт маънолари англашиляпти.
Лирик қаҳрамон ёрсиз айрилиқда шундай телба (мажнун)га айланганки, унинг тунлари чеккан оҳлари ва яширин нолишлари фарёд чекиб, кейин тоғ ортига яширинган чақмоқ ва момақалдироқнинг ҳолатига ўхшайди.
Лирик қаҳрамоннинг ёрсизликдаги изтироблари баёни байтма байт кучайиб боради: ёр ҳажрида ошиқнинг бошига шундай оғир кун тушганки, у ҳеч кимсага бундай қаттиқ ва оғир кунни раво кўрмайди. У шундай ҳолдаки, ҳатто ўз ўзини англашга қодир эмас, ўз но-тавон ҳолидан ўзи ҳайрон даражага етган.
Кейинги байтда “жон” сўзининг турли маъно товланишлари (руҳ, тириклик, вужуд, жисм) орқали бетакрор тимсоллар яратилган: бу тан жонсиз қолса, ажалнинг дарду балоси унга қўрқув сололмайди, лекин ёрсиз қоладиган бўлса, ҳижрон машаққатидан бу жисмга озор етади, яъни ҳижрон азоби жонни шунчалик изтиробга солганки, энди ошиқ учун ажал ваҳмидан хавотир йўқ.

[image: ]тез орада ошиқнинг бошига қулаб тушгудек бўлади. Кейинги мисрада ошиқ ёрга мурожа-
ат қилар экан, бу замондан келган барча дарду аламларга унинг ҳижронини сабаб қилиб кўрсатади:
Кўр, нелар келтурадур бошима даврон сенсиз.

Умуман олганда, Алишер Навоийнинг ушбу ғазали лирик қаҳрамоннинг ишқ йўлидаги изтироблари ва ҳис-туйғуларини юксак бадиият ва бетакрор мазмун воситасида акс эттир-ганлиги билан мумтоз шеъриятимизнинг ноёб дурдоналари сирасига киради.


ҲАР КЎНГУЛ ОРОМИ...

Ҳар кўнгул ороми чун бўлмиш дилоромим менинг, Ул сабабдин йўқтурур кўнглумда оромим менинг.
Дуди оҳим сарвдек чиқтию гулгун бўлди ашк, Қилғали тарки вафо сарви гуландомим менинг.
Нега кўргузди шафақдин шуъла, кавкабдин шарор, Гар эмас ғам дўзахи бу субҳи йўқ шомим менинг.
Дилраболар аҳдиға ҳеч этмасунлар эътимод, Эй сабо, ишқ аҳлиға еткур бу пайғомим менинг.
Ошиқ отиға кириптур кўнглуму топмас висол, Фосиқи маҳрумтек бўлмиш бу бадномим менинг.
Донаи тасбиҳ майли айламас кўнглум қуши Риштаи зуннори зулфунг бўлғали домим менинг.
Эй Навоий, мендек ул бут кўйи сори кирмаким, Куфр ила бўлди бадал бу йўлда исломим менинг.
(“Ғаройиб ус-сиғар”, 352-ғазал)

Луғат:
Дуд – тутун
Гулгун – қизил, гул рангли
Шарор – учқун Кавкаб – юлдуз Эътимод – ишонч Пайғом – хабар
Фосиқ – фисқ ишлар билан шуғулланувчи, ахлоқсиз

[image: ]272

[image: ]Зуннор – ғайридинлар белига боғлайдиган ип
Бадал – алмаштириш, айрибошлаш, эваз

Байтларнинг насрий баёни:
1. Менинг дилоромим ҳар қандай кўнгилга ором бағишлайди, шу сабабдан менинг ди-лимдан ором кетган.
2. Оҳларимдан чиққан тутун сарв дарахти каби баландликка кўтарилдию, кўз ёшларим гул рангидек қизил бўлдилар, чунки сарви гуландомим бевафолик қилмоқда.
3. Агар тонг отмайдиган бу оқшомим ғам дўзахи бўлмаса, нега шафақдан шуъла, юлдуз-лардан учқун чиқиб, кўкни ёндирмоқда?!
4. Эй сабо, ишқ аҳлига менинг бу хабаримни етказ: дилраболарнинг ваъдасига ҳеч қачон ишонмасинлар.
5. Кўнглим “ошиқ” номини олибди, лекин висолдан бебаҳра, бу бадном дилим фосиқлар-дек маҳрум бўлиб қолган.
6. Кўнглим қуши тасбиҳ донасига майл этмаяпти, чунки сенинг зулфинг зуннори менга тузоқ бўлди.
7. Эй Навоий, ул бут манзилига бора кўрмаким, бу йўлда исломим куфр билан алмашди.

Ғазалнинг умумий мазмун-моҳияти
Алишер Навоийнинг ушбу ғазали мавзу жиҳатидан ошиқона, услубан шарҳи ҳол йўнали-шига мансуб. Ғазалда мумтоз адабиётдаги анъанавий мотив: ёрнинг бевафолигию, ошиқ-нинг жонфидолиги юксак пардаларда талқин қилинади. Матлаъдаёқ гўзал дилором кў-плаб ошиқлар орзусию хаёлида эканлиги, бундан лирик қаҳрамоннинг кўнгли ўз оромини йўқотганлиги маълум бўлади:
Ҳар кўнгул ороми чун бўлмиш дилоромим менннг, Ул сабабдин йўқтурур кўнглумда оромим менинг.

Байтда “дилором”нинг “ором” билан иштиқоқ (ўзакдош сўзлардан фойдаланиш) санъ-атини вужудга келтириши, бир пайтнинг ўзида бу сўзнинг “кўнгул ороми” бирикмаси би-лан маънодошлик ҳосил қилиши юксак мазмун билан уйғунлашиб, байтнинг ҳусни матлаъ даражасига кўтарилишини таъминлаган.
Иккинчи байтда ошиқ ҳолининг изҳори ва бевафо ёрдан ёзғириш кайфияти давом эта-ди:
Дуди оҳим сарвдек чиқтию гулгун бўлди ашк, Қилғали тарки вафо сарви гуландомим менинг.

Ошиқнинг оҳларидан чиққан тутун сарв дарахти каби баландликка кўтарилади, кўз ёшлари гул рангидек қип-қизил тусга киради, чунки унинг сарви гуландоми бевафолик қилмоқда. Шоирнинг бадиий маҳорати шундаки, у лирик қаҳрамоннинг ҳолатини тасвир-лашда ҳам таносубни сақлашга интилади: ошиқнинг кўз ёшларини гул рангига, оҳининг тутунини ёрнинг тик қомати янглиғ сарвга менгзаб талқин қилади ва пировардида бу ки-

[image: ]Учинчи байтда ҳусни таълил (чиройли далиллаш) санъати воситасида бетакрор манза-
ра яратилган:

Нега кўргузди шафақдин шуъла, кавкабдин шарор, Гар эмас ғам дўзахи бу субҳи йўқ шомим менинг.

Ошиқ шундай тушкун ҳолатдаки, ҳатто одатий табиат ҳодисалари, само жисмлари ҳам унинг руҳиятини кўрсатаётгандек гўё: тунда осмоннинг юлдузларга тўлиши, юлдузлар-нинг учқун каби нур сочиши унинг ғам дўзахига ўхшаш тонги йўқ оқшомини эслатади.
Кейинги байтда шоир сабога мурожаат қилиб, ундан дилраболарнинг ваъдаларига ишонмаслик хабарини ишқ аҳлига етказишни илтимос қилади:
Дилраболар аҳдиға ҳеч этмасунлар эътимод, Эй сабо, ишқ аҳлиға еткур бу пайғомим менинг.

Лирик қаҳрамон “ошиқ” номини олгану, лекин висолдан бебаҳра, унинг бадном кўнгли фосиқлар каби маҳрум бўлиб қолган:
Ошиқ отиға кириптур кўнглуму топмас висол, Фосиқи маҳрумтек бўлмиш бу бадномим менинг.

Маълумки, фосиқ бу ўзи билган нарсаларга амал қилмайдиган киши бўлиб, бундай одам ҳидоятга эришмайди, унинг қилган эҳсонини Аллоҳ қабул қилмайди. Навоий байтда шунга ишора қилиб, “номим ошиқу, лекин кўнглим висолдан бебаҳра, бу ҳолимда худди маҳрум фосиқларга ўхшайман”, демоқчи.
Сўнгги икки байтни тасаввуф таълимотига таянмасдан шарҳлаш имконсиз:

Донаи тасбиҳ майли айламас кўнглум қуши Риштаи зуннори зулфунг бўлғали домим менинг.

(Мазмуни: Кўнглим қуши тасбиҳ донасига майл этмаяпти, чунки сенинг зулфинг зунно-ри менга тузоқ бўлди).
Эй Навоий, мендек ул бут кўйи сари кирмаким, Куфр ила бўлди бадал бу йўлда исломим менинг.

(Мазмуни: Эй Навоий, яна ул бут манзилига бора кўрмаким, бу йўлда исломим куфр би-лан алмашди).

Маълумки, зуннор насронийларнинг белбоғи бўлиб, устоз Н.Комиловнинг ёзишича, у та-саввуфда тариқат йўлида хизмат қилиш, Худога бандаликда мустаҳкам туриш учун аҳду паймон қилиш, риёзату камолотга бел боғлашни билдиради. Зулф эса илоҳий юзни (ман-бани) беркитиб турувчи моддийлик, дунё билан бир қаторда мутлақ жамолнинг тажал-

[image: ]нинг маъноси “беркитиш, ёпиб қўйишдир”. Лекин Навоий ғазалларида куфр орқали чин
ваҳдатга эришиш назарда тутилади, зеро дунёни англаш, унда акс этган тажаллиёт нурида Аллоҳ сифатларини идрок этиш билан Ваҳдат оламига яқинлашиб борилади. Байтларнинг мазмунига кўра, ёрнинг зулфи зоҳиран ошиқ учун тузоқ бўлиб, динни куфрга айлантирган бўлса-да (зулф айни вақтда зуннор ҳам), аслида у Аллоҳ ваҳдатига яқинлаштирувчи воси-тадир. Демак, ушбу ғазалнинг сўнгида маълум бўладики, унинг лирик қаҳрамони ишқда камолга эришган, Аллоҳнинг сифатларини идрок этиш орқали ваҳдатга етишган ошиқ тимсолидир.


НОМАСИ ҚЎЙНУМДА БАСКИМ...

Номаси қўйнумда баским, изтироб айлар кўнгул, Ўпгали чиқмоққа гўёким шитоб айлар кўнгул.
Тоза бутмиш эрди кўксум чоки, ваҳким, толпиниб Чиққали ул рахнани ҳар дам хароб айлар кўнгул.
Ўқи захми йўлидин солсам ичимга номасин,
Бир фатила марҳам ўрниға ҳисоб айлар кўнгул.
Чирмабон жон пардасин маншур уза воло киби Кўрмасун деб ғайр ани, гўё ниқоб айлар кўнгул.
Ғунчадек қат-қат бўлуб қон ул мусофир шавқидин Номаси янглиғ дамо-дам печу тоб айлар кўнгул.
Мубҳам эрмиш руқъаси давроннинг асру, бодаким, Жонға бу андешадин ҳар дам азоб айлар кўнгул.
Эй Навоий, очти кўксумнинг тикилган чокини, Номаси қўйнумда баским, изтироб айлар кўнгул.
(“Ғаройиб ус-сиғар”, 472-ғазал)

Луғат:
Тоза – эндигина, янги
Бутмоқ – тузалмоқ
Рахна – дарз, ёриқ; жароҳат Захм – яра, жароҳат Фатила – пилик, пилта Марҳам – малҳам, даво
Воло – қимматбаҳо мато, жилд
Маншур –фармон, ёрлиқ

[image: ]Печу тоб – бурама, ўрама, жингалак
Мубҳам – ноаниқ, тушуниб бўлмайдиган, яширин
Руқъа – мактуб
Асру – жуда

Байтларнинг насрий баёни:
1. Ёрнинг мактуби қўйнимда, буни билгач, кўнглим жуда изтиробга тушяпти, гўёки бу мактубни ўпмоққа чиқиш учун шошилмоқда.
2. Кўксим яраси эндигина тузалган эди, лекин э воҳким, кўнгил ҳар лаҳза талпиниб, бу жароҳатни янада хароб этмоқда.
3. Ўқининг жароҳатидан пайдо бўлган йўл орқали унинг мактубини ичимга солайин де-сам, кўнгил уни яра устига қўядиган малҳам деб ўйлаяпти.
4. Жон пардасини ёрлиқ устидаги қимматбаҳо мато каби чирмаб қўйибди, бу билан кўн-гил гўёки бу ёрлиқни бошқа биров кўрмасин деб ниқоб қилганга ўхшайди.
5. Сафардаги ёрим шавқидан ғунчадек қават-қават қон бўлиб, кўнгил мактуб сингари ҳар дам тўлғанади.
6. Замонанинг мактуби жуда тушунарсиз экан, унда беҳуда сўзлар кўп, бу фикрдан жонга ҳар лаҳзада азоб етмоқда.
7. Эй Навоий, ёримнинг мактуби қўйнимда, кўнгил ҳар дам изтироб этаверганидан кўк-симнинг тикилган чокини яна очиб юборди.

Алишер Навоийнинг ушбу ғазали мазмунан ошиқона, услубан шарҳи ҳол йўналишида бўлиб, ошиқнинг ёрдан мактуб олиши билан боғлиқ ҳиссиётлари тасвиридан иборат. Уму-ман, Алишер Навоий ижодида лирик қаҳрамоннинг севикли ёрдан мактуб олиши тасвир-ланган ғазаллар талайгина. Лекин биз таҳлил қилаётган ушбу ғазал ёрдан мактуб келиши мотивининг бадиий тимсол даражасига кўтарилган кўнгил билан уйғунликдаги тасвирини ўз ичига олганлиги билан шу йўналишдаги бошқа ғазаллардан алоҳида ажралиб туради.
Ғазал лирик қаҳрамоннинг ёридан келган номани қўйнига яшириши, буни сезган кўн-гилнинг мактубни ўпиш учун шошилаётганлиги тасвири билан бошланади:
Номаси қўйнумда баским, изтироб айлар кўнгул, Ўпгали чиқмоққа гўёким шитоб айлар кўнгул.
Узоқ вақтдан бери ошиқ ёрдан айрилиқда: бундан унинг кўкси чок бўлган. Орадаги ма-софа ва вақт гўё бу ярани даволаган, ҳижрон яраси эндигина битгандек эди. Лекин кутил-маганда ёрдан мактуб келиб, ҳамма нарса остин-устун бўлиб кетди. Айниқса, бу ҳол кўн-гилга бошқача таъсир қилди: у бу мактубни кўришни истаб, ҳар дам талпинаверганидан қаҳрамоннинг кўксидаги жароҳатга яна озор етди (Бошқача айтганда, айрилиққа энди-гина кўнган кўнгил ёр мактуби таъсирида яна висолга орзуманд бўлиб қолди). Бу худди тутқунликдаги қушнинг қафасни ёриб чиқишга интилишига ўхшайди:
Тоза бутмиш эрди кўксум чоки, ваҳким, толпиниб Чиққали ул рахнани ҳар дам хароб айлар кўнгул.

[image: ]сида йўл пайдо қилди: энди у шу йўл орқали ёрининг мактубини ичига солмоқчи, лекин
кўнгил уни яра устига қўядиган малҳам деб ўйлаяпти. Ушбу кичик лавҳа ва кейинги бай-тлардан шоир бадиий маҳоратининг яна бир қирраси очилиб боради: ёр мактубининг на-фис қоғозга қизил сиёҳ билан битилганлиги маълум бўлади.
Ўқи захми йўлидин солсам ичимга номасин,
Бир фатила марҳам ўрниға ҳисоб айлар кўнгул.

Кўнгил бу мактубни узоқ кутган, шунинг учунми уни авайлагиси, бегона кўзлардан асра-гиси келади. Шу сабабдан жонининг пардасини мактуб устидан ўраб, унга жилд кийгизиб, ниқоб қилиб қўяди:
Чирмабон жон пардасин маншур уза воло киби Кўрмасун деб ғайр ани, гўё ниқоб айлар кўнгул.

Навбатдаги байтдан ёрнинг сафарда эканлиги маълум бўлади. Унинг шавқида ошиқ-нинг қонга тўлган кўнгли ғунчадаги қип-қизил қават-қават тугунларни эслатади. Айни пайтда кўнгилнинг ҳолати очилиб ёпилганда ўралиб, бурама ҳолга келадиган мактуб қоғо-зига ҳам ўхшаш (Қадимда номалар ўрама қоғозга битилишини эсга оламиз).
Ғунчадек қат-қат бўлуб қон ул мусофир шавқидин Номаси янглиғ дамо-дам печу тоб айлар кўнгул.

Мақтаъдан аввалги байт анъанавий мавъиза характерига эга: Замонанинг ёзиқлари ту-шунарсиз, уни англаб етиш қийин, унда кераксиз, беҳуда сўзлар кўп, шундай экан, унга кўнгил боғламасдан, қалбни ҳақиқий йўл (Ҳақ ҳузури)га ҳозирламоқ лозим.
Мубҳам эрмиш руқъаси давроннинг асру, ёваким, Жонға бу андешадин ҳар дам азоб айлар кўнгул.

Ғазал мақтаъси радд ул-матлаъ (матлаъдаги мисрани яна такрорлаш) санъати билан зийнатланган. Унга кўра, ғазални бошлаган мисра яна унга якун ясайди. Мақтаъда ниҳоят кўнгил ўз муддаосига етади: ошиқнинг жароҳатдан чок бўлган кўксини очади, бундай кўн-гил эса ҳақиқий манзилга ҳозир:
Эй Навоий, очти кўксумнинг тикилган чокини, Номаси қўйнумда баским, изтироб айлар кўнгул.

[image: ]Ишқ сиррин ҳажр асири нотавонлардин сўрунг, Айш ила ишрат тариқин комронлардин сўрунг.

Бизга жуз меҳру вафо ойини бўлмайдур насиб, Бевафолиғ расмини номеҳрибонлардин сўрунг.

Бизни даврон меҳнати ҳам ожиз этмиш, ҳам қари, Ҳусн ила қувватни раъно навжувонлардин сўрунг.

Бедил эл дилжўйлуқ ё дилшиканлик расмини Фаҳм қилмаслар, бу ишни дилситонлардин сўрунг.

Нек ном эл ишқ аро бадномлиғлар шевасин Яхши бнлмаслар, ани биздек ёмонлардин сўрунг.

Фардлиқ завқини сўрманг шавкату жоҳ аҳлидин, Ул суубат лаззатин бехонумонлардин сўрунг.

Ажз туфроғида ишқ аҳлиға ўлган ҳукми бор, Қатл ҳукми айламакни қаҳрамонлардин сўрунг.

Билмади мақсуди ганжининг нишонин аҳли расм, Гар сўрарсиз, ани беному нишонлардин сўрунг.

Чун Навоий ишқ саҳросида итти, дўстлар, Ани ул ёндин етишган корвонлардин сўрунг.

(“Фавойид ул-кибар”, 350-ғазал)

Луғат
Тариқ – йўл-йўриқ, йўсин, одат Жуз – бошқа, ўзга, бўлак
Ойин – одат, расм-русум Навжувон – ёш
Бедил – дилсиз, юраксиз; ҳолсиз, мажолсиз; мафтун, ошиқ Дилжўйлуқ – кўнгил очиш, хурсанд қилиш, меҳрибонлик кўрсатиш Дилшиканлик – ранжитиш
Дилситон – дилни олувчи, дилни ўзига мафтун қилувчи; маҳбуба, маъшуқа Нек – яхши
Шева – одат, равиш, йўсин Фардлиқ – ёлғизлик
Жоҳ аҳли – бойлик, мансаб аҳли

[image: ]Ажз – ожизлик, заифлик, хасталик
Мақсуд – мақсад
Ганж – хазина, бойлик
Аҳли расм – қоидалар асосида яшайдиган кишилар Итти – йўқолди

Байтларнинг насрий баёни
1. Ишқ сирини ҳижроннинг асири бўлган нотавонлардан сўранг, хурсандчилик ва кўн-гулхушликнинг йўлини (шу йўлдан ўтган) бахтли инсонлардан сўранг.
2. Бизга меҳру вафо йўлидан бошқа йўл насиб бўлмайди, бевафолик одатини номеҳри-бон кишилардан сўранг.
3. Бизни бу замон машаққати ҳам ожиз қилди, ҳам кексайтирди, ҳусн билан қувватни ёш раънониҳоллардан сўранг.
4. Бедил (дилини ёрига топшириб қўйган) ошиқлар хурсанд қилиш ёки ранжитиш нима эканлигини фаҳмлай олмайдилар, бу ишни дилни олувчи маҳбубларлардан сўранг.
5. Яхши ном ила шуҳрат топганлар бадном (ёмон отлиқ) бўлганларнинг йўриғини бил-майдилар, бу ҳолни биздек ёмонлардан сўранг.
6. (Ишқ йўлидаги) ёлғизликнинг завқини шон-шавкат ва улуғликда яшайдиган, бойлик ва мансаб кишиларидан сўраманг, бу йўлдаги машаққатларнинг лаззатини бехонумон (ҳеч нарсаси йўқ, бор-йўғидан ажралган)лардан сўранг.
7. Ожизлик тупроғида ишқ аҳли учун ўлмоқлик ҳукми бор, қатл ҳақидаги ҳукмни ошиқларни қатл этишни қаҳрамонлик деб биладиганлардан сўранг.
8. Қоидалар асосида яшайдиган бедард эл ҳақиқий хазинанинг қаерда эканлигини бил-майди, агар буни билмоқчи бўлсангиз, беному нишонлардан сўранг.
9. Навоий ишқ саҳросида кўздан ғойиб бўлди (йўқолди), эй дўстлар, энди уни йўлда келаётган карвонлардан сўранг.
Ғазалнинг умумий маъно -моҳияти
Мазкур ғазал Алишер Навоийнинг “Фавойид ул-кибар” девонидан ўрин олган бўлиб, шо-ирнинг кексалик даври лирикаси маҳсулидир. Ғазал мавзу жиҳатидан ошиқона, услубан ҳасби ҳол характерига эга.
Ғазалнинг дастлабки байтларида шоир ишқнинг сиру асрори ҳижроннинг асирлари бўлмиш нотавонларгагина маълум эканлигини таъкидлар экан, ўзининг ҳам айнан улар сафида эканлигига ишора қилади:
Ишқ сиррин ҳажр асири нотавонлардин сўрунг, Айш ила ишрат тариқин комронлардин сўрунг.
Бизга жуз меҳру вафо ойини бўлмайдур насиб, Бевафолиғ расмини номеҳрибонлардин сўрунг.

Ғазал бошдан охиригача контраст (қаршилантириш) асосига қурилган, мисралараро қиёсий параллелизмлар шоирнинг ғоявий ниятини очишга хизмат қилади. Ҳар бир байт-

[image: ]лик, бадномлик, бехонумонлик, беному нишонликдан хабар берса, иккинчи мисрасида
ишқ дардидан бенасиб кимсаларга хос ҳолатлар: “айш ила ишрат”, бевафолиғ, “ҳусн ила қувват”, “дилситонлиғ”, “шавкату жоҳ”ни тасвирлайди ва натижада ғазалда икки қарама қарши қутб кишиларига хос тасвир пайдо бўлади. Шоир ўзининг биринчи гуруҳга мансу-блигини бир қарашда шикоят ва арзи ҳол кайфияти билан таъкидлаётгандек туюлса-да, аслида ҳақиқий ишқ аҳлидан эканлигига, бу унга чексиз завқ ва лаззат бағишлашига урғу қаратади. Бу ҳолат, айниқса, ғазалнинг бешинчи байтидан бошлаб, яққолроқ намоён бўла бошлайди:
Нек ном эл ишқ аро бадномлиғлар шевасин Яхши бнлмаслар, ани биздек ёмонлардин сўрунг.
Кейинги байтда шоир ишққа фалсафий тус бериб, шундай дейди:
Фардлиқ завқини сўрманг шавкату жоҳ аҳлидин, Ул суубат лаззатин бехонумонлардин сўрунг.

Тасаввуф фалсафасидан маълумки, фардлик, яъни ёлғизланиш ҳақиқий ошиққа хос ҳо-латлардан бўлиб, бунда ошиқ яккаланиш орқали ўз қалбини поклаб боради. У ўз руҳини ёлғиз тутишни истаб, халқдан узлатга чекинади. Ёлғизланиш қалбнинг Ҳаққа юзланиши учун имкон яратади, Ёр ёдидан чалғитадиган нарсалардан халос этади. Навоийнинг таъ-кидлашича, бу завқ ва лаззатни ўз қалбини мансаб ва бойликка муҳаббат билан тўлдирган “шавкату жоҳ” аҳли қаердан ҳам билсинлар?!
Ажз туфроғида ишқ аҳлиға ўлган ҳукми бор, Қатл ҳукми айламакни қаҳрамонлардин сўрунг.

Ишқда камолотга эришган ошиқларгина ишққа таслим бўладилар, улар бу йўлда хору забун, яъни ожиздирлар, бу ожизлик биз тушунган кучсизлик маъносида эмас, балки ишққа таслимият маъносидадир. Бундай ошиқларга қатл ҳукмини берувчи “қаҳрамонлар” эса ишқдан, демак, ҳаёт сиридан бебаҳра инсонлардир. Бу йўлда қанча ошиқлар тарки жон қилганлари, уларнинг қанчасига айнан мана шундай “қаҳрамонлар” қатл ҳукмини ўқиган-лари тарихдан яхши маълум.
Алишер Навоий кейинги байтда ушбу фикрни давом эттириб, дардсиз ва ҳиссиз, қуруқ қоидалар асосида яшайдиган инсонларни “аҳли расм” деб атар экан, уларнинг “мақсуд ган-жини” – ҳаётнинг маъносини билмаслигини айтади, зеро яшашдан мурод ҳақиқий ишқ-нинг сирини англашдир. Ишқ йўлида беному нишонларгина ишқнинг, демак, яшашнинг маъносини англаган кишилардир:
Билмади мақсуди ганжининг нишонин аҳли расм, Гар сўрарсиз, ани беному нишонлардин сўрунг.

Байтда “ганжи нишон” ва “беному нишон” бирикмалари орқали сўз ўйинига мурожаат қилинган.

[image: ]саҳросида ғойиб бўлганини таъкидлар экан, энди ундан фақат бу саҳрога кирганлар
(ҳақиқий висолга эришганлар)гина хабар келтиришини фахр билан баён этади. Байтда шоирнинг бадиий маҳорати “итти” (йўқолди) сўзини “ит” сўзи билан таносуб ҳосил қилув-чи “карвон” сўзи билан боғлаганлигида яна бир бор намоён бўлади:
Чун Навоий ишқ саҳросида итти, дўстлар, Ани ул ёндин етишган корвонлардин сўрунг.
Хулоса қилиб айтганда, Алишер Навоийнинг ушбу ғазали ишқ ҳаётнинг асоси эканили-ги билан боғлиқ фалсафий фикрнинг изҳори бўлиб, шоир бу туйғуни ҳис этиш йўлидаги дарду изтиробларини юксак санъаткорлик ва пафос билан тасвирлайди ҳамда инсон қал-бининг энг олий ва покиза, улуғвор нуқталарига урғу қаратади.


[bookmark: _TOC_250007]ИШҚ АРО ВАСЛИНГ ТИЛАБ...

Ишқ аро васлинг тилаб, ҳажрингда бўлдум дарднок Хаста янглиғким, ҳаёт уммидидин бўлғай ҳалок.
Йўқ ажаб, гар ул қуёш навҳангға боқмас, эй кўнгул, Ўтқа не ғам гарчи куйган нола айлар дарднок.
Текканин еткач, очар пайкони кўксум чокининг, Ул калид ўлмиш, ажал дарвозаси гўё бу чок.
Айлар эрдук пок ишқ ўтиға куймак орзу, Шукрилиллаҳ, оқибат куйдурди ишқинг бизни пок.
Солди май ул ҳур шавқин кўнглума, эй боғбон, Бердинг ўхшар парвариш кавсар зилоли бирла ток.
Ишқ аро дўзахдин, эй носиҳ, мени қўрқутмаким, Ҳажр ўтин кўрган самандарға шарардин қайда бок.
То танинг авжи ҳаёт устидадур, сен хок бўл, Истасангким авж тутқайсен танинг бўлғанда хок.
Эй Навоий, шоми ғамдин айру йўқтур субҳи васл, Оқ эрур, лекин қорартур ҳар нени ранг этса зок.

(“Ғаройиб ус-сиғар”, 324-ғазал)


ЛУҒАТ:
Навҳа – нола, йиғи
Носиҳ – насиҳатгўй

[image: ]Пок – 1) пок, тоза, соф; 2) бутунлай, тамоман, буткул
Кавсар – жаннат булоғи
Самандар –олов ичида яшовчи афсонавий жонивор
Бок – қўрқув, хавф, ваҳм Шарар – учқун, ёлқин Субҳ – тонг
Зок – чарм қорайтириш учун ишлатиладиган бўёқ

Байтларнинг насрий баёни:
1. Ишқ аро висолингни тилаб, ҳижронингда дардга чалиндим, бу худди яшамоқлик уми-дида ҳалок бўлган беморни эслатади.
2. Эй кўнгил, агар ул қуёш сенинг оҳу нолаларингга қулоқ солмаса, ажабланма, чунки куйган киши қанча дод-фарёд солса ҳам, бундан оловга не ғам?!
3. Унинг ўқи кўксим чокига етгач, уни очиб юборади. Кўксим чоки – ажал дарвозаси, ўқи эса бу дарвозанинг калитидек гўё.
4. Пок муҳаббат ўтида куймакни орзу қилардик, Аллоҳга шукурлар бўлсинким, оқибат-да ишқинг бизни буткул ёқиб юборди.
5. Май ул ҳурнинг шавқини кўнглимга солди. Эй боғбон, токни кавсар суви билан парва-риш қилганга ўхшайсан.
6. Эй насиҳатгўй, мен – ошиқни дўзах олови билан қўрқитма. Ҳижрон оловини кўрган самандар учқундан қўрқармиди?!
7. Жисминг тупроққа топширилгандан кейин юқори мақомга эришмоқни истасанг, жис-мингда ҳаёт жўш уриб турган чоғда тупроқдек хоксор бўл.
8. Эй Навоий, висол тонги ғам шомидан айри эмас, зок (бўёқ)нинг ранги оқ бўлса ҳам, бўяган нарсасини қорайтиргани каби бунинг рангини ҳам қорайтирибди.

Ғазалнинг умумий мазмун-моҳияти
Алишер Навоийнинг ушбу ғазали ошиқона мавзуда бўлиб, ташбиҳ ва тимсолларга бой-лиги билан алоҳида ажралиб туради. Унинг деярли ҳар бир байтида лирик қаҳрамоннинг руҳий ҳолати муайян табиат ёки турмуш ҳодисаси билан уйғунликда талқин қилинганли-гини кўрамиз. Шу маънода мазкур ғазални услубан шарҳи ҳол йўналишига мансуб ғазал деб баҳолаш ҳам мумкин. Ғазалнинг ўзига хос яна бир жиҳати шундаки, унда мурожаат объекти ўрни билан ўзгариб туради. Агар матлаъ ва тўртинчи байтда нидо санъати (лирик қаҳрамоннинг атрофдаги нарса-ҳодисалар, буюмлар, шахс ёки ўзига мурожаати)нинг объ-екти бевосита ёр билан боғлиқ бўлса, ушбу санъатнинг иккинчи байтда кўнгилга, бешинчи байтда боғбонга, олтинчи байтда носиҳ (насиҳатгўй)га, олтинчи байтда умуман барчага, еттинчи байтда шоирга мурожаат орқали вужудга келганлигини кузатишимиз мумкин.
Ғазал матлаъси ошиқ руҳий ҳолатининг ноанъанавий тарздаги шарҳи билан бошлана-ди:
Ишқ аро васлинг тилаб, ҳажрингда бўлдум дарднок Хаста янглиғким, ҳаёт уммидидин бўлғай ҳалок.

[image: ]жронида дардга чалинди. Бу ҳол сўнгги нафасигача яшаш иштиёқи билан ёнган беморнинг
охир-оқибат шифо топмай, вафот этиши билан боғлиқ ҳодисани эслатади.
Иккинчи байтда шарҳи ҳол ёрдан кўнгилга ёзғириш кайфиятида давом этади:

Йўқ ажаб, гар ул қуёш навҳангға боқмас, эй кўнгул, Ўтқа не ғам гарчи куйган нола айлар дарднок.

Эй кўнгил, ул қуёш, яъни ишқида биз ошиқларни куйдирувчи ёр оҳу нолаларимизга эъ-тибор қаратмаса, ажабланма, - дейди шоир, ахир, оловда ёнаётган кишининг фарёдлари оловга таъсир қилармиди, у ёндиришда давом этаверади-ку! Бу ўринда қуёш истиораси орқали ҳақиқий ишқ йўлидаги изтироблар баёни ҳам ўз ифодаси топганки, бу Навоий ус-лубига хос ҳолат, зеро, унинг ғазалларида кўп ҳолларда зоҳирий ишқ билан ботиний ишқ чегаралари бирлашиб кетади.
Навбатдаги байтда ажойиб тасвирга гувоҳ бўламиз:

Текканин еткач, очар пайкони кўксум чокининг, Ул калид ўлмиш, ажал дарвозаси гўё бу чок.

Ёрнинг нигоҳи ошиқнинг ишқ ўтидан яраланган кўксидаги чокни очиб юборади, оғриқ азобидан ошиқ ўлар ҳолатга етади. Беихтиёр кўз ўнгимизда қизил дарвоза ва унинг калит билан очилиш ҳолати гавдаланади.
Ошиқ анчадан бери пок ва юксак ишқни орзу қиларди. Аллоҳнинг инояти билан унга шундай ишқ насиб этди: ошиқ пок муҳаббат оловида тамоман кул бўлиш мартабасига эришди:
Айлар эрдук пок ишқ ўтиға куймак орзу, Шукрилиллаҳ, оқибат куйдурди ишқинг бизни пок.

Байтда Аллоҳга шукроналик туйғуси тажнис ва ийҳом (байт ёки мисрада икки хил маъ-нони ифода этиш) санъатлари билан уйғунликда ажойиб лисоний жозиба касб этган. Яъни пок ишқ орзусидаги ошиқ ишқ ўтида тамоман куйди ёки пок ишқ орзусидаги ошиқни оқи-батда ишқ поклади.
Навбатдаги байт аввалги байтнинг мантиқий давоми бўлиб, унда лирик қаҳрамон энди боғбонга мурожаат қилади:
Солди май ул ҳур шавқин кўнглума, эй боғбон, Бердинг ўхшар парвариш кавсар зилоли бирла ток.

Ишқ майи ошиқнинг кўнглига ул ҳурнинг шавқини солди. Бундан ҳайратланган ошиқ боғбонга мурожаат қилади: Эй боғбон, токни кавсар суви билан парвариш қилганмисан?
Маълумки, ҳурлар жаннатда яшайдиган пок қизлар бўлиб, ривоятларга кўра, улар тақводорлар ва чин ошиқларгагина насиб этади. Шундай экан, пок ишқ ўтида куйган ва покланган ошиқнинг кўнгли ҳурнинг шавқи билан тўлиши бежиз эмас. Зеро, ошиқ ичган

[image: ]ганда, ишқ Яратганнинг ўзига қаратилгандагина ҳақиқийдир.
Кейинги байтларда ҳам ишқнинг моҳияти билан боғлиқ талқинлар давом этади. Олтин-чи байтда лириқ қаҳрамон носиҳга мурожаат қилар экан, ундан ишқ йўлида дўзах билан қўрқитмасликни сўрайди, зеро, ҳижрон ўтини кўрган самандар учун учқун қўрқинчли эмас:
Ишқ аро дўзахдин, эй носиҳ, мени қўрқутмаким, Ҳажр ўтин кўрган самандарға шарардин қайда бок.

Маълумки, мумтоз адабиётдаги талқинга кўра, самандар – ўтда ёнмаслик хислати билан шуҳрат топган афсонавий жонивор бўлиб, Навоий ижодида рамзий маънода умрбоқийлик ва ишқ маъносида қўлланилади. “Фарҳод ва Ширин” достонида Фарҳодга унинг устози Суҳайло ҳаким нафс рамзи бўлмиш аждаҳони енгиш, унинг ўтини қайтариш учун самандар ёғини берганини эсласак, ушбу тимсолнинг хусусияти янада яққолроқ намоён бўлади. Де-мак, Навоий юқоридаги байтда ҳақиқий ишқнинг моҳиятидан бебаҳра бўлган, фақат зоҳир-га қараб иш тутувчи насиҳатгўйларга қарата, Яратганнинг васлидан тўсувчи ҳижрон оло-вида куйган ҳақиқий ошиқ (самандар) учун дўзах учқуни қўрқинчли эмас демоқчи бўлади. Мақтаъдан аввалги байт анъанавий мавъиза йўналишига эга бўлиб, моҳиятан бани ба-
шариятга қаратилган:
То танинг авжи ҳаёт устидадур, сен хок бўл, Истасангким авж тутқайсен танинг бўлғанда хок.
Яъни агар жисминг тупроққа топширилгандан кейин ҳам баланд мақомларга эришмоқ-ни истасанг, жисмингда ҳаёт жўш уриб турган чоғда тупроқдек хоксор бўл.
Мақтаъда Навоий ҳаёт ва борлиқ қонуниятини поэтик талқин қилар экан, тамсил (би-ринчи мисрада айтилган фикрга иккинчи мисрада табиатдан ёки ҳаётдан мисол келти-риш) ва тазод санъатлари воситасида ҳар қандай субҳнинг шоми, ҳар қандай висолнинг ҳижрони борлигига ишора қилади, зеро, зок – чармни қорайтириш учун ишлатиладиган бўёқнинг ранги оқ бўлса ҳам, охир-оқибат ўз бўяган нарсасини қорайтиради.


[bookmark: _TOC_250006]КИМГА БИР МАЖЛИСДА...
Кимга бир мажлисда оҳу дард ила сўзе керак, Мундоғ ўт ёқмоққа аввал мажлисафрўзе керак.
Мажлисафрўзе агар ҳам бўлса мажлис аҳлининг Бағрини куйдургали оҳи жигарсўзе керак.
Субҳи васлинг ичра тиргуз хайли ушшоқингниким, Шоми ҳажр ўлтургали мендек сияҳрўзе керак.
Кўюнга ҳар кун бориб, ҳар дам кўрай дермен сени, Менга ҳар кун байраму ҳар лаҳза наврўзе керак.

[image: ]Бир хизрваш ҳимматин берма илигдин, негаким Дашти ҳирмон қатъига охир қуловузе керак.
Ишқ таълимин Навоийдин олурлар аҳли дард, Уйла дарс аҳлиға мундоқ донишомўзе керак.
(“Ғаройиб ус-сиғар”, 332-ғазал)

Луғат:
Сўз – куйиш, ёниш
Мажлисафрўз – базм, мажлисни қизитувчи; бу ўринда: гўзал маҳбуба
Жигарсўз – бағирни ёндирувчи; изтиробга солувчи
Ушшоқ – ошиқлар
Сияҳрўз – бошига оғир кулфат тушган, мусибатдаги киши, бахтиқаро
Эваз – бадал, эваз
Тийр – ўқ, камон ўқи
Дилдўз – юракка қадалувчи, дилга озор берувчи
Ҳирмон – маҳрумлик
Қатъ – 1) кесмоқ; 2) босиб ўтмоқ (йўлни)
Қуловуз – йўл бошловчи, раҳнамо
Донишомўз – билим ўргатувчи, муаллим, устоз.
Байтларнинг насрий баёни:
1. Кимга агар бирор мажлисда оҳу дард ҳамда куйиб ёниш керак бўлса, бу ўтни ёқмоқлик учун аввало мажлисни қиздирувчи гўзал маҳбуба керак бўлади.
2. Агар шундай маҳбуба топилгудек бўлса ҳам, мажлис аҳлининг бағрини куйдириш учун жигарни ўртайдиган, изтиробга солувчи бир оҳ керак.
3. Васлинг тонгида ошиқларингни тирилтир, ҳижрон шомида ўлмоқ учун эса мен каби бир бахтиқаро керак бўлади.
4. Ҳар куни кўйинг (кўчанг)га бориб, сени кўрсам дейман, чунки ҳар куним байрам, ҳар лаҳзам наврўз бўлишини истайман (сени кўрган ҳар куним байрам, ҳар оним наврўз каби фараҳлидир).
5. Эй фалак, ғам тунида оҳим ўқини яхши асра, чунки унинг бадалига қайтиб отишинг учун сенга ҳам шундай кўнгилга қадалувчи ўқлар керак бўлади.
6. Хизрсифат кишиларнинг ҳимматини қўлдан чиқарма, ахир маҳрумлик даштини босиб ўтиш учун ҳам бир раҳнамо керак.
7. Дард аҳли ишқ таълимини Навоийдан оладилар, бундай дарс аҳлига унинг каби устоз муаллим зарур бўлади.

Ғазалнинг умумий мазмун-моҳияти
Алишер Навоийнинг ушбу ғазали ошиқона мавзуда бўлиб, ишқ ва ошиқлик шартларини бетакрор ташбиҳлар воситасида баён қилганлиги билан шу мақомдаги ғазаллар орасида

[image: ]боғлиқ ҳолдаги оҳу дарднинг зарурияти ҳақидаги фикр билан бошланади:
Кимга бир мажлисда оҳу дард ила сўзе керак, Мундоғ ўт ёқмоққа аввал мажлисафрўзе керак.
Ушбу талабга кўра, мажлисга йиғилганлар оҳу дард асосида ёниб, ўртанмоқни мақсад қилмоқчи бўлсалар, энг аввало, уларга шу мажлисни ишқ ўти билан ёритувчи маҳбуба ке-рак бўлади.
Кейинги байтда ишқ талаби янада орттирилади. Шоирнинг фикрича, шундай мажли-сафрўзнинг борлиги етарли эмас, энди унинг зикри, ишқнинг сиру асрорлари билан боғ-лиқ суҳбатлар мажлис аҳлининг бағрини ёқиши керак. Таъкидлаш лозимки, бу ўринда На-воий маъшуқанинг мажлисда реал тарздаги иштирокини назарда тутаётгани йўқ. Унинг ёди, у ҳақдаги ўй-хаёлнинг ўзи ошиқнинг қалбига ўт ёқишга ва уни куйдиришга қодир:
Мажлисафрўзе агар ҳам бўлса мажлис аҳлининг Бағрини куйдургали оҳи жигарсўзе керак.
Навбатдаги байтда жуфтлашган тазод (субҳ – шом; васл – ҳажр) воситасида ошиқ ва маъшуқанинг мақоми кўрсатиб берилган:
Субҳи васлинг ичра тиргуз хайли ушшоқингниким, Шоми ҳажр ўлтургали мендек сияҳрўзе керак.

Маъшуқа жафокор: у ўз висоли билан ошиқликка даъво қилувчиларни баҳраманд қила-дию, бахтиқаро ошиқни ҳажр азобига гирифтор этади. Лекин ошиқ бундай тақдирдан рози, зеро, ишқ одобига кўра, ёрдан келадиган ҳар қандай жафо ошиқ учун малҳам кабидир...
Кейинги байтда ёр тимсоли реаллик каб этади. Лирик қаҳрамон ёрни кўриш истагини икки гўзал байрам: Наврўзу ҳайитга боғлиқ ҳолда талқин қилади:
Кўюнга ҳар кун бориб, ҳар дам кўрай дермен сени, Менга ҳар кун байраму ҳар лаҳза наврўзе керак.

Мумтоз адабиётимизда байрам тушунчаси остида асосан икки ҳайит: Рамазон ва қур-бон ҳайити тушунилган. Ушбу ғазалда ҳам Навоий ёр дийдорини байрамга боғлиқ ҳолда талқин қилар экан, инсонларнинг ҳайит кунларида бир-бирларини йўқлаб боришларига ишора қилади. Байтда мурожаат қилинувчи сифатида танланган объект Навоийнинг яқин дўстлари ёки устозларидан бири ҳам бўлиши мумкин. Зеро, аввалги шарҳларимизда ҳам таъкидлаганимиздек, Навоий шеъриятида бир ғазалнинг ўзида ёр турли маъновий қат-ламларда: гоҳ дўст, гоҳ устоз, гоҳ реал маҳбуба, гоҳ илоҳий мазҳар, гоҳ Пайғамбаримиз (с.а.в.), гоҳ Яратганнинг рамзи сифатида ифодаланиши мумкин.
Кейинги байтда мурожаат объекти сифатида чарх, яъни фалак танланади. Шоир нидо санъати воситасида фалакка юзланар экан, ғам тунида оҳининг тутунидан ҳосил бўлган ўқларни яхши асрашини сўрайди, чунки фалак вақти келиб, уларни ерга қайтариши вақти-да унга шундай кўнгилга қадалувчи ўқлар керак бўлади:

[image: ]Байтда Навоий мумтоз адабиётимизга хос мотив – фалакнинг жафокорлиги ҳақидаги талқинни янги услуб ва бетакрор ташбиҳлар воситасида баён қилиш баробарида таби-атдаги конденсация ҳодисасига ҳам ишора қиляпти. Яъни шоирнинг бадиий тахайюлига кўра, ошиқ оҳининг тутуни буғ сингари осмонга кўтарилиб, совуқ осмонда қора булутга ай-ланиб, дўл ёки жала тарзида ерга қайтиб тушади. Фалак баъзан кишилар бошига турли ба-лолар ёғдирганидек, дўл табиат учун офатдир, у атроф-муҳитга, экинларга зарар етказади.
Мақтаъдан олдинга байт орифона мазмунга эга:

Бир Хизрваш ҳимматин берма илигдин, негаким Дашти ҳирмон қатъига охир қуловузе керак.

Ишқ йўлига кирган солик худди маҳрумлик даштини кезаётгандек. Унга Хизрдек йўлбо-шчи керак, акс ҳолда у бу даштда ҳалокатга учраши мумкин. Ривоятларга кўра, Хизр саҳро ва даштларда адашганларни тўғри йўлга солувчи раҳнамо ҳисобланади. Тасаввуф адаби-ётида Хизр илоҳий маърифатдан баҳраманд киши, пири комил сифатида тасвирланади.
Ғазал фахрия мазмунидаги мақтаъ билан якун топади. Шоир ошиқлар ва дард аҳли ишқ таълимини унинг шеърларидан олишлари мумкинлигини таъкидлар экан, ўзининг бу йўлда устоз даражасида бўла олишидан фахр туяди:
Ишқ таълимин Навоийдин олурлар аҳли дард, Уйла дарс аҳлиға мундоқ донишомўзе керак.


ДЎСТЛАР, БИР ЧОРА...

Дўстлар, бир чора мен девонайи шайдо учун Ким, ўлармен ул парипайкар малаксиймо учун.
Оташин гул теграсида лаългун юз барг эмас, Балки юз наъл ўтқа солмиш булбули шайдо учун.
Хом кўнглумким, дудоғингни тилаб афғон қилур, Бордурур ул тифлдекким, йиғлағай ҳалво учун.
Ашк ичинда ғарқамен, зулфунгни тутқайменму деб, Уйлаким тожир тенгиз ранжин чекар савдо учун.
Турки мастедур кўзунг уйқуда, кўз кунжида хол Ўғриким, қилмиш камин ёнида қўйған ё учун.
Гулханийдекдурки истар гулхану олотини, Сифлаким меҳнат чекар дунёву мофиҳо учун.

[image: ](“Ғаройиб ус-сиғар”, 481-ғазал)

Луғат
Лаългун – лаъл рангли, қизил
Наъл – тақа, тақа шаклидаги тамға, муҳр
Тифл – ёш бола, гўдак
Ашк – кўз ёш
Тожир – тижоратчи, савдогар
Кунж – бурчак, чет
Турк – бу ўринда: сипоҳий, жангчи
Камин – пистирма, пана жой
Ё – ёй, камон; қайрилма (қош) Гулханий – ўт ёқувчи, гўлохий Сифла – паст, пасткаш, хасис Меҳнат – машаққат
Олот – асбоблар, қурол-яроғлар
Дунёву мофиҳо – дунё ва ундаги нарсалар

Байтларнинг насрий баёни
1. Дўстлар, мен девонаи шайдо учун (ишқ йўлида) бир чора бор: бу – парипайкар малак-сиймо ёр учун жонни фидо қилиш.
2. Оташин гул(косаси)нинг атрофида лаъл (қизил) рангли юзта барглар йиғиндиси эмас, балки булбули шайдо учун оловга солинган юзта тамғанинг шаклларидир.
3. Хом кўнглим дудоғингни тилаб фиғон қилади, бу ҳолат худди ҳолва учун йиғлаётган болани эслатади.
4. Зулфингни тута олармиканман деб кўз ёшларим ичида ғарқ бўлдим, худди савдогар ўз бозорининг барори учун денгиз машаққатига ҳам рози бўлгани каби.
5. Уйқудаги кўзинг мастона туркка ўхшайди, кўзинг атрофидаги холинг ёнидаги ёйни пистирма қилган ўғридек гўё.
6. Гулханда ўт ёқувчи гулхан ва асбоблари учун, пасткаш кимса эса бу дунё ва ундаги моддий нарсалар учун машаққат чеккани каби.
7. Эй сарви озодим, Навоий каби асирингни асрагил, зеро, сендек гули раъно учун унинг каби бир булбул керак.

Ғазалнинг умумий мазмун-маъноси
Ҳазрат Алишер Навоийнинг ушбу ғазали ошиқона мазмунда бўлиб, унда ишқ завқи ва машаққатлари, ёр жамоли васфи ва лирик қаҳрамоннинг қалб кечинмалари: туйғу ва из-тироблари умумлашган ҳолатда акс эттирилган. Ғазал матлаъсининг “Дўстлар” ундови би-лан бошланиши унинг шарҳи ҳол йўналишида эканлигига далолат қилади:

[image: ]Илк байтдаёқ ошиқ ишқ дардига фақат ягона чора борлигини таъкидлайди: бу – ёр йў-лида жон фидо қилиш.

Оташин гул теграсида лаългун юз барг эмас, Балки юз наъл ўтқа солмиш булбули шайдо учун.

Гулшанда оловранг садбарг косаси теграсидаги қизилликни гулнинг баргларидан пайдо бўлган деб ўйламанг, дейди шоир, бу гулнинг ишқидаги булбули шайдонинг жисмига бо-силадиган юзта ўтли тамғанинг шаклларидир. Ҳусни таълил (бирор воқеликни унда дахли бўлмаган ҳодиса билан изоҳлаш)нинг бетакрор намунаси воситасида ишқ ва ошиқликнинг гўзал манзараси вужудга келган.
Кейинги байтлардан шарҳи ҳол ёки ўз ҳолидан ёзғириш кайфияти тадрижийлик асо-сида ташбиҳ ва тамсил (биринчи мисрада айтилган фикрга табиат ёки кундалик ҳаётдан мисол келтириш) санъатлари воситасида кучайиб боради:

Хом кўнглумким, дудоғингни тилаб афғон қилур, Бор дурур ул тифлдекким, йиғлағай ҳалво учун.

Ошиқнинг кўнгли ҳали ишқ оловида пишиб етилмаган, яъни ишқ мартабасида комил-ликка эришмаган (унинг тифл, яъни болага ўхшатилиши шундан дарак беради) ёрнинг ду-доғини тилаб фиғон қилади, бу ҳолат худди ҳолва учун йиғлаётган болани эслатади. Кўн-гилнинг болага, дудоқнинг ҳолвага ўхшатилиши орқали юзага келган манзара ғазалхон қалбида беғубор туйғуларни уйғотади.

Ашк ичинда ғарқамен, зулфунгни тутқайменму деб, Уйлаким тожир тенгиз ранжин чекар савдо учун.

Ошиқ ёр зулфига етишиш хаёлида ёш тўкавериб, кўз ёшлари ичида ғарқ бўлди, бу ҳол худди тижоратчи савдогарнинг ўз бозори учун ҳўлу қуруқни писанд қилмай, денгиз ма-шаққатини чеккан ҳолатига ўхшайди. Савдо сўзининг ҳам тижорат, ҳам орзу-истак маъно-ларини англатиб келаётгани шоир бадиий маҳоратининг яна бир қиррасини очиб беради. Шунингдек, байтда тамсил ва ташбиҳ санъатларининг муболағавий тасвир билан уйғун-лашганига гувоҳ бўламиз.

Турки мастедур кўзунг уйқуда, кўз кунжида хол Ўғриким, қилмиш камин ёнида қўйған ё учун.

Ушбу байтда Навоий бадиий тахайюлининг яна бир бетакрор намунасига гувоҳ бўламиз: ёрнинг уйқудаги кўзи мастона сипоҳийга ўхшайди, кўзи атрофидаги холи эса худди ёйни пистирма қилган ўғри кабидир. Агар кўз тепасида қош (ёй)нинг, уларнинг ўртасида эса қора холнинг жойлашганлигини назарда тутсак, маст уйқудаги сипоҳийдан ёйни тортиб

[image: ]билан боғлиқ ажойиб манзара кўз олдимизга келади.

Гулханийдекдурки истар гулхану олотини, Сифлаким меҳнат чекар дунёву мофиҳо учун.

Гулханда ўт ёқувчи гўлохий бу олам ва борлиқнинг маъносини ўзи ёқадиган олов ва асбобларда кўради, пасткаш кимса ҳам бу дунё ва ундаги моддий нарсалар учун машаққат чекиб, умрини ўтказади. Ушбу байт маърифий мазмунга эга бўлиб, шоир инсонни бу ўткин-чи умрни беҳуда ўтказмасликка, моддий дунё бойликларига кўнгил боғламасликка чақира-ди. Байтда Пайғамбаримиз (с.а.в.)нинг “Дунё ва ундаги нарсалардан икки ракаат суннат на-мози (ёки Аллоҳ таолонинг зикри) яхшироқдир ” мазмунидаги ҳадисларига ишора ҳам бор. Мақтаъда мурожаат объекти ўзгаради: лирик қаҳрамон ёрга мурожаат қилиб, ўзини булбулга, маҳбубасини гули раънога ўхшатар экан, юқоридаги тамсилу ташбиҳлардан му-
род ўзи эканлигини юксак мамнуният ва фахр ила баён этади:

Бу Навоий бандани, эй сарви озод, асраким, Буйла бир булбул керак сендек гули раъно учун.

Умуман олганда, Алишер Навоийнинг ушбу ғазали юксак бадиияти ва чуқур мазмунга эга эканлиги билан туркий ғазалиётнинг нодир намуналари сирасига киради.
Ғазал рус тилига мутаржим В.Тихомиров томонидан аслиятдаги каби 7 байт ҳажмида ўгирилган. Таржимада мумтоз ғазалга хос қофияланиш тизими ва радифнинг сақланга-ни унинг ритмик оҳангини таъминлашга хизмат қилган. Мутаржим гарчи ғазалнинг маз-мун-моҳиятини тўла очиб бера олмаган бўлса-да, рус китобхонининг Алишер Навоий қўл-лаган образлардан муайян даражада баҳраманд бўлишига эришган.


[bookmark: _TOC_250005]ВАҲ, НЕЧА ЖИСМИМНИ...

Ваҳ, неча жисмимни ғамдин нотавон эткай фироқ, Нотавон жисмимға ҳар дам қасди жон эткай фироқ.
Жисмим айлаб нотавон, жонимға қасд айлаб ниҳон Қасд қилған жонни расвойи жаҳон эткай фироқ.
Жонни расво айлагандин сўнг қаноат қилмайин Юз ғаму андуҳ хадангига нишон эткай фироқ.
Эмдиким андуҳу меҳнат ўқиға қилди нишон, Ҳар жароҳат узра юз доғи ниҳон эткай фироқ.
Эй кўнгул, солма ўзунгни дард ила мардона бўл, Бизни, шоядким, бу янглиғ имтиҳон эткай фироқ.

[image: ]Куйди жоним васлида эл рашкидин то етти ҳажр, Васл мунглуғ жонима ўт солди то неткай фироқ.
Дўстдин истар ризо зинҳор они кўрмаким, Васл қилғай комрон ё нотавон эткай фироқ.
Ич, Навоий, май бағир қонидегу бехуд йиқил,
Неча васл уммидидин бағрингни қон эткай фироқ.

(“Ғаройиб ус-сиғар”, 314-ғазал)

Луғат:
Фироқ – айрилиқ
Ниҳон – пинҳон, яширин
Хаданг – ўқ
Меҳнат – машаққат
Дам урмоқ – оғиз очмоқ, сўзламоқ Басар қилмоқ – умр ўтказмоқ, яшамоқ Мунглуғ – қайғули, ғамли
Комрон – бахтли, мақсадга эришган
Бехуд – ҳушсиз

Ғазалнинг насрий баёни:
1. Э воҳ, айрилиқ қачонгача жисмимни ғамдан заифу нотавон қилиб қўяди? Бу айрилиқ ҳар дам нотавон жисмимдаги жонимга қасд қилади.
2. Жисмимни нотавон этиб, жонимга яширинча қасд қилгани етмагандай, айрилиқ қасд қилган бу жонимни яна расвойи жаҳон ҳам қилмоқда.
3. Жонни расво қилганига ҳам қаноат қилмасдан, фироқ уни яна юзлаб ғам-ғусса ва ан-дуҳ ўқига нишон қилмоқда.
4. Ғам-ғусса ва машаққат ўқларига нишон этганидан сўнг, ҳар бир жароҳатни яна юз марталаб куйдирмоқда.
5. Эй кўнгил, ўзингни бу дардга таслим қилма, мардона бўл. Шояд, фироқ бизни шу та-риқа имтиҳон қилаётган бўлса.
6. Висолдан оғиз очмасдан, айрилиқ азобида умримизни ўтказсак, балки бирор кун фи-роқ бизга меҳрибон бўлиб қолар.
7. Висол чоғи одамларнинг рашкидан жоним куйди, сўнг фироқ етди. Висолки ғамгин жонимга бунча ўт солгач, фироқ энди нима қиларди?
8. Дўстнинг ризосини истаган киши учун висолдан бахтга эришиш ёки айрилиқдан но-тавон бўлиш ҳеч қачон аҳамиятли эмас.
9. Эй Навоий, жигар қонидек қип-қизил майдан ичиб, бехуд йиқил, Фироқ қачонгача ви-сол умидида бағрингни қон этади?!

[image: ]Алишер Навоийнинг ушбу ғазали ёшлик лирикаси маҳсули бўлиб, ғазалнинг “Ғаройиб
ус-сиғар” девонидан олдин “Оққўюнли мухлислар девони”да ҳам учраши шоир уни йигит-лик даврида яратганлигини кўрсатади. Маълумки, “Оққўюнли мухлислар девони” Наво-ийнинг 30 ёшгача бўлган шеърларини ўз ичига олади ва ундаги шеърларнинг аксарияти шоир Самарқандда яшаган даврида яратилган. Девонда “фироқ” радифи билан ёзилган 2 та ғазал мавжуд. Бу ҳол бевосита шоирнинг ўз она шаҳридан айрилиқда яшаганлиги билан боғлиқ мавзуга алоҳида эътибор қаратганлигидан дарак беради. Бошқача айтганда, ғазал-да асосий урғу қаратилган фироқ мавзуси шоирнинг ёр-дўстлари, яқин кишилари билан бирга она-юртидан айрилиқ дамларини ҳам ўз ичига олади.
Ғазал айрилиқда юрак-бағри эилган, жисми нотавон бўлган лирик қаҳрамоннинг ўтли нидоси билан бошланади:

Ваҳ, неча жисмимни ғамдин нотавон эткай фироқ, Нотавон жисмимға ҳар дам қасди жон эткай фироқ.

Байтдан-байтга тадрижийлик ортиб боради. Фироқ лирик қаҳрамоннинг жонига қасд қилиб, бу жонни яна расвойи жаҳон этади, бунга ҳам қаноат этмасдан, расво бўлган жонни юзта ғаму андуҳ ўқига нишон қилади, сўнг ушбу юз ўқдан пайдо бўлган жароҳатни яширин тарзда аста-секин куйдира бошлайди:

Жонни расво айлагандин сўнг қаноат қилмайин Юз ғаму андуҳ хадангига нишон эткай фироқ.

Эмдиким андуҳу меҳнат ўқиға қилди нишон, Ҳар жароҳат узра юз доғи ниҳон эткай фироқ.

Кўнгил бу азобларга дош беролмай, таслим бўлишга мойил...
Бешинчи байтда лирик қаҳрамон кўнгилга мурожаат қилиб, уни бу дарду аламларга енгилмасликка, ҳар қандай дардни мардонавор қабул қилишга чақирар экан, бу – фироқ орқали тақдирнинг имтиҳони эканлигини таъкидлайди:

Эй кўнгул, солма ўзунгни дард ила мардона бўл, Бизни, шоядким, бу янглиғ имтиҳон эткай фироқ.

Мақтаъдан аввалги байтда бу фикр ҳикмат даражасига кўтарилади:

Дўстдин истар ризо зинҳор ани кўрмаким, Васл қилғай комрон ё нотавон эткай фироқ.

Байтдаги мазмунга кўра, дўстнинг ризосини истаган киши учун висолдан бахтга эри-шиш ёки айрилиқдан нотавон бўлиш аҳамиятсиздир.
Хўш, байтда келтирилган дўст ким? Аввалги шарҳларимизда ҳам таъкидланганидек, Алишер Навоий шеърларида тасвирланган ёр ёки дўст алоҳида объект эмас, балки бир

[image: ]нимиз ушбу байтда ҳам дўст образи айни пайтда ҳам она-юрт, ҳам Ҳусайн Бойқаро (ёки шо-
ирнинг бошқа дўсту устозлари) орқали асл мақсад бўлган Яратганни ифодалаб келмоқда. Ватанидан ёки яқинларидан айрилиқда яшаган шоир эртами-кечми унга қайтишига ишо-нади, фироқ унинг она-юртга, дўстларига бўлган муҳаббатини заррача пасайтира олмайди. Ва айни пайтда байтга Яратганнинг розилига эришишни истаган банда Ундан келадиган ҳар қандай синовни, у хоҳ, висолдан келадиган бахт бўлсин, хоҳ айрилиқдан келадиган но-тавонлик бўлсин, мамнуният билан кутиб олади, деган маъно ҳам сингдирилганлигини кўрамиз.
Мақтаъда шоир нидо санъати воситасида ўзига мурожаат қилиб, бағир қонидек май ич-гилу, унинг таъсирида бехуд бўл, зеро, фироқнинг бағирни қон қиладиган даражадаги азо-бидан фақат Унинг ишқию васл умиди қутқара олади, деб таъкидлар экан, сўзлар такро-рини ташбиҳ санъати билан уйғунлаштириб, байтнинг лисоний жозибасини орттиришга эришади.
Ич, Навоий, май бағир қонидегу бехуд йиқил,
Неча васл уммидидин бағрингни қон эткай фироқ.


[bookmark: _TOC_250004]МУТРИБО, ҒАМ БАЗМИДА...

Мутрибо, ғам базмида то навҳа оҳанг айладинг, Заъфлиғ жисмимни тору қоматим чанг айладинг.
Бўлди бўстони узоринг бодадин афрухта, Майни гўё бўстонафрўз ила ранг айладинг.
Чок этиб эл кўнглин эттинг ғунчадек кўнглум гириҳ Очтинг эл кўнглин агарчи бизни дилтанг айладинг.
Буки ташбиҳ эттинг, эй кўз, хоки пойин сурмаға, Билки жавҳарни қаро туфроққа ҳамсанг айладинг.
Ишқ сирри маҳмилин кўк пили чекмас, эй қазо, Гар ҳилолидин кажак, хуршидидин занг айладинг.
Не қатиқ водий экин, ё Раб, санга эй ишқким,
Ақл саркаш тавсанин қўйғач қадам ланг айладинг.
Қил Навоийни вужуди нангидин, ё Раб, халос, Чун вужудин барча олам аҳлиға нанг айладинг.
(“Ғаройиб ус-сиғар”, 346-ғазал)

[image: ]Мутриб – созанда
Заъфлиғ – ҳолсиз, кучсиз, дармонсиз
Навҳа – мунгли йиғи, нола
Узор – қизил юз
Афрухта – ловиллаб турган, ялтироқ, порлоқ; қизиллик
Бўстонафрўз – гултожихўроз
Гириҳ – тугун, чигал
Дилтанг – сиқилган, ғамли, қайғули; юраги тор
Ҳамсанг – тенг
Маҳмил – кажава, фил ва туя устига ўрнатадиган ўриндиқ
Пил – фил
Кажак – фолбинлар таёқчаси, илгак
Занг – қўнғироқ Тавсан – саркаш от Ланг – чўлоқ, оқсоқ Нанг – ор, уят, номус

Байтларнинг насрий баёни:

1. Эй созанда, ғам базмида мунгли куй чалиб, ҳолсиз ва заиф жисмимни тор, қоматимни чанг қилиб чертгандай бўлдинг.
2. Майга худди гултожихўроз сувини қўшиб, ранг берилганидай, юзингга шароб таъси-ридан қизиллик югурибди.
3. Эл кўнглини чок этиб, ғунчадек кўнглимга тугун солдинг, элнинг кўнглини очдинг, аммо бизнинг қалбимизни қайғуга тўлдирдинг.
4. Эй кўз, унинг хоки пойини сурмага ўхшатдинг. Билгилки, бу ташбиҳинг билан гавҳар-ни қора тупроққа тенглаштирдинг.
5. Эй тақдир, агар янги ойдан илгак, қуёшдан қўнғироқ ясасанг ҳам, ишқ сиррининг юки-ни осмон фили кўтаролмайди.
6. Илоҳо, Сен томон борадиган водий йўли қанчалик оғир! Эй ишқ, ақлнинг оти бу то-монга қадам ташлаган заҳоти оёғи чўлоқ бўлиб қолди.
7. Ё Раббим, Навоийни яшамоқ номусидан халос эт! Негаки унинг борлиғи олам аҳли учун уят бўлиб қолди.

Ғазалнинг умумий мазмун моҳияти
Ушбу ғазал шарҳи ҳол ва мурожаат мазмунида бўлиб, унда бошдан охиригача нидо (му-аллиф ҳис туйғу ва кечинмаларининг муайян шахс ёки предметга мурожаат тарзида баён этилиши) ва таносуб (маъно жиҳатдан ўзаро яқин сўзларни келтириш) санъатлари етак-чилик қилишини кузатиш мумкин. Дастлаб муғанний (созанда)га хитобан бошланган му-рожаат кўз, тақдир ва ишқ орқали давом этиб, ниҳоят Оллоҳга мурожаат билан якун топа-ди. Матлаъдан маълум бўладики, созанда бир базмда (бу лирик қаҳрамон учун ғам базми) мунгли куй чалиб, ишқ дардидан хастаҳол бўлган ошиқ жисмининг мусиқа асбобларидан торга, қоматининг эса чангдек эгик ҳолатга тушишига сабаб бўлади.

[image: ]Кейинги байтда созанданинг юзи май таъсиридан қизаргани шаробга бўстонафрўз (гул-тожихўроз) гулининг қўшилганлиги билан боғлиқ ҳолда талқин қилинган. Маълумки, гул-тожихўроз қизил рангли ўсимлик бўлиб, ўрта асрларда унинг сояда қуритилган барги дам-ламаси шаробга қўшиб ичилган. Навоий бу ўринда ана шу ҳолатга ишора қиляпти:
Бўлди бўстони узоринг бодадин афрухта, Майни гўё бўстонафрўз ила ранг айладинг.
Созанда ўз куйи билан базмда йиғилганларнинг кўнглини олишга ҳаракат қилдию, ошиқнинг ғундачек нозик кўнглига тугун боғлаб, унинг қайғуси ошишига сабаб бўлди:
Чок этиб эл кўнглин эттинг ғунчадек кўнглум гириҳ Очтинг эл кўнглин агарчи бизни дилтанг айладинг.
Кейинги байтдан бошлаб, мурожаат объекти ўзгаради. Ошиқ кўзга хитоб қилиб, ёрнинг хоки пойини сурмага қиёслагани учун ундан ёзғиради ва бундай ташбиҳни ноўрин деб би-лади: гавҳарни (ёрнинг хоки пойини) қора тупроқ (сурма)га ўхшатиш мумкинми, ахир?
Буки ташбиҳ эттинг, эй кўз, хоки пойин сурмаға, Билки жавҳарни қаро туфроққа ҳамсанг айладинг.

Навбатдаги байтда қазо, яъни тақдирга мурожаат қилиниб, ишқ сирининг юки шунча-лик оғирки, уни кўтариш учун ойни илгак қилиш ҳам, қуёшни қўнғироқ қилиш ҳам фойда бермаслиги айтилади (Бу ўринда Навоий карвондаги (юк кўтаришга мўлжалланган) туя-нинг бўйнидаги қўнғироқни назарда тутади):
Ишқ сирри маҳмилин кўк пили чекмас, эй қазо, Гар ҳилолидин кажак, хуршидидин занг айладинг.

Олтинчи байтда аввалги байтдаги мазмун кучайтирилади: ишқ водийсининг йўли шун-чалик оғирки, уни англашга ақлнинг кучи ожизлик қилади, бу йўлдан ўтмоқчи бўлган йўловчи (солик)нинг оти саркашлиқ қилиб, оқсоқланиб қолади гўё:
Не қатиқ водий экин, ё Раб, санга эй ишқким,
Ақл саркаш тавсанин қўйғач қадам ланг айладинг.

Шу ўринда “Лайли ва Мажнун” достонидаги ишқ водийси таърифи ёдга тушади. Унга кўра, шоир хаёл отида йўлга чиқиб, сайр қилиб юрганида, ишқ водийсига келиб қолади. Шунда от оқсоқланиб, йўлда давом этолмай қолади. Ёмғир, бўрон аралаш момақалдироқ гулдураб, чақин чақади. Чақин ёруғида шоир саксовулдай тахланиб ётган инсон суяклари, ваҳший ҳайвонларни кўради. Бу тун ҳажр туни, бу водий эса ишқ водийси, ваҳший ҳайвон-лар ошиққа хуруж этган бало-офатлар, суяклар эса ишқ қурбонларидан нишона эди.

[image: ]халос этишини ёлборади, зеро бу савдо уни ишқ дардидан бегона олам аҳли орасида шарм-
сор айлади:

Қил Навоийни вужуди нангидин, ё Раб, халос, Чун вужудин барча олам аҳлиға нанг айладинг.

Ғазал рус тилига мутаржим Е.Аксельрод томонидан ўгирилган. Таржимада аслият ҳа-жми (етти байт), ғазалга хос қофияланиш тизими, радифнинг сақланганлиги унинг шаклий муваффақиятини таъминлаган. Мазмунда ҳам мутаржим асосан муаллиф фикрларига ҳа-моҳангликни беришга интилган. Баъзи ўринларда, хусусан, 5-байт таржимасида аслият мазмунидан бир оз четга чиқиш кузатилса-да, умумий ҳолатда таржимон рус китобхони-нинг Алишер Навоий ғазалидаги мазмун-моҳиятдан муайян маънода баҳраманд бўлишига эриша олган.

КЕЛГУСИ УЛ САРВИ СИЙМИНБАР...

Келгуси ул сарви сийминбар гули серобдек
Ким, танимда ҳар замон титрар кўнгул сиймобдек.
Ваҳ, не янглиғ ахтари саъд эрдиким, қилғач тулуъ Тун кеча кўзум ёрутти меҳри олам тобдек.
Қучқамен белин камар занжир илан деб бўлди хам Нотавон жисмим муталло айлаган қуллобдек.
Сажда ул чобуксувор оллинда андин айларам Ким, оёғи узра нақше кўрмишам меҳробдек.
Ақл саррофи лабинг рангину нозук сўз била Топти гулгун ришта ўткарган ақиқи нобдек.
Силк этак зарришта бирла гул тўқулған жинсдин Ким, эмас тори чубулған васлалиғ мошобдек.
Кўр Навоий маснадин ишқ ичраким, гулхан аро Шуъла олтойиу куллардур анга синжобдек.
(“Ғаройиб ус-сиғар”, 325-ғазал)

Луғат:
Сийминбар – бадани кумушдек оппоқ
Ахтари саъд – бахт юлдузи
Тулуъ – чиқиш, кўриниш (Қуёш ва ойга нисбатан)

[image: ]Хам – эгилган
Чобуксувор – от минган, чавандоз Муталло – олтин суви юргизилган, зарҳал Қуллоб – чангак, илгак
Сарроф – пул алмаштирувчи Гулгун – гул рангидаги, қизил Ноб – соф, сара
Ақиқ – қизил рангли қимматбаҳо тош
Чубулған – чириган
Васлалиғ – ямоқли
Мошоб – жундан тўқилган уст кийим Олтойи – сариқ рангдаги мўйна Синжоб – олмахон мўйнаси
Байтларнинг насрий баёни:
1. Сарвиқомат ёрим тоза очилган гулдек мен томон келяпти; буни билгач, кўнглим тана-мнинг ичида симобдек титрай бошлади.
2. Э воҳ, бу қандай бахт юлдузи эканки, нур тарата бошлагач, ярим кечада кўзимни қуёш-дек равшан этди.
3. Камар боғлаган белидан қучаман десам, жисмим тилла суви юргизилган илгакдек эги-либ қолди.
4. Бу чавандознинг олдида сажда қилишимнинг боиси шуки, кўзимга отининг тақасидан ўзга меҳроб кўринмаяпти.
5. Сарроф (пул алмаштирувчи)лардек қимматли нарсаларнинг харидори бўлган ақлим қизил лабларингу ширин сўзларингни қизил ипга тизилган соф ақиққа ўхшатди.
6. Зар иплар билан гул солинган матоҳлардан этагингни силкигин, чунки улар дарве-шларнинг жундан тўқилган чириган ва ямоқли кийимичалик ҳам эмас.
7. Ишқ ичра Навоийнинг мартабасини кўрки, ишқ ўтининг шуъласи унга олтойи мўйна-си, куллари эса олмахон мўйнасидек ҳузур бахш этмоқда.
Ғазалнинг умумий маъно-моҳияти
Алишер Навоийнинг ушбу ғазали ишқий мавзуда бўлиб, висол онларини интизор ку-таётган ошиқнинг туйғу ва кечинмалари тасвиридан иборат. Матлаъда келтирилишича, ёрнинг келишини билган ошиқнинг юраги симобдек титрай бошлайди. Маълумки, симоб табиий ҳолатда суюқлик шаклидаги металл бўлиб, кундалик ҳаётда асосан ҳарорат ўлча-гич таркибида қўлланилади. Навоийнинг жисм ичидаги кўнгилнинг ҳаяжондан титраши-ни симобга ўхшатиши аждодларимизнинг ўрта асрлардаёқ симобнинг ушбу хусусиятидан кенг фойдаланганликларини билдиради. Байтда ёрга нисбатан сийминбар (кумушбадан) таърифининг қўлланилиши ҳам тасодифий бўлмай, бу симобнинг кумуш рангда бўлиши билан боғлиқдир:
Келгуси ул сарви сийминбар гули серобдек
Ким, танимда ҳар замон титрар кўнгул сиймобдек.

[image: ]бошлагач, ярим кечада ошиқнинг кўзини қуёшдек равшан этади. Бир қарашда тунни қуёш
ёритишида мантиқ бузилгандек, лекин ошиқ ёр ташрифидан шундай бахтиёрки, унинг таърифида қуёшдан юксакроқ ташбиҳ тополмайди.
Ваҳ, не янглиғ ахтари саъд эрдиким, қилғач тулуъ Тун кеча кўзум ёрутти меҳри олам тобдек.

Ошиқнинг ҳижрондан зада бўлган жисми шундай хастаҳолки, у ёрининг камар боғлаган белидан қучмоқчи эди, лекин нотавон жисми тилла суви юргизилган илгакдек эгилиб қол-ди. Маълумки, олтин юқори ҳароратда эритилганда, турли шаклга кириши мумкин ва бу ўринда шоир олтин ташбиҳидан фойдаланганда, бир томондан, ошиқнинг ишқ ҳароратида эгилган жисмини тасвирласа, иккинчи томондан ёрнинг белидаги олтин камарга ишора қилади:
Қучқамен белин камар занжир илан деб бўлди хам Нотавон жисмим муталло айлаган қуллобдек.

Навбатдаги байтда фикр мантиқан давом этади: ошиқнинг эгилган қомати сажда қила-ётган инсонни эслатади ва шоир бунга шундай изоҳ беради: от минган ёримнинг олдида сажда қилишимнинг боиси шуки, кўзимга отининг тақаси меҳроб бўлиб кўриняпти. Илгак, тақа ва меҳробдаги шаклан ўзаро ўхшашлик шоир бадиий тахайюлининг юксаклигидан дарак беради.
Сажда ул чобуксувор оллинда андин айларам Ким, оёғи узра нақше кўрмишам меҳробдек.

Кейинги байтда ёр тасвири давом этади. Ёрнинг қизил лабларию ширин сўзлари қизил ипга тизилган соф, сара ақиқ (қимматбаҳо тош)га ўхшатилар экан, бир қарашда мақсад фақат ёр гўзаллигини тараннум этишдек тасаввур уйғонади. Аслида бу ва аввалги байт-ларнинг ботиний маъноларига эътибор қаратсак, уларда қўлланилаётган “бел”, “лаб” каби тимсоллар тсаввуфий маъно ташиётганига гувоҳ бўламиз. Н.Комиловнинг “Тасаввуф” ном-ли китобида ёзилишича, Алишер Навоий ижодида бел деганда комил инсон хаёлини, лаб деганда пирнинг сўзини, илоҳий файзни англаш орқали солик, яъни тариқат йўлидаги мусофир гавдалантирилади. Демак, ғазалда лирик қаҳрамоннинг пири комил суҳбатига, илоҳий файзга эришган онлари тасвирланган деб ҳам айтиш мумкин.
Мақтаъдан аввалги байтда анъанавий тарзда мавъиза мазмунидаги фикр келтирила-ди, яъни Навоий иккинчи шахсга ( китобхонга ёки барчага) мурожаат қилиш орқали ўзига хитоб қилиб, шундай дейди: Зар иплар билан гул солинган матолардан этагингни силки-гин, чунки улар дарвешларнинг жундан тўқилган ямоқли кийимичалик эмас. Бир қарашда фақат зоҳиран фарқланаётган икки тушунча (зарбофт мато ва жундан тўқилган кийим) за-мирида Навоий ўзининг ёшлик лирикасида мурожаат қилган мавзуси – шоҳ ва дарвеш зид-диятига яна қайтади. Навоийнинг эстетик идеали бўлган дарвеш Ўзини Ҳақ йўлига бағи-шлаб, бу дунёдан юз ўгирган; бойлик, олтин-жавоҳирга беписанд қараб, илоҳий маърифат-

[image: ]бадиий маҳорати яна шунда намоён бўладики, у айнан кийим билан боғлиқ ўринда “силк
этак” деган иборани қўллаяпти ва бу билан байтнинг лисоний жозибасини оширяпти.
Мақтаъда Навоий ўзининг ишқ йўлида эришган мартабасини фахрия йўли билан шун-дай баён этади:
Кўр Навоий маснадин ишқ ичраким, гулхан аро Шуъла олтойиу куллардур анга синжобдек.

Яъни ишқ ичра Навоийнинг мартабасини кўрки, ишқ ўтининг шуъласи унга олтойи мўйнаси, куллари эса олмахон мўйнасидек ҳузур бахш этмоқда. Маълумки, олтойи Олтой тулкисининг терисидан ишланган пўстин, синжоб эса силовсин ёки мўйи ўсиқ олмахон те-рисидан тикилган устки кийим бўлиб, қиш кунларида совуқнинг заҳридан сақланиш учун кийилган. Навоий ўзида ишқ ҳароратидан пайдо бўлган ўтни синжоб ва олтойига нисбат бериш орқали ўзининг ишқдаги мартабасига ишора қилади.


НЕ ЛУТФ ЭДИКИ...

Не лутф эдики, мени нома бирла ёд эттинг, Не нома эрдики, ғамгин кўнгулни шод эттинг.
Тилим қалам тилидек шукрдин эрур ожиз, Бу нома бирлаки бу нотавонни ёд эттинг.
Ўқурда оқти ёшим ихтиёрсиз, гўйиё
Ки, ҳажр дудасидин номаға мидод эттинг.
Етурди жисмима руҳ, эй қуёш, магарки
Масиҳ муаллим эрди дамеким ани савод эттинг.
Жавоҳиреки йибординг бу номуродинг учун, Кўнгул харобасини махзани мурод эттинг.
Не суд, бўлса амал номаси қора гар худ Отинг нишон уза Жамшид ё Қубод эттинг.
Навоий, жисминга руҳ ул қуёш ҳадиси эмиш, Масиҳ нутқиға йўқ ерда эътиқод эттинг.
(“Ғаройиб ус-сиғар”, 353-ғазал)

Луғат:
Лутф – иноят, меҳрибонлик, марҳамат, шафқат
Ҳажр – ҳижрон, айрилиқ

[image: ]Мидод – сиёҳ
Махзан – хазина
Суд – фойда
Нишон – белги, аломат; тамға, из; хат, мактуб
Худ – ўзи, ўзича
Ҳадис – сўз

Байтларнинг насрий баёни:
1. Сен томонингдан бу қандай марҳамат бўлдики, мактуб битиб, мени эсга олдинг, бу қандай нома эдики, у билан ғамгин кўнглимни шод этдинг.
2. Тилим сенинг шукрингни айтишда қаламнинг тилидек ожиз қолди, негаки мактуб орқали бу бечоранинг номини ёд этдинг.
3. Мактубингни ўқиётганимда кўз ёшим беихтиёр оқди, назаримда мактубда сиёҳ ўрни-га ҳижрон қурумидан фойдаландинг.
4. Эй қуёшим, бу мактубни ёзаётганингда Исо Масиҳ сенга устозлик қилдимикан, чунки уни ўқишим билан жисмимга жон кирди.
5. Бу ноумид (ёринг)га гўё жавоҳир юбориб, унинг вайрона қалбини орзу-умидлар хази-насига айлантиргандек бўлдинг.
6. Агар номайи аъмолинг қора бўлса, номингни нишон устига Жамшид ё Қубод деб ёзиш-дан не фойда?
7. Эй Навоий, сенинг жисмингга жон бағишловчи ўша қуёшнинг сўзларидир, сен эса Исо Масиҳнинг нутқига ўринсиз эътиқод этдинг (яъни бунинг сабабчиси Исонинг нутқи деб ўйладинг).

Ғазалнинг умумий маъно-моҳияти
Алишер Навоийнинг ушбу ғазали ишқий мавзуда бўлиб, унда ёрдан мактуб олган ошиқ-нинг шукроналик туйғулари юксак пафос билан тасвирланади. Ошиқ учун ёрнинг уни эслаб, нома битгани чексиз марҳамат ва иноят бўлиб, бу билан ошиқнинг ғамгин қалби чексиз қувончга тўлади:
Не лутф эдики, мени нома бирла ёд эттинг, Не нома эрдики, ғамгин кўнгулни шод эттинг.

Қаламнинг тили забун, боши эгик, ўз туйғуларини қоғоздан бошқага айта олмайди. На-вбатдаги байтда шоир ошиқнинг ҳолатини қаламнинг шоирона тасвири билан қиёслаб, ажойиб поэтик лавҳа яратади:
Тилим қалам тилидек шукрдин эрур ожиз, Бу нома бирлаки бу нотавонни ёд эттинг.

Агар эътибор қаратилса, ушбу байтда радд ул-қофия санъати (матлаъдаги қофияни ға-залнинг кейинги байтларидан бирида такрорлаш) қўлланилаётганлигини кузатиш мум-кин. Шоир матлаънинг биринчи мисрасида қофия бўлиб келаётган «ёд эттинг” бирикмаси-

[image: ]оддий такрордек кўринган бу ҳолат замирида аслида сўзнинг маъно товланишлари намоён
бўлаётганлигини кузатиш мумкин. Биринчи байтдаги “ёд эттинг” қофиясида хотирга ол-моқ, эсга олмоқ тушунчаси умумий ҳолда баён қилинган бўлса, иккинчи байтда энди ушбу тушунча конкрет моҳият касб этади: Бу нома бирлаки бу нотавонни ёд эттинг...
Кўзга тутун иси кирса, у ёшланади. Ёр ўз мактуби учун ҳижроннинг куюндисини сиёҳ қилган чамаси, ошиқ мактубни ўқигани сари кўзи ихтиёрсиз равишда ёшланаверади:
Ўқурда оқти ёшим ихтиёрсиз, гўйиё
Ки, ҳажр дудасидин номаға мидод эттинг.

Ошиқнинг ҳижрондан озурда бўлган жонсиз танасига ёрдан мактуб келгач, жон кирган-дек бўлади ва энди ошиқ ёрга мактуб ёзишда Исо Масиҳ устозлик қилганмикан деб ўйлай бошлайди:
Етурди жисмима руҳ, эй қуёш, магарки
Масиҳ муаллим эрди дамеким ани савод эттинг.

Маълумки, Исо Масиҳ мумтоз адабиётимизда энг кўп қўлланилган бадиий тимсоллардан бўлиб, Алишер Навоий ижодида жон бахш этувчи, тирилтирувчи, қуёшга фанолик рамзи сифатлари билан боғлиқ ҳолда талқин қилинади. Буюк мутафаккирнинг “Тарихи мулуки Ажам” асарида маълумот берилишича, Исо (а.с.) осмоннинг тўртинчи қаватига кўтарилган. Шарқ илми нужумига кўра эса, тўртинчи қават осмонда қуёш жойлашган. Шу маънода ак-сарият ҳолларда Исо Масиҳнинг номи қуёш билан биргаликда тамсил қилинади. Навоий-нинг ушбу байтда ёрга “қуёш” деб мурожаат қилиши тасодифий бўлмай, ана шу ҳолат би-лан боғлиқ. Мазкур фикрларнинг ғазалнинг айнан тўртинчи байтида келтирилаётганлиги ҳам муайян бадиий эстетик функцияга эга.
Мақтаъдан олдинги байтда Навоий бадиий услубининг юксак кўриниши намоён бўлади: лирик чекиниш ва мавъиза йўсинида айтилган фикр ғазалнинг умумий руҳига ҳамоҳанг тарзда янграйди:
Не суд, бўлса амал номаси қора гар худ Отинг нишон уза Жамшид ё Қубод эттинг.

Агар амалларинг номаси (номайи аъмолинг) қора бўлса, номингни ушбу нома устига Жамшид ёки Қубод деб ёзсанг ҳам бефойдадир. Байтда Жамшид ва Қубод исмларининг талмиҳ тарзида келтирилиши тасодифий бўлмай, ушбу шахслар эронийларга мансуб су-лолаларнинг қудратли ҳукмдорларидандир. Улардан Жамшид 700 йил ҳукмронлик қил-ган бўлиб, унинг даврида бирорта ҳам табиий офат юз бермаган, касаллик ва ўлим буткул барҳам топган. Манманликка берилиб кетгани учун тахтига завол етиб, Заҳҳок томонидан ўлдирилган. Қубод эса сосонийлардан бўлиб, Анушервони Одилнинг отаси сифатида ном қолдирган. Кўплаб бинолар қурдирган. Навоий ушбу байтда агар улардек қудратли под-шоҳ бўлсанг ҳам, ёмон амаллар билан номанг юзини қора қилган бўлсанг, охир-оқибат за-лолатга юз тутасан демоқчи.

[image: ]ладики, бу билан бевосита ғазалнинг тўртинчи байтидаги фикрга якун ясагандек бўлади:
Эй Навоий, сенинг жисмингга жон киргазган ул Зотнинг сўзлари эди, сен эса бу жонпарвар-ликни Исонинг нутқидан деб ўйладинг:
Навоий, жисминга руҳ ул қуёш ҳадиси эмиш, Масиҳ нутқиға йўқ ерда эътиқод эттинг.


[bookmark: _TOC_250003]ЁР ЧУН ИСТАРКИ...

Ёр чун истарки, бўлғаймен мудом андин йироқ,
Ул жиҳатдин барча васл истар, мени маҳзун фироқ.
Яхшиларға бас ёмондур ҳолким, ёр оллида Тенгдурур яхши-ёмон, балким ёмонроқ яхшироқ.
Шаҳ ёнин фарзин кеби кажлар мақом этмиш, не тонг, Ростравлар арсадин гар тутсалар рухдек қироқ.
Тоза ҳар ён доғ эмас жисмимда ул юз ишқидин Ким, бу кавкабларға бўлмиш ул қуёшдин эҳтироқ.
Бу йироқлиқдин яқиндур ўлгамен, ваҳ, ёрнинг Истабон ройин бўлуптурмен яқинлиқдин йироқ.
Маҳжабинлардин сияҳдиллик не тонг, ойким анинг Ботинин кўрсанг қорадур, гар кўрунур зоҳир оқ.
Кўп Ҳижоз оҳанги тузма ёр ила бўл барча вақт, Эй Навоий, гар Ажам бўлсун мақоминг, гар Ироқ.
(“Ғаройиб ус-сиғар”, 317-ғазал)

Луғат:
Маҳзун – ғамгин, хафа
Фарзин – шахмат донаси.
Каж – эгри, маж.: фирибгар кимса.
Рострав – тўғри йўлда юрувчи, солиҳ киши.
Арса – майдон; шахмат тахтаси. Не тонг – ажабланарли эмас Рух – шахмат донаси.
Қироқ – чет, чекка.
Кавкаб – юлдуз.
Эҳтироқ – куйиш.

[image: ]Маҳжабин – ойюзли гўзал.
Сияҳдиллик – кўнгли қоралик.

Байтларнинг насрий баёни:
1. Ёр мен ундан доим йироқ бўлишимни истайди, шу сабабли барча унинг висолини ис-таса ҳам, мен фироқ талабидаман (Ёки ёрнинг талабини бажариб ундан йироқ турганимни кўрган барча бу ҳолдан фойдаланиб, унинг васлини тилайдилар).
2. Ёр олдида яхши-ёмоннинг барчаси тенг, ҳатто ёмонлар яхшироқ саналганлиги учун яхшиларнинг аҳволи жуда ёмондир.
3. Шахмат тахтасида фарзин каби эгри йўлда юрувчилар шоҳ ёнида макон тутгани са-бабли, тўғри кишилар рух каби ўзини четга олиши ажабланарли эмас.
4. Қуёшдек нурли чеҳра ишқидан жисмимда ҳар ёнда доғлар эмас, балки бу юлдузлар-нинг Қуёш тафтидан куйиб қолгандан кейинги ҳолатидир.
5. Бу айрилиқдан ўлим топишим аниқ, чунки ёрнинг кўнглига қараб, яқинлик истагидан йироқ бўлибман.
6. Ой юзли гўзалларнинг кўнгли қора бўлса, ажабланманг, чунки ой ҳам бир қарашда ёруғ кўринса-да, лекин унинг ботини (ички томони) қорадир.
7. Эй Навоий, Ҳижоз хаёлида кўп машғул бўлмай, мақоминг Ажам ёки Ироқ бўлса ҳам, ҳамиша ёр билан бўлгил.

Ғазалнинг умумий маъно-моҳияти
Ушбу ғазал зоҳиран ёрдан шикоят, ботинан эса буюк мутафаккирнинг олам ва одам, яшашдан мурод, умрнинг мазмуни билан боғлиқ фалсафий қарашлари акс этган изҳорно-масидир.
Лирик қаҳрамоннинг ёри мудом унинг йироқда бўлишини истайди, шу сабаб бошқа васл тиловчилардан фарқли равишда у фироқ, яъни айрилиқни маъқул кўришга мажбур, зеро ишқ одобига кўра, маъшуқнинг талаби ошиқ учун қонундир:

Ёр чун истарки, бўлғаймен мудом андин йироқ,
Ул жиҳатдин барча васл истар, мени маҳзун фироқ.

Кейинги байтда ишқ одобининг яна бир қирраси намоён бўлади: маъшуқанинг тала-би, истаги муҳокама қилинмайди, гарчи у яхшиларни ноҳақ ранжитиб, ёмонларга илтифот кўрсатаётган бўлса-да:

Яхшиларға бас ёмондур ҳолким, ёр оллида Тенгдурур яхши-ёмон, балким ёмонроқ яхшироқ.

Ботинан байтни қуйидагича талқин қилиш ҳам мумкин: Яратганнинг лутфи олдида барча инсонлар тенгдирлар, агар У истаса, ёмонларни тўғри йўлга солиши, гуноҳкорга лут-фу иноят кўрсатиши мумкин. “Ҳайрат-ул аброр”да шундай мисралар бор:

[image: ](Эътибор қаратилса, ғазалдаги ёр тушунчасининг маъновий қатламалари байтма-байт кенгайиб бораётганлигини сезиш қийин эмас).
Учинчи байт устоз навоийшунос А.Ҳайитметов таъбири билан айтганда, лирик чекиниш тарзида бўлиб, мазмун ва услуб жиҳатидан ғазал таркибидаги бошқа байтлардан ажралиб туради. Байтда аввалги ёки кейинги байтлардаги тасвир усулидан фарқ қилиб, умумлаш-ган ибратомуз хулоса мавжудлигига гувоҳ бўламиз:
Шаҳ ёнин фарзин кеби кажлар мақом этмиш, не тонг, Ростравлар арсадин гар тутсалар рухдек қироқ.

Буюк мутафаккир шатранж доналарининг тахта устидаги жойлашув тартибини келти-риш воситасида бу олам ва ундаги тартиботларни баён қилади, кажрав вазирлар дастидан тўғри ва ҳалол кимсалар ҳар доим эътибордан йироқда яшашга маҳкум эканликларини ёки аксинча тўғри фикрловчи кишилар сарой ва ундаги яшаш тарзини ёқтирмаганлари са-баблишоҳ ёнида фарзин каби эгри йўлда юрувчилар макон тутганлигини афсус ва надомат билан таъкидлаб ўтади.
Кейинги байтда яна шарҳи ҳол мазмунига қайтилади. Шоир ул ёр юзидан айрилиқ ту-файли жисмида пайдо бўлган доғларни китобхон назаридан четга олиб, булар доғ эмас, балки юлдуз сиртида қуёшнинг тафтидан пайдо бўлган куйинди изларидир дер экан, ҳус-ни таълил санъатининг бетакрор намунасини яратади:
Тоза ҳар ён доғ эмас жисмимда ул юз ишқидин Ким, бу кавкабларға бўлмиш ул қуёшдин эҳтироқ.

Навбатдаги байтда ошиқ айрилиқ туфайли шундай ҳолга келадики, энди унинг ўлими яқин, яъни муқаррардир:
Бу йироқлиқдин яқиндур ўлгамен, ваҳ, ёрнинг Истабон ройин бўлуптурмен яқинлиқдин йироқ.

Байтда “йироқлиқдин яқин” ва “яқинлиқдин йироқ” деган бирикмалар воситасида тар-ди акс (тескари қилиб такрорлаш) санъати вужудга келтирилган. Шоирнинг маҳорати шундаки, тарди акс санъати яна бир сўз ўйини – тажнис (шаклдош сўзларга асосланган санъат) билан уйғунлик касб этган, яъни биринчи мисрадаги “яқин” сўзи “аниқ”, “муқар-рар” маъноларини англатса, иккинчи бирикмадаги яқин ўз маъносида, яъни “яқинлик” маъносида қўлланилган.
Мақтаъдан олдинги байт яна бир ҳаётий умумлашманинг бадиий ифодасини ўзида акс эттиради:
Маҳжабинлардин сияҳдиллик не тонг, ойким анинг Ботинин кўрсанг қорадур, гар кўрунур зоҳир оқ.

[image: ]ёруғ кўринса-да, лекин унинг ботини (ички томони) қорадир.
Мақтаъда географик номлар бир вақтнинг ўзида куй номлари билан ҳамоҳанглик касб этиши натижасида ийҳом санъати вужудга келтирилганки, бу шоирнинг бошқа ғазал-ларида ҳам кузатиладиган ҳолатдир. Маълумки, Ҳижоз Ҳозирги Саудия Арабистонидаги воҳа, жой номи бўлиб, Арабистон ярим оролининг Қизил денгиз бўйидаги ғарбий қисми, Макка ва Мадина шаҳарлари жойлашган ҳудудни англатади. Бунда шоир ўзига мурожаат қилар экан, байтда айнан “Ҳижоз оҳанги тузма” деб айтилиши тасодифан бўлмасдан, ёр, яъни Оллоҳни ёд олиш учун Ҳижоз сари бориш шарт эмас, Ажамда бўлсанг ҳам, Ироқда бўлсанг Унинг хаёли билан яшашинг кифоядир деган фикрни илгари суради.

Кўп Ҳижоз оҳанги тузма ёр ила бўл барча вақт, Эй Навоий, гар Ажам бўлсун мақоминг, гар Ироқ.


[bookmark: _TOC_250002]ҚОН ЁШИМ СОРИҒ ЮЗ УЗРА...

Қон ёшим сориғ юз узра ошкор этти фироқ, Заъфаронзоримни ғамдин лолазор этти фироқ.

То фироқ уйига кирдим, ваҳки, ашкимдин эди, Гарчи юз гавҳар, аёғимға нисор этти фироқ.

Дам-бадам оҳим чекарга сабр ила тоқатни ақл Ихтиёр этти, вале беихтиёр этти фироқ.

Жон талошур элни марг андоқки айлар музтариб Лабларинг истар кўнгулни беқарор этти фироқ.

Деб эдук ишқ андуҳидин ҳар дам афғон қилмали, Ваҳки, бу даъвода бизни шармсор этти фироқ.

Кет фараҳким, ғамни, меҳнат тошин олиб, кўнглума Юз туман мисмор бирла устувор этти фироқ.

Эй Навоий, васл аро бўлғайки, боқиб кулгамен Доғларниким кўнгулга ёдгор этти фироқ.

Демангиз нетти фироқ охирки бўлдунг душмани, Манъи васли хусрави Жам иқтидор этти фироқ.

(“Ғаройиб ус-сиғар”, 315-ғазал)

[image: ]Заъфаронзор – заъфарон экилган жой; маж.: ошиқнинг сарғайған юзи.
Нисор этмоқ – сочиш (кишига эҳтиром маъносида унинг бошидан бирор нарса (гул, танга, гавҳар) сочиш); сочқи.
Марг – ажал, ўлим.
Музтариб – талвасага тушиш, изтиробга тушиш.
Афғон – фиғон, оҳ-фарёд.
Фараҳ – шодлик.
Меҳнат – машаққат, қийинчилик, ғам
Туман – юз минг Мисмор – мих, қозиқ. Нетти – нима қилди Хусрав – подшоҳ

Ғазалнинг насрий баёни
1. Фироқ сарғайган юзим устидаги қонли кўз ёшимни ошкор қилди, заъфаронлар ўсган чеҳрамни ғамдан лолазорга айлантирди.
2. Фироқ уйига кирган эдим, э воҳки, фироқ кўз ёшим туфайли пайдо бўлган юзлаб гавҳарни оёғим остига сочқи қилиб тўкди.
3. Ақл ҳар замон оҳ чекавериб, охир-оқибат сабр-тоқатни ихтиёр этган эди, лекин фироқ уни ихтиёридан жудо қилди.
4. Ўлим жон талвасаси вақтида одамларни қандай изтиробга солса, фироқ лабларинг истагида бўлган кўнгилни шундай ҳолатга солди.
5. Ишқ ғуссасидан ҳар лаҳза дод-фарёд қилмаймиз, деб айтгандик, лекин э воҳки, фироқ бу даъвода ҳам бизни шарманда қилди.
6. Эй шодлик, кет, чунки фироқ машаққат тоши билан кўнглимга ғамни юз мингта мих билан қоқиб қўйди.
7. Эй Навоий, ҳали шундай замонлар келадики, висолга етишиб, айрилиқдан ёдгор бўл-ган кўнгил доғларига боқиб куламан.
8. Охир-оқибат сенинг душманингга айланган фироқ сенга нима қилди, деб сўраманг, зеро фироқ Жамшиддек қудратли подшоҳнинг висолига тўсқинлик қилди.

Ғазалнинг умумий мазмун-моҳияти:
Мазкур ғазал мумтоз адабиётимизда кенг тарқалган мотивлардан бири – фироқ мав-зусига бағишланган. Ғазалда “фироқ” сўзининг радиф сифатида олиниши шоирнинг ушбу мотивга алоҳида ёндашганлигини кўрсатади.
Матлаъдаёқ кучли муболағавий тасвирга гувоҳ бўламиз. Ошиқнинг юзи ҳижрону алам туфайли заъфарон (сариқ) тусга кирган, фироқ шиддати ҳаддан ошгач, ошиқ сариқ юзи узра қонли кўз ёш тўка бошлайди, бу кўз ёшлар ҳатто унинг заъфарон ўсгандек тасаввур қолдирувчи сариқ юзини лолазорга айлантиради. Маълумки, заъфарон сариқ тус берувчи хушбўй ўсимлик бўлиб, мумтоз адабиётимизда одатда ошиқнинг ғамдан сарғайган юзи-га нисбат берилади. Бу ўринда шоир заъфаронзорнинг лолазорга айланиши билан боғлиқ ташбиҳдан фойдаланяптики, бу фироқнинг таъсир кучини кўрсатишда бетакрор бадиий восита сифатида хизмат қилган.

[image: ]Кейинги байтда тасвир янада қизиқарли тус олади: ғазалнинг лирик қаҳрамони фи-роқнинг уйига кирган эди, унинг кўз ёшларидан пайдо бўлган юзлаб гавҳарларни фироқ ошиқнинг оёғи остига тўкиб, гўё унга эҳтиром кўрсатди (Фироқнинг усталигини қарангки, унинг уйига ташриф буюрган меҳмон учун сочқини ҳам ошиқнинг ўзидан олиб, яна унинг ўзига фидо қиляпти). Байтда қўлланган ташхис (жонлантириш) санъати китобхон кўз ол-дида манзаранинг янада жонли чиқишини таъминлаган:

То фироқ уйига кирдим, ваҳки, ашкимдин эди, Гарчи юз гавҳар, аёғимға нисор этти фироқ.

Навбатдаги байтда тасвирланишича, ақл ниҳоят тақдирига тан бериб, сабр ва тоқатни ихтиёр қилмоқчи эди, лекин фироқ яна уни бу ҳолатидан беихтиёр қилиб, ўз измига солди:

Дам-бадам оҳим чекарга сабр ила тоқатни ақл Ихтиёр этти, вале беихтиёр этти фироқ.

Мумтоз адабиётдаги ташбиҳга кўра, ёрнинг лаби – оби кавсар ва ошиқ бу лаблардан оби ҳаёт, яъни жон топмоқчи. Лекин фироқ бунга йўл бермаяпти. Бу худди жон талвасасида ётган кишининг ўлим билан олишувига ўхшайди.

Жон талошур элни марг андоқки айлар музтариб Лабларинг истар кўнгулни беқарор этти фироқ.

Кейинги байтларда тадрижийлик яна давом этади. Ошиқ бир вақтлар “биз ишқ изтиро-блари ичра собитмиз, яъни ишқ ғами бизни оҳу фиғон қилишга мажбур қилолмайди” деб иддао қилган эди, лекин фироқ шиддати бу даъвони пучга чиқарди, яъни ошиқни эл ичра шармсор қилди:

Деб эдук ишқ андуҳидин ҳар дам афғон қилмали, Ваҳки, бу даъвода бизни шармсор этти фироқ.

Фироқ ғами шундай ортдики, энди ошиқ учун шодлик ва хурсандчиликдан ному нишон қолмади, чунки фироқ ғам тошини олиб, кўнгилнинг устига юз мингта мих билан ғамни шундай қоқиб қўйдики, энди бу кўнгилга шодлигу хурсандчилик сиғмайди. Яна ташхис санъати воситасида фироқнинг жонлантирилиши китобхон кўз ўнгида ажойиб бир лавҳа-ни гавдалантиради.
Фироқдан ёзғириш кайфияти устувор бўлган ғазал мазмуни мақтаъга келганда бирдан бошқача тус олади: шоир ўз-ўзига мурожаат қилиб, тез орада фироқ чекиниб, висол усту-вор бўладиган кунлар келишини, шунда кўнгилда фироқ аламидан қолган доғларни ёдгор-лик сифатида кулиб эслашини умидворлик билан таъкидлайди:

[image: ]Бу умидворлик ҳисси ғазалнинг сўнгги байтига келганда реал воқелик билан уйғун-лашади. Яъни ушбу ғазал унинг лирик қаҳрамони ўзи учун беҳад азиз бўлган киши (ёри, дўсти ёхуд замона ҳукмдори)дан айрилиқда эканлигида ёзилган бўлиб, шоир тез орада у билан дийдорлашувига ишонади. Зеро, байтда айтилишича, фироқ шоирга душманлик қи-либ, маълум муддат унинг Жамшиддек қудратли подшоҳ васлидан баҳраманд бўлишига тўсқинлик қилди:
Демангиз нетти фироқ охирки бўлдунг душмани, Манъи васли хусрави Жам иқтидор этти фироқ.
Ғазалнинг шоир ихлосмандлари томонидан тартиб берилган “Оққуюнли мухлислар де-вони”дан ўрин олганлиги (мазкур девон 1471 йилда тузилган), кейинчалик ўзининг илк расмий девони “Бадойиъ ул-бидоя”га киритилганлигини ҳисобга олсак, унинг 1471 йил-дан аввалроқ, эҳтимол шоир Самарқандда яшаган даврларида яратилганлиги билан боғ-лиқ тахминни вужудга келтиради.
Ғазал рус тилига А.Сендик томонидан таржима қилинган. Ғазалга хос қофияланиш тизи-ми ва радиф (“разлука”)нинг сақланиши таржиманинг шаклий муваффақиятини таъмин-лаган. Баъзи байтлар (4-, 5-байтлар)даги ноқисликларни ҳисобга олмаганда, мазмунда ҳам асл матнга анча яқинлашиш бор. Таржима аслият ҳажми (8 байт) доирасида амалга оши-рилган, фақат унда еттинчи ва саккизинчи байтлар ўрни алмаштирилган. Бу тасодифий эмас, зеро анъанавий ғазаллардан фарқли ўлароқ, ушбу ғазалда тахаллус охиридан аввал-ги байтда келтирилган. Бундай ҳолат Алишер Навоий ғазалларида оз бўлса-да (2600 ғазал-дан 10 тачасида) учраб туради. Ушбу ҳолдан бехабар мутаржим таржимада гўё бу “хато”ни тузатган бўлиб, байтлар ўрнини алмаштиргандир, эҳтимол.


[bookmark: _TOC_250001]УНУТМОҒИЛКИ ТО ҲАЖР ЭТТИ...

Унутмоғилки то ҳажр этти бедод, Мени бир нома бирла қилмадинг ёд.
Кўнгул ёд этмасингдин бўлса ғамгин, Вале руҳум эрур ёдинг била шод.
Бузуғ жисмим уйин йиқти фироқинг, Бу уйда кўп бузуғлуғ қилди бунёд.
Қул ўлди сарв то гулгашт этарга Қадинг базми тарабдин кўпти озод.
Мени гаҳ дашту гаҳ тоғ узра кўрган Тирилмиш соғинур Мажнуну Фарҳод.

[image: ]Навоий телба бўлған чоғда кўрди, Парий бирла ани соғинди ҳамзод.

(“Ғаройиб ус-сиғар”, 126-ғазал)

Луғат
Бедод – жабр ситам, зулм
Гулгашт – гул сайри, гул сайли
Тараб – хурсандлик, шодлик, айшу ишрат
Қўпмоқ – ўрнидан турмоқ, тик турмоқ
Соғинмоқ – бу ўринда: ҳисобламоқ, ўйламоқ, гумон қилмоқ
Маъмур – обод, хурсанд
Давр – давра, улфатлар давраси
Ҳамзод – туғишган, қариндош

Ғазалнинг насрий баёни
1. Шуни унутмагилки, ҳижрон кўп жабр-ситам етказди, сен мени бир нома билан ёд ай-ламадинг.
2. Кўнгил мени ёд этмаганингдан ғамгин бўлса-да, лекин руҳим сенинг хаёлинг билан шоддир.
3. Сенинг фироқинг бузилган жисмим уйини қулатди, айрилиқ бу уйда яна кўп вайрона-гарчиликларни амалга оширди.
4. Шодлик базмидан гул сайрига чиққан пайтингда сенинг келишган қоматингни кўрган сарв унга қул бўлишни истади.
5. Мени гоҳ даштда, гоҳ тоғ устида кўрганлар Фарҳод билан Мажнун тирилибди, деб гу-мон қилдилар.
6. Кўнгилни май билан обод қил, зеро улфатлар даврасидаги мастлик хумори уни тинч қўймайди.
7. Навоий уни телба ҳолида кўргач, ёрни парининг синглиси (туғишгани) бўлса керак, деб ўйлади.

Ушбу ғазал Алишер Навоийнинг ишқий мавзудаги ғазалларидан бўлиб, унда ҳижрон мотиви етакчилик қилади. Ғазалда мураккаб тимсоллару рамзларни учратмаймиз, унда ошиқнинг самимий дил изҳорларию қалб кечинмалари енгил ва равон оҳангда ифодалан-ган. Матлаъдаёқ лирик қаҳрамон айрилиқдан шикоят қилиб, узоқ вақтлардан бери уни ёри бир мактуб билан ёд этмаганлигидан ёзғиради:

Унутмоғилки то ҳажр этти бедод, Мени бир нома бирла қилмадинг ёд.

[image: ]налик туйғулари эгаллайди. Зеро, Навоийнинг “Маҳбуб ул-қулуб” асарида келтирилиши-
ча, ишқнинг уч даражаси бўлиб, унинг хослар ишқи деб тасниф қилинган иккинчи турида ошиқ учун ёрнинг хаёли ҳам кифоядир:
Кўнгул ёд этмасингдин бўлса ғамгин, Вале руҳум эрур ёдинг била шод.

Шу ўринда “Маҳбуб ул-қулуб” асарида келтирилган бир ҳикоятни эслаб ўтиш жоиз. Унга кўра, бир куни Мажнуннинг ишқ ўти ҳижрон туфайли аланга олади ва заиф баданини бу ўтнинг ҳарорати куйдиради. Табиблар турли хил муолажалар қиладилар, фойда бермай-ди: беморнинг касали кучайиб, иситмаси пасаймайди. Шунда Лайлига хабар берадилар. Лайли Мажнунинг бетоблигини эшитиб, паришон бўлиб, ўз девонасининг ҳолини билиш учун мактуб ёзади. Бу мактубни Мажнунга етказганларида, унда жон асари қолмаган эди. Иттифоқо, Лайлининг номасини ўқиётганларида бемор эшитаётганини ва таъсирланаёт-ганини сезадилар. Ҳар гал нома қайта ўқилганда, унга жон киргандек бўлади. Бемор сиҳат топиб тузалгунча, хатни такрор ўқиб турадилар. У соғайгач, ёрининг мактубини тумор қи-либ бўйнига тақиб олади.
Ҳикоятдан кўринадики, ёрнинг зикри ошиқ учун даво ва малҳамдир.
Кейинги байтда ҳам ошиқнинг ишқ дарди туфайли азобланган жисми тасвири давом этади.
Бузуғ жисмим уйин йиқти фироқинг, Бу уйда кўп бузуғлуғ қилди бунёд.

Ёр шундай гўзал ва хушқоматки, ногоҳ уни базмда кўриб қолган сарв ҳам унинг қаддига қул бўлишни орзу қилади:
Қул ўлди сарв то гулгашт этарга Қадинг базми тарабдин қўпти озод.

Маълумки, сарв мумтоз адабиётда кенг қўлланилган тимсоллардан бўлиб, унинг сарви озод деган тури шох-шаббасиз, тик ўсади ва ёрнинг тик қоматига нисбат берилади. Байт-дан англашилишича, ёрнинг гўзал қомати нафақат ошиқни, балки бўстондаги сарвни ҳам ўзига мафтун этган.
Ошиқ ишқ йўлида шундай бетоқат ва бесабрки, гоҳ даштни, гоҳ тоғни макон тутади. Уни ногаҳон кўриб қолган эл Мажнун билан Фарҳод тирилиб келибди деб ўйлайдилар:
Мени гаҳ дашту гаҳ тоғ узра кўрган Тирилмиш соғинур Мажнуну Фарҳод.

Мақтаъдан олдинги байт риндона характерда бўлиб, унда шоир улфатлар даврасидаги базмдан пайдо бўлган хуморни фақат мастлик билан ёзиш мумкин, деб таъкидлар экан, кўнгилни фақат май билан обод қилишга ундайди.

[image: ]Зоҳиран гўё май тарғибига бағишланган ушбу байт ботинан чуқур орифона мазмунни ўзида акс эттиради: илоҳий маърифатга чанқоқ солик фақат иймону маърифатни қалбга жойласагина, унинг ташналиги қониши, кўнгли обод бўлиши мумкин.
Мақтаъда мумтоз адабиётдаги ёрни парига нисбат бериш билан боғлиқ ташбиҳ бета-крор тарзда баён қилинган, яъни ошиқ ишқ йўлида телба бўлар даражага етгач, ёрни пари-нинг туғишган қариндоши деб ўйлайди, зеро қадимий тасаввурларга кўра, парилар олов-дан яратилган мавжудот бўлиб, уларни оддий кўз билан кўришнинг имкони йўқ. Парилар ўз гўзалликлари билан одамларни мафтун этиб, ақлдан оздирадилар. Улар турли шакл ва қиёфаларга кириш имконига эга бўлиб, кўпинча соҳибжамол қиз қиёфасида намоён бўла-дилар. Бу ўринда Навоий париларнинг ана шу хусусиятларини назарда тутади.
Навоий телба бўлған чоғда кўрди, Парий бирла ани соғинди ҳамзод.


МЕҲНАТ ЎТИДИН...

Меҳнат ўтидин ёруқтур ҳар тараф кошонамиз, Бўлди гўё аждаҳо коми бизинг вайронамиз.
Тойири васл учти ашким донасидин ваҳм этиб, Қушқа, ваҳким, рам берур толиъ йўқидин донамиз.
Ул чароғи ҳусн вайрон кулбани ёрутқали
Меҳр шамъин ёрутуптур ҳар куюк парвонамиз.
Бўлди ошиқ ақл ила ҳазл айлабон вола кўнгул, Ўтқа тушти ўйнай-ўйнай кул била девонамиз.
Эл тилидин уйқу ўчмиштур кўзумдин гўйиё Ким, эрур бахт уйқусининг боиси афсонамиз.
Ўлтурай бир май била деб, тиргузурсен, соқиё, Оби ҳайвон бирла гўёким тўлар паймонамиз.
Муршидеким, қилса иршоди фано, биллаҳ анга Бу вужуди оразидин ўзга йўқ шукронамиз.
Кўйида кўнглум кўнгуллар ичра кўрдум, турфа кўр, Турфароқким, ошнолиғ бермади бегонамиз.
(“Ғаройиб ус-сиғар”, 221-ғазал)

[image: ]Меҳнат – қийинчилик, машаққат
Ёруқ – ёруғ, ойдин Ком – оғиз, танглай Тойир – қуш
Ашк – кўз ёши
Рам – чўчиш, ҳуркиб қочиш
Дона – бу ўринда: қушларни илинтириш учун тузоқ атрофига сепиладиган дон Вола – мафтун, шайдо
Оби ҳайвон – тириклик суви Муршид – пир, устоз
Иршод – тўғри йўл кўрсатиш; раҳбарлик қилиш Ораз – юз
Биллаҳ – Худо ҳаққи, азбаройи Худо

Байтларнинг насрий баёни:
1. Машаққат ўтидан бу хонамиз ёришиб кетган. Вайрона кулбамиз гўё аждарҳонинг оғ-зини эслатади.
2. Висол қуши кўз ёшим донасидан қўрқиб учиб кетди, э воҳким, толемиз йўқлигидан қуш учун қўйган донимиз ҳам қушни чўчитиб юборди.
3. Ҳусн чироғи вайрон кулбамизни ёритиши учун хонамиздаги парвоналар ўзини куйди-риб, меҳр шамини янада равшанроқ ёқибди.
4. Ақл билан ҳазиллашган бу мафтун кўнгил ошиқ бўлганини билмай ҳам қолди, энди кул билан ўйнаб, оловда ёнган девона кабимиз.
5. Менинг кўзимдан уйқу ўчгани каби одамларнинг тили ҳам уйқуни унутди, бизнинг халқ тилида афсона бўлганимиз бахтимизнинг уйқусига сабаб бўлди.
6. Эй соқий, бир қадаҳ май билан ўлдираман деб аксинча жон бағишлаяпсан, гўё тири-клик сувини ичиб, паймонамиз тўладиганга ўхшайди.
7. Агар пиримиз бизни фано йўлига бошласа, Худо ҳаққи, унинг юзига термулишдан бо-шқа шукронамиз йўқ.
8. Унинг кўйида кўнглимни турли кўнгиллар ичида кўрдим, бу бегона бизга ошно бўл-мади.

Ғазалнинг умумий мазмун-моҳияти:
Алишер Навоийнинг ошиқона мавзудаги ушбу ғазали мазмунан шарҳи ҳол йўсинида яратилган. Ғазалда ишқ йўлига кирган соликнинг бу йўлдаги машаққатлари, аламу изти-роблари баён қилинади. Матлаъдаёқ бу ҳолат юксак пардаларда тасвирланади:
Меҳнат ўтидин ёруқтур ҳар тараф кошонамиз, Бўлди гўё аждаҳо коми бизинг вайронамиз.

Лирик қаҳрамонга ишқ йўлида шундай машаққатлар юзланганки, уларнинг оловидан ҳатто кулбаси ҳам ёришиб кетган. Шу ҳолатда бу вайрона (одатда, мумтоз адабиётда ошиқ-нинг ошиёни вайронага қиёсланади) аждаҳонинг оғзини эслатади. Маълумки, аждаҳо оғ-

[image: ]ётган хазиналарни қўриқлаб ётадиган махлуқдир. Бу ўринда ошиқнинг изтироблар ўтидан
ёришган кулбаси оғзидан ўт пуркаб турувчи аждаҳо оғзига ўхшатиляпти, шу билан бирга бу изтиробу машаққатлар ошиқни ўз домига тортиб юборадигандек ваҳимали...
Иккинчи байтда изтироблар тасвири янада таъсирчанроқ ифодаланади:

Тойири васл учти ашким донасидин ваҳм этиб, Қушқа, ваҳким, рам берур толиъ йўқидин донамиз.

Ошиқнинг бу ҳолати (аждаҳо оғзидек кулбанинг ваҳимаси, кўз ёшлари)дан висол қуши ҳам қўрқиб учиб кетди, энди васлдан умид қилиш амри маҳол, э воҳким, аслида бу дона қушни ўзига чорлаши керак эди, лекин ошиқнинг толеи йўқлигидан ҳатто қуш ҳам чўчиб, (дондан қўрқиб) учиб кетди. Шоир бу ўринда сўз ўйини воситасида кўз ёшлари донасини шаклан қуш учун қўйиладиган донга ўхшатиб, бетакрор тимсол яратишга муваффақ бўл-ган.
Кейинги байтда ошиқ кулбасининг ёруғлигига яна бир сабаб келтирилади:

Ул чароғи ҳусн вайрон кулбани ёрутқали
Меҳр шамъин ёрутуптур ҳар куюк парвонамиз.

Маълумки, парвона шамъ атрофида айланувчи кичик капалак бўлиб, мумтоз адабиётда ошиқ тимсолини ифодалаб келади. Байтда лирик қаҳрамоннинг вайрон кулбасини парво-на меҳр шамъи билан чароғон қилганлиги таъкидланар экан, “Лисонут тайр”даги “Парво-налар ва шам” билан боғлиқ ҳикоят ёдга тушади. Унга кўра, бир гуруҳ парвоналар шамга етишмоқни мақсад қилибдилар. Улардан бири қанотларини куйдириб, шам ҳақидаги сўз-ларни қолганларига сўзлаб бермоқчи бўлибди. У ҳар қанча уринмасин, эшитувчилар уни англай олмабдилар. Қолганларда ҳам шу ҳолат такрорланибди. Шунда сўнгги парвона ўзи-ни шамга уриб, шуълага айланибди ва равшанроқ ёнибди... Байтда парвоналарнинг ўзла-рини шамъга уриб, муҳаббат оташини ёққанлари оқибатида лирик қаҳрамоннинг вайрон кулбаси янада ёришганлиги таъкидланади.
Тўртинчи байтда ҳам ўт ва куйиш билан боғлиқ талқинлар давом этади:

Бўлди ошиқ ақл ила ҳазл айлабон вола кўнгул, Ўтқа тушти ўйнай-ўйнай кул била девонамиз.

Яъни ишқни ҳазил иш, ўйин деб билган бу мафтун кўнгил ошиқ бўлганини билмай ҳам қолди, бу худди кул билан ўйнаб, охир-оқибат оловда ёнган девонанинг ҳолига ўхшайди.
Навбатдаги байтда ошиқ ишқининг эл тилида афсона бўлганлигига урғу қаратилади. Бу ҳолат образли тарзда бетакрор ташбиҳлар воситасида баён қилинади: афсона туфайли эл-нинг тилидан, ишқ туфайли ошиқнинг кўзидан уйқу ўчган. Ишқ дардидан бебаҳра эл бир дам ҳам ошиқни маломат қилишдан тўхтагани йўқ, яъни унинг тили тин олгани йўқ. Ошиқ эса ишқ изтиробларию ҳижрон аламидан уйқусиз (зеро, “Лайли ва Мажнун“даги таъбирга кўра: “Ишқ аҳлиғадур ҳаром уйқу”), лекин таассуфки, ошиқнинг бахти уйқуда...

[image: ]ди ва натижада ошиқона ғазал орифона “юк олади”. Байтнинг маъносига кўра, агар пири
муршид лирик қаҳрамонни фано йўлига бошласа, ошиқнинг пир юзига термулишдан бо-шқа шукронаси йўқ, зеро у муршиднинг юзида илоҳий жамолни кўради. Байтдаги ботиний маънога кўра, ошиқ ишқ йўлида шундай пири муршидга эҳтиёжмандки, у ошиқни фано мақомига етакласин. Маълумки, тасаввуф фалсафасига кўра, фано – инсон ўзлиги ва бан-далиги мақомини Ҳақ таоло баробарида йўқ деб билмоқ, барча майл-истак ва таманнола-ридан воз кечиб, бутун олам ва оламдагилар Худонинг олдида ҳеч нарса эмаслигини теран англамоқ, башарий сифатлардан қутулиб, илоҳий сифатлар билан ботин оламини безамоқ демакдир (Алишер Навоий қомусий луғати). Демак, ғазалнинг лирик қаҳрамони ана шу мақомга йўналтиришни устоздан ўтинади ва унинг учун кўнгил кўзгусида Аллоҳ жамоли-ни акс этишига эришишдан ўзга шукроналик йўқлигини айтади.
Ғазал ушбу мақсадга эришганлик таъкиди билан ниҳоя топади:
Кўйида кўнглум кўнгуллар ичра кўрдум, турфа кўр, Турфароқким, ошнолиғ бермади бегонамиз.
Бу кўнгил Унинг кўйида шундай турфа ҳолларга эришдики, ўзидан бегона бўлди, бошқа кўнгилларга ошнолик қилмади, Ўзидан ўзгани қабул қилмади... Байтда қўлланилган тав-зиъ ( “к” ва “ў” товушлари асосида яратилган оҳангдорлик) ғазалнинг лисоний жозибасини оширган.


ТОНГ НАСИМИН СОЙИР ЭТКАН...
Тонг насимин сойир эткан гул узоримдур менинг, Секритиб майдонға кирган шаҳсуворимдур менинг.
Гард эмас, гардинда балким кўрмасун деб эл кўзи, Волиҳу саргашта жони хоксоримдур менинг.
Маркабининг наълидин ҳар дам чоқилған ўт эмас Ким, кўнгул отлиғ заифи беқароримдур менинг.
Баски, телмурди кўзум киргайму деб майдон аро, Кўз қароси йўқки, доғи интизоримдур менинг.
Ул баҳори ҳусн минган қатраафшон бодпой Гулшани айш очқали абри баҳоримдур менинг.
Чобуки меҳр ўлди бемеҳру ҳарун кўк тавсани, Тутманг отинким, эшитмак они оримдур менинг.
Йўлида айлай фидо кўз гавҳарин, жон жавҳарин, Эй Навоий, етса ул чобук, нисоримдур менинг.
(“Ғаройиб ус-сиғар”, 349-ғазал)

[image: ]Сойир – сайр этувчи
Шаҳсувор – 1) чавандоз; 2) севикли ёр, маҳбуба Гул узор – гул юзли, гулчеҳра
Волиҳ – мафтун
Саргашта – сарсон, овора; паришон Маркаб – от
Наъл – тақа
Қатраафшон – қатра сочувчи Бодпой – чопқир, учқур от Абр – булут
Тавсан – 1) арғумоқ от, ўйноқи от; 2) саркаш, асов, шўх Ҳарун – қайсар, ўжар.

Байтларнинг насрий баёни:
1. Тонг шамолини сайр этувчи қилган менинг гулюзли ёримдир, аслида ушбу шамол майдонга от сакратиб кирган чавандоз ёрим туфайлидир.
2. Унинг ортидан кўтарилган чанг гард эмас, балки ушбу чанг туфайли элнинг кўзи ёримни кўрмасин деб, сарсон бўлган менинг хоксор жонимдир.
3. Отининг тақасидан ҳар замон чақнаган ўт эмас, балки менинг кўнгил отли бир заифи беқароримдир.
4. Ёрим майдонга кирармикан, деб кўзим кўп термулди, сиз кўраётган бу кўзимнинг қо-раси эмас, балки интизорликнинг доғидир.
5. Ҳусн баҳори (соҳибжамол ёрим) минган ўша от ҳаётим гулшанини шод этувчи кўкла-мимнинг булутидир.
6. Меҳрнинг оти бемеҳр бўлди, осмоннинг оти қайсар бўлди, уларнинг отини менинг олдимда тутмангки, эшитишга ҳам ор қиламан.
7. Эй Навоий, агар ул чобуксувор ёрим йўлдан етиб келса, кўзим қорачиғи ва жоним гавҳарини унинг йўлига нисор этаман.

Ғазалнинг умумий маъно-моҳияти
Алишер Навоийнинг мазкур ғазали ишқий мавзуда бўлиб, унда шўх ва бепарво ёрнинг таърифи келтирилган. Ушбу ёр от минишга моҳир чавандоз бўлиб, ғазалда бошдан охири-гача унинг йўлига кўз тиккан ошиқнинг руҳий ҳолати: дарду аламлари, изтиробу соғин-члари баён қилинган. Маҳбуба тонг саҳардан от миниб майдонга кирганда, тонг шамоли ҳам унинг атрофида сайр қилади:

Тонг насимин сойир эткан гул узоримдур менинг, Секритиб майдонға кирган шаҳсуворимдур менинг.

Ёр учқур оти билан сайр қилганда, бутун эл унга ҳайрат билан боқадилар, ҳавода чанг кўтарилади. Лирик қаҳрамон наздида кўтарилган бу тўзон чанг эмас, балки ошиқнинг эл кўзидан рашк қилиб, ўзининг тупроқмонанд паришон жонини унинг йўлига тикканидир:

[image: ]Кейинги байтларда табиат ҳодисалари ва ёр тавсифи қиёси билан боғлиқ параллелизм давом этади. Ёр ҳар от ўйнатганда, унинг туёғидан ўт чақнайди, лекин ошиқ буни ўт деб эмас, балки ёр кўйида заифи беқарор бўлган кўнгли деб ҳисоблашларини истайди, зеро унинг ишқ ўтида ўзи ҳам ўтга айланган бу зор кўнгли унинг жисмидан чиққудек бесаран-жом:
Маркабининг наълидин ҳар дам чоқилған ўт эмас Ким, кўнгул отлиғ заифи беқароримдур менинг.

Маҳбуба гоҳ кўриниб, гоҳ кўринмай қолади. От ўйнатиб, баъзан майдондан узоқлашиб кетади. Шундай пайтда унга интизор ошиқнинг кўзлари телмуриб, майдонни излайди, ёрим яна кўриниб қолармикан деб унинг йўлларига кўз тикади. Ошиқнинг кўзларидаги қоралик қорачиқларидан эмас, балки ёрини кутган ошиқнинг интизорлигидан пайдо бўл-ган доғлардир:
Баски, телмурди кўзум киргайму деб майдон аро, Кўз қароси йўқки, доғи интизоримдур менинг.

Навбатдаги байтда ажойиб сўз ўйинига гувоҳ бўламиз. Интизорлик шу даражага етди-ки, ошиқнинг назарида меҳр (қуёш)нинг оти бемеҳр бўлди, осмон арғумоқи қайсар бўлди, энди ошиқ уларнинг отини эшитишни ҳам истамайди. Байтда “тутманг отин” бирикмаси икки маънода: “номини айтманг” ва “отининг жиловини тутманг”, яъни “тўхтатманг” маъ-ноларида қўлланилганки, бу орқали ийҳом санъатининг бетакрор намунаси вужудга кел-тирилган. Шунингдек, “отини тутманг” дейилишининг яна бир сабаби энди уларнинг оти ўзгарди: меҳрнинг оти бемеҳр бўлди, осмон арғумоғининг оти эса қайсар эканлигига ҳам ишора бор:
Чобуки меҳр ўлди бемеҳру ҳарун кўк тавсани, Тутманг отинким, эшитмак они оримдур менинг.

Ғазал ёр йўлида жонфидолик қилиш истаги ва садоқат туйғулари ила интиҳо топади. Мақтаъда шоир агар ул чобуксувор ёри йўлдан етиб келса, кўз қорачиғи ва жонининг гавҳарини унинг йўлига мумнуният билан нисор этишини таъкидлайди:
Йўлида айлай фидо кўз гавҳарин, жон жавҳарин, Эй Навоий, етса ул чобук, нисоримдур менинг.

Ғазал рус тилига А.Сендик томонидан таржима қилинган. Мутаржим ғазалдаги радифни сақлаб қолишга ҳаракат қилган, ҳатто уни (“менинг”) сўз бирикмаси (“роза моя”) тарзида ифодалаган. Баъзи байтлар, хусусан тўртинчи байт таржимасида аслиятдан четга чиқиш ҳоллари кўзга ташланади.

[image: ]Ёр оғиз очмасқа дардим сўрғали топтим сабаб, Кўп чучукликтин ёпушмишлар магар ул икки лаб.
Чайқалиб гўё тушар ҳайвон зулоли ичра мавж, Изтироб ичра юзунгга солса чин ногаҳ ғазаб.
Кўҳи дард ичра мени Фарҳод агар қилдинг хитоб, Чун сени дермен чучук жоним эрур Ширин лақаб.
Буки кўнглумни итинг тишларда оғзин қочирур, Ё ўти ёхуд анинг исланғани эркин сабаб.
Ишқи комил элни ё Фарҳод, ё Мажнун қилур, Гар эрур маъшуқ ёхуд арманий ёхуд араб.
Эйки, фақр ичра қадам қўйдунг талаб водийсиға, Бўлмаса толиб санга матлуб, суд этмас талаб.
Шаҳ ҳаримида, Навоий, неча топсанг эҳтиром, Билгил ўз ҳаддингнию беҳад риоят қил адаб.
(“Наводир уш-шабоб”, 45-ғазал)

Луғат
Ҳайвон зулоли – тириклик суви
Кўҳ – тоғ
Чин – ажин, тиришиш, чимирилиш
Фақр – йўқсил, бечора; бу ўринда: дунёга беҳожат бўлиб, яъни ундан тамани узиб, ёлғиз Яратганга талабгор бўлиш
Матлуб – талаб қилинган, хоҳланган; севимли, ёқимли
Толиб – изловчи, хоҳловчи, майл қилувчи
Суд – фойда
Ҳарим – хос манзил, маскан, ўрда


Ғазалнинг насрий баёни
1. Ёр менинг дарду ҳолимни сўрамаётганига сабаб топдим: унинг икки лаби жуда ши-ринлигидан бир-бирига ёпишиб қолган, шундан у оғиз очиб, сўзлай олмаяпти.
2. Агар юзинг ғазабдан чимирилса (ёки унда чизиқлар пайдо бўлса), бу худди тиниқ сув устидаги тўлқинларнинг ногаҳон чайқалиб, мавжланишига ўхшайди.
3. Мени дард тоғи ичра бир Фарҳодга нисбат берадиган бўлсанг, мен сени “Ширин лақаб-ли чучук жоним” деб атайман.

[image: ]317

[image: ]глим оташининг таъсиридан ёки унинг ҳидланганидан бўлса керак.
5. Маъшуқа (ёр) хоҳ армани, хоҳ араб бўлсин, фарқи йўқ; камолга етган ишқ инсонни Фарҳод ёки Мажнунга айлантиради.
6. Эй фақр истаб, талаб водийсига қадам қўйган кимса, агар сен хоҳлаётган ёр (матлуб) сенга майл кўрсатмаса, талабингдан фойда йўқ.
7. Эй Навоий, шоҳ даргоҳида қанчалик ҳурмат-эҳтиром топсанг ҳам, ўз ҳаддингни билги-лу, одоб чегарасидан чиқма.

Ғазалнинг умумий мазмун-моҳияти:
Мазкур ғазал Алишер Навоийнинг ошиқона мазмундаги ғазалларидан бўлиб, унда ҳа-зиломуз кайфият ва ҳусни таълил (чиройли далиллаш) санъатининг бетакрор намунаси билан бошланган матлаъ шоҳбайт даражасига кўтарилган. Ошиқ маъшуқанинг ундан ҳол-аҳвол сўрамаслигига ёрнинг лаблари ширинлигидан бир-бирига ёпишиб қолганлигини са-баб сифатида кўрсатади ва шу билан муайян маънода ўз-ўзига таскин беради:
Ёр оғиз очмасқа дардим сўрғали топтим сабаб, Кўп чучукликтин ёпушмишлар магар ул икки лаб.

Ошиқнинг бу тавсифидан малолланган чамаси, иккинчи байтда маъшуқа бир оз ғазаб-нок, чимирилган қиёфада тасвирланади, лекин бу чимирилиш унинг гўзаллигини янада оширади: ёрнинг қошлари ғазабдан чимирилганда, унинг сувдек тиниқ чеҳрасида чи-зиқлар пайдо бўлади, бу худди зилол сув устидаги тўлқинларнинг ногоҳ чайқалиб кети-шини ёдга солади:
Чайқалиб гўё тушар ҳайвон зулоли ичра мавж, Изтироб ичра юзунгга солса чин ногаҳ ғазаб.

Ошиқ учун ишқ дарди тоғдек улкан ва оғир. Бу дардни кўтариш учун Фарҳоддек кўҳкан (тоғ қазувчи) бўлиш керак. Шоир шу ўринда матлаъдаги лаб билан боғлиқ чучукликни энди тўлалигича ёрга нисбат беради ва сўз ўйини воситасида ҳам Фарҳоднинг ёри Ширин эканлигини, ҳам ўз ёрининг “Ширинлақаб чучук” эканлигини таъкидлайди:
Кўҳи дард ичра мени Фарҳод агар қилдинг хитоб, Чун сени дермен чучук жоним эрур Ширин лақаб.
Ошиқ ўз ишқида шунчалик жонфидоки, ҳатто ўз юрагини суғуриб олиб, маъшуқанинг итига ташлайди. Лекин ит уни тишлаш ўрнига оғзини олиб қочади. Бунга сабаб нима? Шо-ирнинг фикрича, бу ёки ошиқ юрагининг ҳарорати (қайноқлиги)дан итнинг оғзи куйиб, уни тишлай олмаслигидан ёки жон таслим этган юракнинг бир муддат ташқарида қолиб, ҳидланганидан бўлса керак:
Буки кўнглумни итинг тишларда оғзин қочирур, Ё ўти ёхуд анинг исланғани эркин сабаб.

[image: ]араб бўлишидан қатъий назар, камолга етган ишқ инсонни Фарҳод ёки Мажнунга айлан-
тиради. Тасаввуф таълимотига кўра, Ҳаққа етишишнинг икки йўли бор. Бири Ҳақдан жазба етиши, яъни Оллоҳ ёди билан ўзидан ва ўзлигидан бехабар бўлиб юриш ва охир-оқибатда жисм – вужуддан қутулиб, Илоҳ вужудига қўшилиш (бошқача айтганда Мажнуннинг йўли). Иккинчиси – пирга қўл бериб, унинг иродаси, амри билан «фано даштини кезиб», машаққат ва риёзат оқибатида жазба топиш ва Ҳаққа эришиш (Фарҳод йўли). Улар шаклан бир би-ридан фарқланса-да, моҳиятан бир мақсадга Оллоҳни танишга – илоҳий маърифатни ан-глашга қаратилган эди. Навоий байтда ана шу икки йўлни назарда тутар экан, Фарҳод учун армани (Ширин), Мажнун учун араб (Лайли) илоҳий мазҳар (Ҳақ нури порлаган хилқат) бўлганликларини таъкидлайди:

Ишқи комил элни ё Фарҳод, ё Мажнун қилур, Гар эрур маъшуқ ёхуд арманий ёхуд араб.

Мақтаъдан аввалги байт “мавъизатангиз байт” бўлиб, унда Навоийнинг фақру фано би-лан боғлиқ концепцияси баён қилинган. Маълумки, «фақр» тасаввуфда дунёга беҳожат бў-либ, яъни ундан тамани узиб, ёлғиз Яратганга талабгор бўлишни англатади. Шунингдек, бу тариқат йўлига кирган солик босиб ўтадиган руҳий-маънавий мақомлардан (тавба, зуҳд, вараъдан кейн келадиган) биридир. Саййид Жаъфар Сажжодий фақрга таъриф бериб, шундай ёзади: «Мол-мулки бўлмаган, ёинки бўлса ҳам, унинг учун бўлмаган кишига фақир дейилади ва фақир деб Ҳаққа талабгор бўлган, ўз муродини Ҳақ остонасидан излайдиган кишига айтилади» (Нажмиддин Комилов). Шу ўринда таъкидлаш керакки, бу мақомларни босиб ўтиш мураккаб жараён бўлиб, Ҳақдан жазба етмаса, яъни майл бўлмаса, унга эри-шиш беҳуда бўлган.
Демак, байтдан келиб чиқадиган хулоса: Эй толиб, агар сен фақр мақомига эришиш учун талаб водийсига қадам қўйсанг-да, бу йўлда сенга Ҳақнинг ўзи ёр бўлмас экан, қанчалик талабгор бўлма, бундан фойда йўқ.
Мақтаъда Навоий яна бир маърифий фикрни китобхонга уқтиради: шоҳ даргоҳида қан-чалик ҳурмат-эҳтиромга сазовор бўлсанг ҳам, ўз ҳаддингни бил ва одоб чегарасидан чиқма:

Шаҳ ҳаримида, Навоий, неча топсанг эҳтиром, Билгил ўз ҳаддингнию беҳад риоят қил адаб.


СУНБУЛИН ЛАЙЛО ОЧИПТУР...

Сунбулин Лайло очиптур, ел абиросо эмас, Доғини Мажнун қонатмиш, лолайи ҳамро эмас.

Настаран кўзгусида бир сари мен, бир сари ёр Чеҳра аксин кўргузуптурбиз гули раъно эмас.

[image: ]Сунбул устидин насим эскач, нигорим туррасин Ёд қилдимким, димоғ ошуфтадур, савдо эмас.

Наргис олтун жомининг оллида кофурий ҳарир Пардайи жонимдурур марҳун, қадаҳполо эмас.

Дема, афғонимда булбул ноласидек йўқ нишот, Бу ҳам андуҳзо эмас, гар ул нишотафзо эмас.

Гулни сарв узра хаёл эттим кўнгул бўстонида, Рост айтай: сарви гулрўюм кеби зебо эмас.

Бўлмангиз мағрури ҳусн, эй шўхларким, боғ аро Сиз кеби билтурғи гуллардин бири пайдо эмас

Манга гулрух соқию булбулға гул тутти қадаҳ, Маст эрур ул ҳам Навоийдек, вале расво эмас.

(“Ғаройиб ус-сиғар”, 228 ғазал)

Луғат:
Абиросо – анбардек хушбўй Лолайи ҳамро – қизил лола Настаран – гул номи
Музтариб – изтироб чекувчи, паришон, бетоқат, беқарор
Турра – кокил, соч ўримлари; зулф
Ошуфта – гирифтор, девона, ошиқ
Савдо – ишқ-муҳаббат, шайдолик; касаллик номи Кофурий – оқ хушбўй модда (кофур)га ўхшаш Марҳун – гаровга қўйилган, гаровга берилган Қадаҳполо – май сузгич
Нишот – шодлик, хурсандлик
Андуҳзо – ғам орттирувчи, қайғу келтирувчи Нишотафзо – хурсандлик пайдо қилувчи Билтурғи – бултурги, ўтган йилги

Ғазалнинг насрий баёни
1. Таралаётган хушбўй ҳидни шамол келтираётгани йўқ, балки Лайло ўз сунбул сочлари-ни ёйган, тоғда очилган қизил лола эмас, балки уни Мажнуннинг қони қизартирган.
2. Настарин гулининг кўзгусида аслида бир томондан мен, бир томондан ёрим туриб, чеҳранинг аксини намоён қилганмиз, бу асло раъно гулининг акси эмас.

[image: ]шидир, булбули шайдо эмас.
4. Сунбул гулининг устидан шамол эсгач, нигоримнинг кокилини ёдга олдим ва димоғим ошуфта, яъни ақлим паришон бўлди, бу асло касалликдан эмас.
5. Наргис гулининг олтин жоми олдида менинг жоним гаровга қўйилган ҳарир пардага ўхшайди, буни сиз май сузгич деб ўйламанг.
6. Фиғонларингда булбулнинг ноласидек шодлик йўқ, деб айтма, агар унинг ноласи хур-сандлик пайдо қилмаса, менинг фиғонларим ҳам қайғу келтирувчи эмас.
7. Кўнглим бўстонида гулни сарв устида деб тасаввур қилиб кўрдим, лекин ростини ай-тсам, у менинг гул юзли сарвқомат ёримдек зебо эмас экан.
8. Эй шўхлар, ҳуснингизга бу қадар мағрур бўлманг, боғ орасида сиз каби бултурги гул йўқ.
9. Менга гул юзли соқий, булбулга эса гул қадаҳ тутди, у ҳам Навоийдек маст, лекин у каби расво эмас.

Ғазалнинг умумий мазмун-моҳияти:
Ушбу ғазал мавзусига кўра ошиқона бўлса-да, унда табиат тасвири ёр гўзаллиги ва ошиқ руҳий ҳолати таърифи билан уйғунлашиб кетган, шу маънода у кўпроқ пейзаж йўналиши-даги шеърларни эслатади. Ғазал услубан таъриф ва тавсифнинг умумлашмасидан иборат: унда инсоний сифатлар ҳам, табиат манзаралари ҳам, ошиқнинг изтиробли туйғулари баё-ни ҳам бирдай oбъект бўлиб хизмат қилган.
Ғазалнинг ўзига хослиги ва Навоий даҳосининг буюклиги шундаки, унда зоҳирий ва ботиний маънолар, яъни мажозий ишқ ва илоҳий ишқ тасвири бир-бирига қарама қарши қўйилмайди, аксинча ҳар икки маъно бир- бирини тўлдириб, уйғунлашиб кетади. Бошқача қилиб айтганда, бир ғазалнинг ўзида мажозий ишқ тасвиридан илоҳий ишқ тасвирига ёки аксинча ҳолатга ўтилади, китобхон гоҳ бу маънодан, гоҳ у маънодан, гоҳ ҳар иккисидан завқлана олади (Н.Комилов).
Ғазал матлаъсида мумтоз адабиётдаги анъанавий ошиқ-маъшуқ образлари лирик қаҳрамон ва унинг севгилиси тимсолини ифодалаб келади, унга кўра баҳор фаслида ҳаво-нинг гуллар воситасида хушбўй ҳид таратиши табиат ҳодисаси бўлмай, балки Лайлонинг сунбулдек сочидан таралган ифордандир. Тоғ бағридаги қизиллик ҳам Лайло ишқида кўк-си яра бўлган Мажнуннинг қонидан, лолаларнинг қип-қизил бўлиб очилиб ётишидан эмас.
Навбатдаги байтда гули раъно ва унга хос тасвир тимсоли етакчилик қилади:

Настаран кўзгусида бир сари мен, бир сари ёр Чеҳра аксин кўргузуптурбиз гули раъно эмас.

Унга кўра, ошиқ ва маъшуқа чеҳрасининг кўзгудаги акси раъно гулини эслатади. Савол туғилади: нима учун айнан раъно гули? Чунки раъногулда қизил ва сариқ ранг омухта бўл-ган. Шоир гулдаги бу хусусиятни ҳисобга олиб, унинг қизиллигини ёрнинг чеҳрасига, са-риқ рангини эса ўзининг заъфарон юзига қиёс қиляпти. Байтнинг ботиний маъноси ҳам бор. Раъногул тасаввуфда улуғвор гўзаллик, мутлақ жамол (Яратган)нинг рамзини ифода-лайди. Шунга асосланиб, байтни қуйидагича талқин қилиш ҳам мумкин:

[image: ]аксини намоён қилганимиз, лекин бу ҳали раъно гули дегани эмас, яъни ҳақиқий ишқнинг
мазҳари эмас: ҳали бизнинг ишқимиз мажозий бўлиб, комиллик касб этгани, яъни камо-лотга эришгани йўқ.

Сунбул устидин насим эскач, нигорим туррасин Ёд қилдимким, димоғ ошуфтадур, савдо эмас.

Байтнинг зоҳирий маъносига кўра, сунбул гулининг устидан шамол эсгач, нигоримнинг кокилини ёдга олдим ва димоғим ошуфта, яъни ақлим паришон бўлди, бу асло касаллик-дан эмас.
Ботиний маънога кўра, тасаввуфда зулф паришонлик ва ҳижрон рамзи.
Шу сабабли ошиқнинг ҳоли паришон, ўзи девонаваш. Бу девоналик касалликдан эмас, демоқчи шоир, балки ишқ туфайлидир, зеро ақл жунуни билан ишқ жунунининг фарқи бор.
Бешинчи байтда чиройли поэтик тасвирга гувоҳ бўламиз:

Наргис олтун жомининг оллида кофурий ҳарир Пардайи жонимдурур марҳун, қадаҳполо эмас.

Байтдаги тасвирга кўра, наргис гулининг олтин жоми ёнида турган нарса май сузгич эмас, балки ошиқнинг гаровга қўйилган нозик жонидир. Ушбу тасвирни конкретлашти-ришга ҳаракат қиламиз. Маълумки, мумтоз адабиётимизда наргис гули кенг қўлланилган тимсоллардан бўлиб, у кўпроқ ёрнинг кўзига нисбат берилган. Ушбу ғазалда эса наргис гулининг косаси олтин қадаҳга ўхшатилган. Наргис гули баҳор фаслида гуллаган вақтида, поясининг пастки қисмидаги бандли, патсимон оқ рангли барглари қуриб қолади. Шоир бу ўринда ана шу баҳорий ҳодисага ишора қилади: наргиснинг олтин жоми олдида турган оқ хушбўй баргларини май сузгич деб ўйламанг (қадимда майни унинг қуйқаси, яъни дур-дидан тозалаш учун усти оқ нафис мато ёки докадан ўтказиб, сузганлар), у менинг гаровга олинган нозик жонимдир. Одатда, гаровга олинган нарса, омонат бўлади, шоир ушбу омо-натлиликни наргиснинг гуллагандан кейин қуриб, тўкилиб кетадиган нимжон баргларига ўхшатяпти. Ошиқнинг жони ишқ йўлида шунчалик омонат...
Мақтаъдан аввалги байт навоийёна фалсафанинг бадиий талқинини ўзида акс эттиради:

Бўлмангиз мағрури ҳусн, эй шўхларким, боғ аро Сиз кеби билтурғи гуллардин бири пайдо эмас.

Бу дунё ва ундаги гўзалликлар ўткинчи, улар билан мағрурланиш ярамайди, боғда ҳам ҳар йили янги гуллар очилади, аввалги гуллардан келаси йил ном-нишон ҳам қолмайди, шундай экан, инсон ўткинчи нарсаларга алданиб қолмаслиги, ўзини ҳақиқий ишқ учун тайёрламоғи керак.
Мақтаъ ғазалнинг аввалги байтларига хулоса тарзида янграйди:

[image: ]Менга гул юзли соқий, булбулга эса гул қадаҳ тутди, у ҳам Навоийдек маст, лекин у каби расво эмас. Ирфон тилида соқий маърифат майини тарқатувчи, булбул эса ишқ йўлида афғон чекувчи, сукр йўлидаги ошиқ солик (ишқини фарёд чекиб изҳор қилувчи) тимсоли-ни ифодалайди. Демак, байтдан келиб чиқадиган умумий хулоса: Булбул ишқ тўла қадаҳни гулдан олаётган бўлса, ошиқ маърифат майини пири комил қўлидан оляпти. Булбул ҳам ишқ йўлида маст, лекин унинг ишқи лирик қаҳрамон даражасида эмас, у ҳали Навоийдек расво бўлгани йўқ, зеро ошиқликнинг камоли ишқ йўлида қанчалик “расво” бўлганлиги билан белгиланади.
Умуман олганда, ушбу ғазал реал инсоний кечинмалар тасвири билан бирга ҳақиқий ишқ йўлида мутлақ Гўзаллик мазҳарини излаш йўлидаги ошиқнинг мақом босқичларида-ги ҳолатларини ҳам ўзида акс эттиради.


[bookmark: _TOC_250000]БАДАНҒА КЕЛМАДИ...

Баданға келмади то азми кўюнг айлади руҳ Ки, руҳ шахсини ул ғамза айлади мажруҳ.
Ҳаётбахш эса ул ҳур аксидин бода, Маҳалли ҳайрат эмас, ҳур аксидиндур руҳ.
Қизарди лолаву сарғарди субҳ хижлатдин, Бу лолаларки, узорингда очти жоми сабуҳ.
Вафоға ваъда қилиптур деб ўтма, эй қосид, Худой учун манга кайфиятин дегил машруҳ.
Ҳаёт ёр висолидур, эй кўнгул, йўқ эса,
Сени фироқда фарз айлайинки, бўлдунг Руҳ.
Буюрма тавба яна, носиҳоки, муғбачалар Ҳавоси қилди мени тавба тавбасида насуҳ.
Фиғонки, тийра кўнгул кунжида ниҳон розим Пиёла шаъшаъсидин эл ичра топти вузуҳ.
Басо кишики, иши масжид ичра банд ўлди, Чу очти дайри фано эшигин етишти футуҳ.
Навоиё, недин ул ғамза тийғ тортибдур,
Гар истамаски, кўнгул сайдин айлагай мазбуҳ.
(“Ғаройиб ус-сиғар”, 102-ғазал)

[image: ]Азм – қарор қилиш, киришиш
Мажруҳ – жароҳатланган
Ғамза – ноз, карашма; бу ўринда ишора
Бода – шароб Сарғармоқ – сарғаймоқ Хижлат – хижолат Сабуҳ – тонг вақти Узор – юз
Қосид – интилувчи, қасд қилувчи Машруҳ – шарҳланган, маълум Носиҳ – насиҳат қилувчи
Тавбаи насуҳ – қатъий, чин дилдан қилинган тавба Муғбача – май ташувчи бола, оташпараст бола Тийра – қора, қоронғи
Кунж – бурчак
Шаъшаъа – шуъла, нур, порлаш
Мазбуҳ – бўғизланган, сўйилган, қурбон қилинган

Байтларнинг насрий баёни
1. То сен хоҳламагунингча инсон танасига руҳ келмади. Руҳни Сенинг бир ишоранг ма-жруҳ қилди.
2. Бода (шароб) ул ҳурнинг аксидан ҳаёт бахш этадиган даражада бўлса, бу ҳайратланар-ли эмас, чунки аслида руҳ ул ҳурнинг аксидир.
3. Хижолатдан лола қизарди, субҳ – тонг сарғайди, бу шундай лолаларки, Сенинг узоринг – жамолингдан тонг – сабуҳ жомини очди.
4. Сен ёрни вафо қилишга ваъда қилган демагин, эй интилувчи инсон, Худо учун, ҳеч бўлмаса, кайфияти менга маълум – шарҳланган (машруҳ) дегин.
5. Ҳаёт ёрнинг висолидир, эй кўнгил, агар шундай бўлмаса, Сен фироқда бўлсанг ҳам, Руҳ бўлдинг.
6. Мени яна тавба қилишга буюрма, эй насиҳатгўй, муғбачаларнинг – май ташувчи бола-ларнинг чиройи мени тавба қилишдан тавба қилдирди.
7. Фиғон бўлсинки, менинг қора кўнглимнинг бир четида яширин бўлган розим – сирим, изҳорим пиёланинг шуъласидан эл ичида овоза бўлиб кетди – вузуҳ топди.
8. Масжид ичида банд бўлиб, ибодат қилиб ўтирган киши футуҳ – очиш ҳикмати етиш-гандан сўнггина дайри фано – бутхона эшигини очди.
9. Навоий, агар ёр кўнгил овини бўғизламоқчи эмас экан, у ҳолда нима учун ғамза – ноз–карашма тиғини тортди?

Ғазалнинг умумий мазмун-моҳияти
Ушбу ғазал ҳамд мавзусида бўлиб, унга Ҳижр сурасининг 28–29-оятлари асос қилиб олинган: “Сен Роббингнинг фаришталарга: “Албатта, мен қуруқ лойдан, ўзгартирилган қора балчиқдан башар яратувчидирман.

[image: ][image: ]ники) унга сажда қилган ҳолда йиқилингиз”, деганини эсла”.
Баданға келмади то азми кўюнг айлади руҳ Ки, руҳ шахсини ул ғамза айлади мажруҳ.
Навоий ғазалнинг биринчи мисрасида Сенинг хоҳишинг бўлмаса, инсонга жон – руҳ ато этилмасди, дея Аллоҳга мурожаат этар экан, иккинчи мисрада инсонга Аллоҳ Ўз руҳидан пуфлаган, демак, у ўз Роббисига етишиш йўлида кўп риёзат чекиши, ошиқлик шартларини бажариши лозимлигини таъкидлаяпти.
Ҳаётбахш эса ул ҳур аксидин бода, Маҳалли ҳайрат эмас, ҳур аксидиндур руҳ.

Тасаввуф таълимотига кўра, бода, яъни майда Аллоҳнинг жамоли жилва қилади, бу май-ни ичган инсон соликка – Ҳақ йўлидаги ошиққа айланади. Ошиқнинг кўнгли Аллоҳнинг назари тушганда тирилади (уйғонади). Иккинчи мисрада бунинг ҳайратланадиган жойи йўқлиги айтиляпти, чунки аслида инсон руҳи Ҳур аксидир – унга Аллоҳ Ўз руҳидан пуфла-ган. Бунда Навоий сўз ўйини воситасида “руҳ” сўзи ёзилишда “ҳур”нинг тескариси эканли-гига ҳам ишора қиляпти.
Қизарди лолаву сарғарди субҳ хижлатдин, Бу лолаларки, узорингда очти жоми сабуҳ.

Шоир бу ўринда “лола” дея қон бўлган кўнгилни, “сарғарган субҳ” дея ошиқнинг чеҳра-сини назарда тутади, иккинчи мисрада “қизарган лолалар”нинг ёр жамолидан тонг жоми-га айланиши – нурафшон бўлиши мазкур фикрни тасдиқлайди. Чунки ошиқ кўнгли Ҳақ нури тушгач, ёришади, юзи эса айрилиқ ғамидан сарғаяди.
Вафоға ваъда қилиптур деб ўтма, эй қосид, Худой учун манга кайфиятин дегил машруҳ.

Тасаввуфда ориф маърифатга эришган инсон ҳисобланиб, у Ҳақни англаб бораётган қи-ёфада намоён бўлади. Навоий бу ўринда мана шунга ишора қилади: солик ошиқ экан, де-мак, Ҳақ – маъшуқдир. Ошиқ тарафдан фақат вафо шарт, маъшуқда ҳеч қандай мажбурият, тобелик йўқ. Байтда ёр васлини мақсад қилган қосидга ушбу вазиятнинг “маъшуқ менга вафо ваъда қилган, демагин, балки унинг кайфияти – маъшуқнинг ҳеч нарсага тобе эмас-лиги менга шарҳланган, дегин” тарзида уқтирилиши ҳақиқий ошиқ ўзлигидан мутлақо воз кечиши лозимлигини англатади.
Ҳаёт ёр висолидур, эй кўнгул, йўқ эса,
Сени фироқда фарз айлайинки, бўлдунг Руҳ.

Шоир мазкур байтда ҳаётни ёр висоли, дея таърифлаяпти. Бу бир қарашда мантиққа тўғри келмайдигандек туюлади, яъни тасаввуфда Ҳаққа етишиш учун инсон бир умр ин-

[image: ]да Навоий ўз фикрини яна “Аллоҳ Ўз руҳидан инсоннинг ичига пуфлагани” билан боғлиқ
равишда исботлайди, яъни инсон фироқда – айрилиқда бўлса-да, унда Аллоҳнинг зарра-си мавжуд (“ваҳдатул вужуд” – борлиқнинг ягоналиги ҳақидаги таълимот), демак, инсон мавжуд экан, у Ёрни ҳис эта олиши мумкин, фақат бунинг учун қалбни, ботинни поклаши керак, демак ҳақиқий ишққа эришиши зарур.
Буюрма тавба яна, носиҳоки, муғбачалар Ҳавоси қилди мени тавба тавбасида насуҳ.

Ҳақ ишқида маст бўлган ошиқнинг аҳволини насиҳатгўй – носиҳ билмайди, у зоҳирга қараб хуло-са чиқариш билан банд. Шунинг учун у ошиқдан тавба қилишини талаб қилади. Лекин ошиқни муғ-бачалар маст қилиб ташлаганки, у қайта тавба қил-маслик учун тавба қилган. Мусулмон Шарқи мумтоз адабиётидаги рамзий тимсол ҳисобланган муғбача Ҳақ ишқидан сабоқ берувчи, покланиш йўлини ўргатувчи муршид ҳамда ишқда юқори мақомга етган солик маъносида қўлланади. Демак, шоир бу ўринда ўз устозидан ёки камолот соҳиб-ларидан ишқ сабоғини олганлигини айтиб, риёкорона тавбадан воз кечганлигини ифода-ламоқда.
Фиғонки, тийра кўнгул кунжида ниҳон розим Пиёла шаъшаъсидин эл ичра топти вузуҳ.

Қорайган кўнгил четида Ҳаққа бўлган ишқ изҳори пинҳон эди, бу сирни ошкор қилиш мумкин эмас, чунки ошиқ ўз ишқини изҳор қилиб, кўз-кўз қилса, бу ҳақиқий ишқ ҳисоблан-майди. Афсуски, бу ишқ бутун элга ошкору овоза бўлди. Чунки пиёла шуъласини пинҳон тутиш мумкин бўлмади. Пиёла деганда шоир Ҳақ ишқи жилва қилган кўнгилни назарда тутади. Демак, Ҳақ ишқи порлаган қалбнинг нури унинг ишқини элга маълум қилиб қўйди, бундан ўз муҳаббатини пинҳон бўлишини истаган ошиқ изтироб чекади.
Басо кишики, иши масжид ичра банд ўлди, Чу очти дайри фано эшигин етишти футуҳ.


Масжидда тоату ибодатда банд бўлган инсон дайр эшигини футуҳга эришгандагина оча-ди, чунки дайр (бутхона) деганда шоир Ҳаққа ошиқ бўлганлар тарбия этиладиган масканни назарда тутади. Масжидда ҳиссиз ибодат билан банд бўлгандан кўра Ҳақни ҳис этиб, Унга юзланиб итоатда бўлиш фақат Аллоҳдан футуҳ келгандагина юз бериши таъкидланяпти.
Навоиё, недин ул ғамза тийғ тортибдур,
Гар истамаски, кўнгул сайдин айлагай мазбуҳ.

Ёр деганда Ҳақ назарда тутилар экан, “ёрнинг ғамзаси” Аллоҳнинг борлиқда акс этган қудрати ва нурини ифодалайди. Навоий мақтаъда Ёрнинг ғамзаси тиғ тортиб, кўнгилни қурбон қилиши сабабини таҳлил қилишга ҳаракат қилади. Бу ўринда тасаввуфдаги “ўз-

[image: ]моқда. Чунки ошиқ ўз хоҳишларидан, нафсидан, ўзлигидан, кибридан воз кечмагунча Ҳаққа
чинакам ошиқ бўла олмайди, шунинг учун “Ёр ғамза тиғини тортиб, кўнгилни қурбон қи-лади”, натижада ошиқ фақат маъшуқнинг ёди ва Унинг сифатлари билан яшай бошлайди. Масаланинг савол шаклида берилиши бежиз бўлмай, бу мумтоз адабиётда тажоҳули ориф санъати ҳисобланади, унинг моҳиятида маълум воқеликни сўроққа олиш воситасида та-свир ва ифодадаги бадиий таъсирчанликка эришилади.
Бундай бадиий таъсирчанликни бутун ғазал давомида ҳис қилишимиз мумкин.


КЎНГУЛНИ МУҒБАЧА ОЛДИ...

Кўнгулни муғбача олди муғона тут ақдоҳ
Ки, йўқ салоҳ ила бўлмоғлиқ эмди бизга салоҳ.
Бир ой фироқида бехудлуғ истарам тўла тут, Агар қилиб эсанг афлок жирмидин ақдоҳ.
Ҳалол бўлди хароботи ишқ аҳлиға май, Тутарбиз аҳли вараъ, кимки ани тутса мубоҳ.
Ҳаётбахш лабинг руҳ эмиштук, эй соқий, Магарки “вов”ини иълол этиб, қилибсен роҳ.
Йўқ эрса жисмда ул ҳосил айлаган қондин, Ҳаким не учун ажзосини деди арвоҳ.
Сабоҳ майкада боғлиғдуру хуморим тунд, Таажжуб этманг, агар зикрим ўлса, “Ё Фаттоҳ”.
Не эрди майкада ғавғоси, раз қизин гўё Бу шом қилди Навоийға пири дайр никоҳ.

Луғат
Муғбача – май ташувчи бола, оташпараст бола
Муғона – муғларга хос
Ақдоҳ – қадаҳлар
Салоҳ – яхшилик, фойда, наф
Афлок жирми – осмон жисмлари Бехудлик – ўзни йўқотиш, ҳушсизлик Роҳ – шароб, май
Вараъ – тақво, парҳез Иълол – ўзгартириш Ажзо – қисм, бўлаклар Сабоҳ – тонг

Майкада – майхона, май сотиладиган жой.
Дайр – бутхона

Байтларнинг насрий баёни
1. Май ташувчи бола кўнгилни забт этди, қадаҳларни муғларга хос тўлдириб, бизга тут, биз маст бўлдик ва энди дунё яхшиликларидан умид қилиш бизнинг ишимиз эмас.
2. Бир ойнинг – гўзалнинг фироқу айрилиғини унутиб, маст бўлишни истайман, менга фалакларда кезиб юрадиган осмон жисмлари (сайёралар) катталигидек қадаҳ тут.
3. Харобат аҳли учун май ичиш ҳалол бўлди, агар кимки май ичишни мубоҳ, яъни гуноҳ ва савоб бўлмайдиган амал, деб билса, уни аҳли вараъ – тақво аҳли, деб биламиз.
4. Эй май қуювчи, ҳаётбахш лабинг руҳ кабидир, чунки унинг “вов”ини ўзгартирсанг, у “роҳ”, яъни шаробга айланади.
5. Агар шундай бўлмаса, сенинг лабинг жисмимда пайдо қилган қоннинг томчиларини нима учун Ҳаким арвоҳ – руҳлар, деди?
6. Тонгда майхона қулф экан, менда май ичиш истаги хумор қилар эди, бундан ғамга тушдим, энди “Ё Фаттоҳ”, яъни “Эй очувчи”, дея зикр қилсам, ажабланманг.
7. Майхона ғавғоси нима бўлибди, ахир бу оқшомда бутхонанинг пири раз, яъни узум қизини Навоийга никоҳлаб берди.

Ғазалнинг умумий мазмун-моҳияти
Алишер Навоийнинг ушбу ғазали риндона мазмунда бўлиб, унда кенг қўлланилган рамз ва тимсоллар ғазалнинг бадиий таъсирчанлиги, тахайюл ифодаси ва ҳиссиётнинг равон тасвири учун хизмат қилган. Байтларда келган қадаҳ, муғ, муғбача, соқий, бехудлик, дайр каби тушунчалар илоҳий ишқ қудратини англатишга қаратилган. Ғазалда ушбу ту-шунчалар воситасида Ҳаққа бўлган ишқнинг кучи, унинг ҳамма нарсадан устун эканлиги, бу ишқ соҳиблари дунёнинг ҳар қандай ташвишларидан юқори туришлари, улар учун Ҳақ васлидан бўлак мақсад бўлмаслиги ифодаланган.
Кўнгулни муғбача олди муғона тут ақдоҳ
Ки, йўқ салоҳ ила бўлмоғлиқ эмди бизга салоҳ.

Маълумки, муғ оташпарастлар ибодатхонаси руҳонийси ҳисобланади. Муғнинг вази-фаси олов ёқиш, диний маросим ва ибодатларни ўтказишдир. Навоийнинг ушбу ғазалда муғ ва муғбача тимсолини танлаши бежиз бўлмай, бу бевосита шеърнинг ғоявий мазму-ни билан алоқадор. Муғ тимсоли орқали Навоий Аллоҳ ишқидан қалбда олов ёқувчи пири муршидни назарда тутади. Муғона, яъни муғларга хос оловли қадаҳ майини ичгандан сўнг дунё ишлари ошиқ учун ҳеч қандай аҳамият касб этмайди. Иккинчи мисрада “йўқ салоҳ ила бўлмоғлиғ эмди бизга” дейилганда мана шу назарда тутилган.
Бир ой фироқида бехудлуғ истарам тўла тут, Агар қилиб эсанг афлок жирмидин ақдоҳ.

[image: ]шунинг учун у “афлок жирми”, яъни осмон жисмлари – сайёралардек келадиган қадаҳлар-
да май берсалар ҳам, ичишни қасд қилган. Бу ўринда фалакка урғу берилиши тасодифий бўлмай, шоир сўз ўйини воситасида “бир ой”нинг осмон жисми маъносини ҳам билдириб келишига ишора қилади.
Ҳалол бўлди хароботи ишқ аҳлиға май, Тутарбиз аҳли вараъ, кимки ани тутса мубоҳ.

Тасаввуфда харобат аҳли дейилганда Ҳақ ишқи йўлидаги соликлар тушунилади. Нега айнан “харобат аҳли”? Аввало, Ҳаққа эришган, ўзини англаган инсон дунё алалоқибат ха-робликка юз тутишини ҳам қалбан, ҳам ақлан яхши ҳис қилади, англайди. Улар ўзларини мана шу харобада қолган фақирлар эканлигини биладилар ва Ҳаққа етишиш учун интила-дилар. Қолаверса, дунёни аслича тушунганлари учун ҳашамга эътибор бермайдилар, де-мак, улар эл кўзи учун харобат аҳлидир. Нима учун уларга май ичиш ҳалол бўлди? Албатта, май дейилганда Ҳақ ишқи назарда тутилмоқда, чунки ўзини англаган инсон табиий ра-вишда илоҳий муҳаббат йўлига ўтади. Харобат аҳли май ичишни мумкин деб ҳисоблаган-ларни, яъни Ҳақ ишқини ҳис этган ва билган ошиқу орифларни аҳли вараъ, яъни покдомон инсонлар, деб биладилар.
Ҳаётбахш лабинг руҳ эмиштук, эй соқий, Магарки вовини иълол этиб қилибсен роҳ.

Мазкур баи� тда шоир соқии� га – пири муршидга мурожаат қилади. Соқии� нинг лаби ҳае� т-бахш – у�  ликларга жон бағишловчи экан. Нега аи� нан “лаб”? Чунки бу лабдан фақат ишқ су� зи ту� килади, чунки бу лаб фақат ҳақиқатдан, инсон ақлу шуури ожиз бу� лган юксаклик, камо-лотдан су� з аи� тади. Бу су� злар қалбни тирилтиради. Шоир биринчи мисрада аи� тган фикри-ни иккинчи мисрада муаммо санъатидан фои� даланган ҳолда исботлаи� ди: араб алифбосида “руҳ” су� зи ﺭﻮﺡ тарзида е�  зилади, агар ﻮ ҳарфи алиф билан алмаштирилса, у ﺡ/ﺭ, яъни “шароб” га аи� ланади. Демак, соқии� нинг лаби руҳ эканлиги бежиз эмас, чунки шу лаб орқали ишқни топиш мумкин.
Шу ўринда муаммонинг шеър таркибида келаётганига гувоҳ бўламиз. Муаммо арабий ҳарфларни турли усуллар билан ўзгартириш: олиб ташлаш, қўшиш ёрдамида бирор сўз-ни байт ичига яширишни англатади. Агар у мустақил ҳолда келса, алоҳида шеърий жанр, агар муайян шеър таркибида келса, бадиий санъат ҳисобланади. Бу ўринда муаммо бадиий санъат сифатида келган.
Йўқ эрса жисмда ул ҳосил айлаган қондин, Ҳаким не учун ажзосини деди арвоҳ.

Мазкур байтда шоир ўзининг аввалги фикрини исботлашда давом этади. Нима учун соқийнинг лаби жисмда қон пайдо қилади? Чунки бу лабдан чиққан ҳаётбахш сўз ошиқ учун ҳақиқатни англатади, Ҳақни англаган ошиқ энди ёр васли истагида бетоқат бўла бо-шлайди, ҳижрон дардига мубтало бўлади. Демак, энди унинг қалби ҳажр қонига тўлади, бу

[image: ]ган қон ажзоси – жузлари, қисмлари, яъни томчилари руҳлардир. Чунки ҳар томчи қон ёр
ҳажрида Унинг номини зикр этади. Шу ўринда Мансур Ҳаллож тақдири билан боғлиқ воқе-ани эслаш байт мазмунини аниқроқ тушунишга ёрдам беради. Ривоятларда келтирилиши-ча, Мансурни дорга осиб, терисини шилганларида ҳар бир зарра қони “Аллоҳ” деб сачраган экан. Чунки унинг бутун борлиғи Аллоҳ зикрини ўзига сингдириб олган эди. Навоий бу ўринда лабнинг қизиллиги қон ранги билан уйғунлик ҳосил қилишини ҳам назарда тутган.
Сабоҳ майкада боғлиғдуру хуморим тунд, Таажжуб этманг, агар зикрим ўлса, ё Фаттоҳ.

Майхонанинг қулф эканлиги инсон қалбининг ҳаёт ташвишлари туфайли гоҳо ғамга тушиб, қорайиб қолишига ишора. Тонг деганда умрнинг ёшлик даври назарда тутилади. Инсон яшар экан, ўзини англаган ондан Ҳақни севишни, унга ошиқ бўлишни истайди, ўзи-нинг чексиз даражада гуноҳкор эканлигини ҳис этади. Шунинг учун Аллоҳдан қалбини очишини сўраб илтижо қилади. Ғафлатдан қутқаришини ўтинади. Мазкур байтда шоир шу ҳолатга ишора қилиб, қалбини очишини сўраб, “Ё, Фаттоҳ”, дея Аллоҳнинг сифатларидан бирини келтириш орқали ўзининг Ҳаққа тавалло қилаётганини ифодаяпти.
Не эрди майкада ғавғоси, раз қизин гўё Бу шом қилди Навоийға пири дайр никоҳ.

Тонгда лирик қаҳрамон майхонанинг ёпиқ – боғлоғлиғ эканидан изтироб чекиб юрган эди, лекин оқшомга борганда унинг аҳволини кўрган дайр – бутхона пири узум қизини унга никоҳлаб қўйди. Узум қизи деганда май тушунилади. Яъни шоир шомда – умрнинг кўп қисми ўтгандан кейин, ҳақиқатларни кўргандан сўнг дайр пири – пири муршид унга ишқнинг сиридан сабоқ берганлигини маълум қиляпти. Демак, у тонгда – ёшлик йиллари-да ишқ сирини англамай, майхона можаросини қилиб юрган бўлса, кейинчалик ҳақиқатни англади, раз қизини никоҳига олди, яъни ишққа эришди.

II МАҚОЛАЛАР ТЎПЛАМИ

Алишер Навоий мухаммаслари ўз ғазалларига боғланганми?	143

Нашриёт лицензияси рақами AI №247.

